
Előszó 


Honalapításunk 1100. évfordulóját 1996-ban ünnepeltük, nem túl nagy 
lelkesedéssel, nem túl nagy sikerrel. Továbbra is keserűen kell tudomásul 
vennünk, hogy egyre kevesebben valljuk Babits Mihály igazságát, hogy amint fogy 
a jövendő, egyre drágább lesz a múlt. Az utolsó félévszázad nemzedékeket tett 
közömbössé, generációkat taszított a létezés napi öröm-örvényeibe. A marxista 
"tudósok" nagy hatású fegyvere a megbélyegzés volt és maradt. Mindazokat, akik a 
magyar régmúlt felé fordultak, igyekeztek nyomban lehetetlenné tenni, 
kirekeszteni, megbélyegezni, rájuk sütve, hogy "pótcselekvők". Hiszen a magyar 
őstörténet "nemzeti pótszer. Dicső nemzeti múlt a dicső nemzeti jelen helyett" 
(Vásáry István 1980). "A múlt búvárlása a nagyközönség egy része körében 
egyfajta pótcselekvés" (Szíj Enikő 1990). Aki pedig nem kívánta vagy nem tudta 
elfogadni a finnugor elméletet, nyomban szégyenfához köttetett, pellengérre 
állíttatott, nyakában a táblával: így jár minden tudatlan, megtévesztett, 
oktalan, tudománytalan, kalandor soviniszta. A magyarság kereken ezerszáz 
esztendővel ezelőtt vette birtokába a Kárpát-medencét, amikor is hozzávetőleges 
félmilliónyian beszéltek az eurázsiai kontinensen magyarul. Egy olyan nyelven, 
mely nem rokona a latin, a germán és a szláv nyelveknek. Idegen nyelvű, 


ellenséges indulatú, ellenséges világképű népek tengerében állt és áll a 
magyarság, mint a vadul tajtékzó tenger közepén a magányos kőszirt, és bár 
számtalanszor ármánykodtak édes anyanyelvűnk elveszejtésére is, a világ csodája, 
hogy a csöppnyi területűvé zsugorított országunkban élünk és magyarul beszélünk! 
1791-ben a német Herder ezt írta: A mások közé ékelt kis számú magyaroknak 
századok múltán talán majd a nyelvét sem lehet felfedezni. 

Egyetlen fa sem képes a tomboló, dúló viharoknak ellenállni, ha nem hatalmas a 
gyökérzete, ha nem nagyon mélyről szívja magába az éltető erőt. Minden 
"népfának" a múltja, a történelme: a gyökérzete, amelyre jobban kell vigyáznunk, 
mint a szemünk fényére. Csak az el ne korcsosuljon, csak azt ki ne gyilkolják 
alólunk! Mert a történelem, az ősi múlt nem mögöttünk van, hanem alattunk, mint 
a fa gyökérzete. 

A "hivatalos" magyar történetírás azt hirdeti, hogy a magyarságnak nincs és nem 
is lehet ősi származástudata. A görögségnek például már a Krisztus születése 
előtti hatodik században 700 éves származástudata volt, a görög azonban 
"kultúrnép", míg a magyar csak Szent István után kezdett azzá válni. István 
király ugyanis "végérvényesen odahagyta az ordák törvényét (!), a puszta 
parancsolás-engedelmeskedés viszonyát, az oktalan (?) háborúzást, ehelyett az 
emberiség írott történelmének útját kereste (?!), az erkölcsi normák korlátozta 
hatalmat vállalta és ezzel a megmérettetés (!) kockázatát" (Kovács Éva 1988). S 
mi volt a magyar honfoglalás? Természetesen egy szétvert népség fejvesztett 
menekülése. A hivatalosak így gúnyoskodnak: "Tisztázni kellene azt is, isteni 
küldetés irányította-e, magyar hivatástudat vezette-e vagy a besenyő-bolgár 
vereség kergette-e a magyarságot a Kárpát-medencébe?" (Kristó Gyula 1993.) 

A magam részéről célul tűztem ki, hogy az olvasók elé tárom a magyar őstörténet 
igazabb arcát. Leszek eretnek, mert csak akkor érvényes igazán a tanítás, ha 
megkövezik érte az íróját. Tudom jól, hogy Pázmány Péternek igaza volt amikor 
így fakadt ki: "az új tanító atyafiak igen nehéz néven veszik, ha valaki igazat 
mond nékik" s ezért "mind ellenségeim, mind régi barátaim szidnak, pöknek 
engemet, ... hátam megett rágnak, tőrbe csalják fejemet." Ha Cicero megtehette, 
én is megtehetem, nem szégyellem bevallani, hogy nem tudom, amit nem tudok. 
Megkísérlem megmutatni, hogy a magyarság a szkíta-hun- turk-avar-onogur-bolgár 
népek családjának tagja, amint a régiek is tudták és vallották. Sokat tanultam a 
régiektől. "Tsak tik boldogult Lelkek, kik már régen elszenderettetek ugyan, de 
hasznos munkáitokban folyvást közöttünk éltek ... kik ha nem írtatok volna, 
jelenkor semmit sem tudnék." (Podharadczky József 1836.) Nem becsülöm azokat, 
akik becsmérlik és gúnyolják ősi múltunkat és régi hagyományainkat. Nem akkor 
"tárgyilagos" a történetírás, ha szennyes árként mossa el az összetartozásunk 
homok-partjait, ha tagadja azt, hogy mi igenis mások vagyunk. "A magyar népnek 
nincsen csekélyebb hivatása, mint képviselni Európában -egyedüli heterogén 
sarjadék- ázsiai bölcsőjében rejtező, eddigelé sehol ki nem fejlett, sehol 
érettségre nem vívott sajátságait." (Széchenyi István gr. Kelet népe, 1841.) 

Ha nem becsüljük a múltunkat, nem hihetünk a jövőnkben 
sem. S akinek nincs a jövőbe vetett hite, nincs a 
jelenben felelősségérzete sem. "Miért akarják épen 
mitőlünk elvenni a hitet, a kegyeletet a valóban nagy 
múlt, s a reményt és bizalmat a jövő iránt, melyre éppen 
most van a legnagyobb szükségünk?" (Fischer K. Antal, 
1888.) Sok éven át gyűjtöttem a forrásokat, az adatokat, 
amelyeket egy vaskos könyvben szeretnék közzétenni a 
jövő esztendőben. Ez a kis könyvecske a magyar ifjúság 
ás a legszélesebb rétegek számára készített összegzés, a 
szakmonográfia kelléktára nélkül. 

Az első kiadás óta három év telt el, s talán már az is 
reménnyel tölthet el bennünket, hogy szükségessé vált 
egy újabb kiadás. 





Körösi Csoma Sándor 


1997. február 
A szerző 


A szkíták szittya magyarok? 


Titokzatos, félelmetes erejű népként jelenik meg a történelemben a szkítaság. Az 
ószövetségi Jeremiás könyvében tetten érhető a rémület a szkíta lovasok 
támadásának hírére: 

"Vonuljatok a megerősített városokba! 

Meneküljetek! Ne késlekedjetek! 

Az oroszlán fölkelt fekvőhelyéről... 

Lovasok és nyilasok jönnek... 

Egy távoli nemzetet szabadítok rátok, Egy legyőzhetetlen régi nemzetet, . . . 
amelynek nem ismered a nyelvét!" 

Homály fedi mindmáig a szkíta nép eredetét. A Cicero által a történetírás 
atyjának nevezett Hérodotosz (Kr.sz.e. 484- 426), aki maga is járt a szkíták 
földjén, három eredetmondát mesél el. Az első kettő a pontuszi (Fekete-tenger 
melléki) görögök hagyománya (Zeusz fiának leszármazottai, Heraklész utódai), ám 
tele a keleti lovas nomádok jellemzőivel (íj, öv), míg a harmadik szerint a 
szkíták eredetileg Ázsiában laktak, onnan vonultak a Kaukázustól délre. Innen 
indítottak támadást a Fekete-tenger vidéki kimmerek ellen és foglalták el az 
országukat. Az i.e. VIII. és VII. században az ókori Mezopotámia földjén, sőt 
Egyiptomban nyargalnak a szkíta hadak és csak a VI. század elején űzik el őket a 
médek. A hatalmas perzsa király, I. Dáreiosz (Dárius kincse!) Kr.sz.e. 513-ban 
óriási hadsereget vezet a szkíták ellen, de nem bírta legyőzni őket. "A szkíták 
keményen bírtak minden fáradalmat, testileg is nagyok, a harcban pedig vitézek 
voltak. Semmijük sem lehetett a világon, amit ne tettek volna kockára, ha 
sérelem esett rajtuk. A világon egyetlen egy nemzet sem merte a lábát tenni az ő 
földjükre. A szittya kemény volt a harcban és gyors a lovakon, a fején sisakot 
hordott, az íjjal, nyíllal különbül bánt, mint a világ összes nemzetei közül 
akármelyik." (Hérodotosz) 

Maradt-e bizonyossága mindannak, amit az írott források elmondanak a szkíták 
vitézségéről, életéről és külleméről? Maradt bizony, mégpedig csodálatos, 
mesebeli kincsek garmadája! A szkíta aranyak első csoportja több, mint kétszáz 
esztendeje került az orosz cári kincstárba s azóta szinte szakadatlan kerülnek 
napvilágra a bámulatos sírok és káprázatos leletek. A szkíta fejedelmeket nagy 
pompával temették el, óriási földhalmok (kurgánok) alá, megfojtva asszonyaikat, 
ágyasaikat, leölve paripáikat, olykor többszáz lovat (!), eltemetve 
fegyvereiket, ékszereiket, kultikus eszközeiket, mint például a híres 
aranyszarvasokat, amilyenek Magyarországon is előkerültek Zöldhalompusztán és 
Tápiószentmártonban. A szkíták egyébként magukat "a szarvas népének" nevezték, a 
perzsák szakáknak, a babiloni feliratok ummanmanda néven emlegetik ezt a harcias 
lovas népet. A szkíták nagyobb része (a királyi szkíták) a Kaukázus felett, a 
Káspi-tó és a Fekete-tenger közötti vidéken élt és temetkezett. A Dnyeper és a 
Dnyeszter partjain telepedtek meg a földműves szkíták. Az ókori Szkítia azonban 
nemcsak a Dontól a Dunáig terjedt hanem tulajdonképpen hozzávehető a közép- 
ázsiai Turkesztán és az Altáj vidéke is, ahol az örök jég bámulatos 
temetkezéseket őrzött meg (Pazirik, Sibe, Basadár). 

A szkíták nagyállattartó nép volt, amint Hérodotosz mondja: "Nomád 
állattenyésztésből élnek, szekereken laknak" A szkíták legfőbb állata a ló volt. 
Ők találták fel az oldalpálcás vas zablát, a bőr nyerget, a bőrszíjból készített 
kengyelt a díszes lószerszámot s túlzás nélkül mondhatjuk: felfedezéseik 
világtörténelmi jelentőségűek voltak csak úgy, mint a hadtörténetben az 
összetett, erős íj! A szkíta népek magasrendű művészetében az állatábrázolások 
uralkodnak. A természethűséggel ábrázolt állatküzdelmek, a tudatos 
egyszerűsítések, a bonyolult állatjel képek alkotják a nyugatiak által "pusztai 


művészetnek" elkeresztelt ábrázolásmódot, amely - többek között- fényt vet a 
szkíták hitvilágára is. Állatfigurákkal díszített bronz vagy vas csörgők és 
bronz csengők szolgáltatták a temetési "zenét". Ilyen csörgők Magyarországon is 
szép számmal kerültek elő! 

Okos német történészek kitalálták még a múlt században, hogy a szkíták iráni 
nyelvű és alkatú, tehát indogermán nép volt. Mire alapozták teóriájukat? Arra, 
hogy évszázadok alatt a Fekete-tenger melléki szkíták Olbiában, 
Kherszonészoszban, Tanaiszban elgörögösödtek, és a Kr. sz.e. IV-III-II. 
században görögös neveket és sírfeliratokat is használtak. A szkíták rokonok a 
szarmatákkal, a szarmaták az alánokkal, az alánok az oszétokkal, tehát ha az 
iráni oszét nyelvet vizsgáljuk, akár a szkíta nyelvet vizsgálnók. Pedig nem így 
van! Egyrészt a vezér és egyéb nevekből nem lehet következtetéseket levonni 
magára a népre, gondoljuk csak a szláv László névre és a magyarok nagy 
királyára. Szent Lászlóra. Másrészt egyetlen ókori forrás sem nevezi a szkítákat 
irániaknak, sőt a perzsák maguk sem tekintették őket rokonaiknak. Ellenkezőleg: 
a szakákról azt írták, szkíta-fajú nép. 


A római Plinius pedig a 
szarmatákat is törököknek 
mondja! Az Aral-tó mellett élő 
egyik szkíta fejedelemnek Kara 
Tas, azaz türk neve volt. A 
szkíták régészeti kultúráját 
vizsgálva, nem tarthatjuk 
alaptalannak Hippokrátész 


jellemzését: "a szkíták TAL A 
testalkatukra nézvést teljesen 54 





különböznek a többi embertől". 
Titkok, természetesen, a múlt 
kutatása közben mindig 


Szkíta harcosok 


maradnak, de aligha zárhatjuk 
ki azt a lehetőséget, hogy a 
hatalmas, Eurázsiát átfogó 
szkíta népesség és kultúra az 
i.e. X-VIII. században kezdett 
kialakulni, mégpedig Közép- 
Ázsiában és az ókori 
Mezopotámia földjén. Keletről 
nyomultak délnyugat felé, majd 





onnan észak felé, a Kaukázus és a Fekete-tenger irányába, és nem fordítva. A 
szkíták nyelvét ugyan nem ismerjük, de kultúrájuk feltétlen a keleti lovas 
népek, a török nyelvű hunok, avarok, besenyők és nem utolsósorban a magyarok 
rokonaivá teszi őket. Magyarország területén is jelentős számú szkíta és 
Szkíta csörgő Nagytarcsáról 
szkíta-kori emlék került elő, ami azt bizonyítja, hogy a Kr.sz.e. VI. és IV. 
század között a Kárpát medence is a szkíta fejedelemség, mondhatjuk: a szkíta 
állam része volt. Ez ugyan nem azt jelenti, hogy a magyarság és a szkíta népek 
között közvetlen genetikai kapcsolat volt, de azt igenis jelenti, hogy 
krónikáink joggal és okkal nevezték Szkítiát Dentü-mogyer-nak, a magyar 
nagyfejedelmeket pedig a szkíta és a hun királyok ivadékainak. 


Mi közünk az ókori Kelethez? 


A szkíták nyelvét alig néhány szó őrizte meg, ezek között azonban van féltucat 
olyan, amelyet nem torzítottak el. Ilyen szavak például az oior-férfi, 
pata-ölni, arima-egy, szpu-szem. Az "oiorpata" tehát azt jelenti "férfiölő". 
Közel másfélszáz évvel ezelőtt felfigyeltek arra, hogy az "oiorpata" szó csaknem 
pontosan ilyen alakban megvan a sumérban (szumir) is: uru-bata formában és 
ugyancsak férfiölőt jelent. A sumér ékírásos agyagtáblák egyik nagy felfedezője, 
ilyen meggondolások alapján ki is jelentette, hogy az ékiratok szkíta nyelven 
íródtak. Lehetséges ez? Nagy történelmi kerülővel és igen körültekintő 
óvatossággal kísérelhetjük meg a válaszadást. 

A sumér (SsSzumir) az ismert világ legeslegrégebbi írásos nyelve. Warka faluban, a 
bibliai Ereh, azaz a sumér Urukban kerültek elő a legkorábbi ékírásos táblák a 
Krisztus születése előtti 3100 tájáról, tehát ötezer évvel ezelőttről. A sumér 
városállamok a Tigris és az Euphratész folyamvölgyében, a Perzsa-öböl partján 
jöttek létre (Ur, Kis, Uruk, Lagas), de azt sem a régészet, sem a 
történettudomány más ága ma sem tudja, honnan jött ez a nép. Három dolog azonban 
biztos. A sumérok nem szemiták voltak. Ez az első. Másodjára: nyelvük rokontalan 
a világ nyelvei között, jól lehet nem magában álló. Mit jelent ez? Azt, hogy a 
sumér nyelv, akárcsak a magyar (és más finn-ugor nyelvek), akár a török vagy a 
japán és a kínai, nem hasonlít az indoeurópai (árja) nyelvekhez, mivel a 
szavakat módosító elemekkel toldja meg, azaz ragozza (agglutináló nyelv). Ha azt 
mondom "megvárattalak", ebben az egy szóban benne van a műveltetés, a múlt idő, 
az, hogy én várattalak meg téged. A magyar azt mondja: apának, az angol to the 
father, majd egy birtokos raggal: az apjának, ugyanez angolul: to his father. A 
harmadik biztos dolog pedig az, hogy a sumérok "találták fel" az emberiség 
legnagyobb csodáját, az írást. Amint a sumérok, úgy később a szemiták sem 
ismerték a magánhangzókat, ez a görögök nagy újítása volt, hasonlóképpen a 
balról jobbra történő íráshoz. Igen nagy óvatosságra kell azonban intsen 
mindenkit az a tény, hogy ötezer esztendő választja el tőlünk, de a szkítáktól 
is 2300 év a hajdani sumérokat. A honfoglaló magyarok is négyezer év távlatában 
voltak a sumír kultúrának! Így, egyelőre még, semmi bizonyosat mondani nem 
lehet, hiába mutatták ki a sumér és a magyar nyelv nagyfokú hasonlóságát. 
Egészen tudománytalan és súlyosan etikátlan azonban a tudomány kísérleteit 
lekicsinyelni, kicsúfolni és leértékelni. 


A sumérok tehát a kép (fogalom) írást szóírássá alakították át, jóllehet ez már 
részben az akkádok (szemiták) uralma idején történt. A sumérokat ugyanis Kr.e. 
2600 táján le győzték az akkádok (Sarrukin), ám 2100 körül ismét uralomra 
kerültek a sumérok (Sulgi). Ezt követően azonban a sumérok egy része észak felé, 
a Kaukázus irányába vándorolt, nagyobb része pedig véglegesen beleolvadt az 
elámi majd az asszír (szemita) népbe. A sumér kultúra tovább élt a babiloni 
birodalomban, majd a kassu és a káld országlásban (i.e. 1500-700), amikor pedig 
a szkíták megjelennek Kr.sz.e. 700 táján, Újbabilónia már csak ősi holt 
nyelvként ismeri a sumért. De ismeri! Nem lehet véletlen tehát, hogy a világ 


eddig vizsgált 300 nyelvének mindegyikében megtalálhatók ósumér alapszavak, 
közel sem egyforma mennyiségben. Nézzünk néhány példát a szókincsegyezésre a 
sumér (szumir) és a magyar nyelv között: an, ana, ma-én, magam - aalumzaludni - 
alad-állat - assza-ló (vö. aszó/fő/: lólegelő!) - aszaur-lovas (vö. huszár). Az 
aszó és a huszár szavunk jó 10 példája annak, mennyire nem vitathatatlanok a 
nyelvtudomány "tényei". Az aszó-t "szárazpatak-medernek", a huszárt szerb 
kölcsönszónak vélik! Vagy: dingir-tündér - gasan-asszony, akszin, ha-hal - 
hud-hold - hal-meghal - ig-egy - istin — — isten - imma-inni - kudda-kutya - 
kus-hús, bőr, és még hosszan sorolhatnánk. A magyar nyelvészek szerint az 
asszony szavunk alán jövevényszó, a tündér a tűnik igéből (?) lett, az isten 
"bizonytalan eredetű". Bárki észreveheti: tele vagyunk bizonytalansággal. 





Csoda ez ennyi évezred 
mélységeiben kutatva? 
Egyáltalán nem. Szégyen 
ez? A legkevésbé sem. A 
szégyen csak az, ha 
valaki a tudományban 
hatalmi szóval kíván 
igazságot hirdetni. 
Elvégre az első 
összefüggő magyar 
nyelvemlék, a Halotti 
beszéd a 12. századból 
származik, az első finn 
nyelvemlék pedig csak a 
16. századból! 

Jelen ismereteink 
szerint feltehető, hogy 
a szkíták már az i.e. 

Urartui erőd a Kaukázusban 
(Karmir-Blur-Tejsebani) 

II. évezredben találkoztak sumér nyelvű népekkel, mégpedig a Zagrosz és a 
Kaukázus közötti térségben s innen ered az ótörök és a sumér egymásra hatása. A 
régészeti adatok alapján a török (türk) népek őshazáját Közép-Ázsiában kell 
keresnünk s aligha kétséges, hogy a nagy állattartó lovas népek kultúráját igen 
nagy mértékben meghatározta az ókori Kelet művészete és hitvilága, kezdve az 
állatábrázoló művészettől -gondoljunk a szkíta csörgőkre!- egészen az életfáig. 
Hérodotosz azt jegyezte fel, hogy a szkítákat követő szauromaták is "szkíta 
nyelven beszélnek, de eredettől hibásan ejtik ki". Ez azonban nem jelenti azt, 
hogy a szarmaták iráni nép lett volna. A feltárt hatalmas régészeti leletanyag 
és a sírvilág éppen az ellenkezőjét bizonyítja. Valószínűleg helyes a "szarmata" 
szónak az a feloldása, amely "királyi földet" jelent. S ez ismét sumér hatás. 
Igen valószínű, hogy akkor járunk helyes úton, ha a sumér szövegekben fellelhető 
"turuku " (török), "kuma-nu" (kun), "madzsarim " (magyar?) népek históriáját 
alaposabb vizsgálat alá vesszük. 





Őseink a masszagéták? 


Őstörténetünk legfogósabb kérdése, minden bizonnyal, a vizsgált népek nyelvi 
hovatartozása. Amint láttuk, értékelhető, hiteles nyelvemlékek alig maradtak 
fenn a szkítáknál, de egészen hasonló a helyzet a szkíták utódainál is. A 
szkíták saját nevét, a szakát inkább az asszírok és a perzsák használták. De még 


azt sem tudjuk biztosan, hogy ez a szaka szó mit jelent? Talán "erős, hős" a 
jelentése? Sokszor már a népneveknél elakadunk. Márpedig annak bizonyosnak kell 
lennie, hogy a Kr.e. VII-IV. század között a Kárpát-medencében élt szkíta népek 
nyomtalanul nem tűnhettek el! Ennek leghatározottabban a régészet mond ellent. A 
Kárpát-medencében a szkíták után a leghatalmasabb nép a szarmata volt, akiket 
Hérodotosz (és mások) masszagétáknak is nevez. Ez a szó talán "nagy hősöket" 
jelent. A masszagétákat a korabeli örmény történetírók is ismerték, de ők 
maszkit, maszkut formában s ebből már levezethető akár a magyar alak is. Volt 
már egy kutató (Marjalaki Kiss Lajos) aki szentül hitt abban, hogy a szkíta- 
szarmaták magyarul beszéltek. Egy bizonyos: itt élt egy nagy lélekszámú, erős 
harcosokkal teli nép félezer (vagy még több!) esztendőn keresztül, régészeti 
hagyatékukkal tele van az Alföld, a Duna-Tisza köze, ám az őstörténet-kutatóink 
szinte egyáltalán nem figyelnek rájuk. És ismét nincs semmi nyelvi nyomuk, 
nyelvi emlékük! Tudjuk népeik, törzseik nevét: agatirszek, roxolánok, jazigok, 
aorszák, szirákok (!), sőt azt is tudjuk, hogy Ovidius a Fekete-tenger melletti 
Tomiban megtanul "szarmatául és gétául". (Ez utóbbi talán a dák volna?) Mivel 
azonban a rómaiakkal szakadatlan harcban álló szarmaták (akiket Kr.sz. után 150 
táján Ptolemaiosz metanaszta jazigoknak, azaz jövevény szarmatáknak nevezett), 
nemcsak a Traianus-oszlopon ábrázolt harcosok szerint, hanem Ammianus 
Marcellinus leírása nyomán is, nehézpáncélzatú lovas nép volt, a múlt században 
nyomban rájuk is sütötték: csakis árja-iráni népről lehet szó! Olvassuk csak 
Ammianus leírását: "Ők lovasok, fegyverük hosszú dárda, vértjük pikkelyes vért. 
Többnyire herélt lovakon járnak, amelyek sebesek és szófogadóak. Rendesen egy 
vagy több vezetéklóval indulnak ki, hogy ha elfáradt az egyik, a másikra 
ülhessenek. Nagy tereket száguldoznak be, akár üldözve az ellenséget, akár 
hirtelen hátat fordítva nekik (!). Törzsekre voltak oszolva törzsfejedelmek 
alatt, akiket előkelők kísérnek. A király a törzsfőket egyesíti." 

Nos, a szkíták is pikkely-páncélzatban harcoltak. Sőt! a világhírű 
nagyszentmiklósi aranykincs egyik korsóján is pikkelyvértes harcosok láthatók! A 
szarmaták éppen úgy öltözködtek, mint a szkíták gondoljunk a nadrág 
viseletükre), éppen úgy nagy halmok (kurgánok) alá temetkeztek, mint a szkíták 
(például Jászalsószentgyörgyön), és éppen úgy idegen nevekkel illették őket, 
mint a szkítákat 14 (például Rausimodus szarmata király esetében). 


Ha mármost megnézzük 
a Kárpát-medence 
földrajzi és 
helyneveit, azt 
látjuk, hogy a 
legtöbbje sem nem 
görög, sem nem római 
(latin) eredetű. Hát 
akkor milyen? Néhány 





Szarmata nehézfegyverzetű lovas 


példa: Pariszosz-Tisia (Tisza), Danubius-Ister (Duna), Saus (Száva), Dravosz 
(Dráva), Poiso vagy Pelso (Balaton), Murius (Mura), Granosz (Garam), Mariszos 
(Maros), Tibiscus (Temes), Greszia (Körös), Samus (Szamos) - egyik sem antik 
elnevezés. A rómaiak csak átvették a már meglévő neveket. De kik a névadók? 

Az sem lehet véletlen, hogy a már idézett római történetíró, Ammianus 
Marcellinus Erdélyt következetesen KAUKA-landnak nevezi. Ez olyan különös dolog, 
hogy nézzük meg a latin eredetit is: "Caucalandensis locus, altitudine silvarum 
inacessus et montium" (a sudár törzsű erdők és magas hegyek miatt 
hozzáférhetetlen hely Kaukaland). A hatalmas hegyek és erdőségektől védett 
Erdélyről van szó. Hiába erőlködtek a németek, hogy ezt a KAU-KA- landot értsük 


"hochland"-nak, avagy egy dák törzs nevének, a Székelyföldön mind a mai napig a 
hegy neve Kő (Szárkő, Kopaszkö, stb.) És az orosz krónikás "Nesztor" a 
Kárpátokat KAUKA-zusnak nevezi. Nem is szólva az igazi Kaukázus-hegy nevéről! 
Nézzük azután a többi helyneveinket. Még a legkevésbé magyar lakosságú Liptó 
megyében is a XIII. században létező 91 helynévből 41 magyar! És ebbe nem is 
számítottam bele a Vág, az Asszonypataka, a Hangya pataka és egyéb folyóneveket, 
így hát nagyon is lehetséges, hogy az ősi (talán sumér?) gyökerű szkíta-kori 
népekhez tartozó szarmata-maszagéták a Kárpát-medencében az ősi névadók és 
egyben rokonai a későbbi hatalmas lovas népnek, a hunoknak. 


"Az hunok, kiket N 744 VÁ Éz 


mostan magyaroknak u 
nevezünk" (Heltai 
Gáspár, 1575) 

A szkíta-szarmata 
népek tehát nem 
tűntek el a Kárpát 
medencéből. A 
jazigok, mint 
jászok itt élnek a 
X. század után is! 
Sőt! Ausonius 
egyenesen azt 
állítja, hogy a 
hunokat a 
szarmaták hívták 
be. Hiszen a hunok 
is szkíták, azaz 
szakák - ahogyan 
Theodorétosz és 
Priszkosz rhétor 
írta, sőt: királyi 
szkíták, ahogyan 
Zószimosz nevezi 
őket, avagy 
masszagéták, Nehézvértezetű hún lovasok 

ahogyan Prokópiosz 

említi meg őket. A gótok elűzték Kaukalandból (Erdélyből) a szarmatákat, ezért 
kellett a hun segítség. 





Szkfta rovásírás Alma Ata mellettől 





A hun népnév pontos jelentése nem ismert. Már a Kr.sz. utáni II. században 
megemlítik örmény források a hunok királyát. Később Tiridatész örmény uralkodó 
beszél a Hun(k)ok országáról, amely Arméniától északra fekszik. Személynevek is 
előfordulnak, de ezek általában erősen torzak. A régi történetírók is sokat 
tévedtek, sokszor melléfogtak, gyakran torzítottak, különösen a számukra is 
meretlen nyelvű népek esetében! 

Azt a bizánci Dionüsziósz Perigétész is tudta, hogy Kr. sz.u. 1609-ban a hunok 
(unnoi) már megjelentek a Volgánál, szállásterületük azonban a Káspi-tenger m 
ellett volt. Azután a IV. századig halotti csönd a forrásokban. 

Hol volt a hunok őshazája és mikor, de legfőképpen miért hagyták el azt? A kínai 
források már Kr.sz. előtt 318-tól foglalkoztak egy hsziung-nu (hiung-nu) nevű 
harcias lovas néppel, amely a mai Mongólia földjén és attól északkeletre Lakott, 
a Pamir, a Tiensan, az Altáj vidékén. A Kr.sz. előtti III. században elfoglalták 
a közép-ázsiai Szogdianát, amely évszázadokig a fennhatóságuk alatt maradt. Az 
egyik ottani 17 uralkodónak, Sahpurnak (281-293) egyik bronz pénze előkerült a 


Győr-Széchenyi-téri hunkori temető 5. sírjában! A hsziung-nuk első ismert 
fejedelme Mode san-jü (más olvasatban: tan-hu), őt követte Tou-man, aki 
elfoglalta a kínaiaktól az Ordósz vidékét. Tou-man fia a hatalmas és félelmetes 
Mao-tun (207-174), aki "valamennyi íj-feszítő népet egyesítette" és Kr.sz.e. 
176-ban elfoglalta a Tárim-medencét. A Hán-dinasztia (Kr.Ssz.e. 202 - Kr. sz. u. 
220) kínai császárai örökös harcban állottak az ázsiai hunokkal (ellenük épült a 
kínai Nagy Fal is!), míg végül Hu-han-szie san-jü (58-31) behódolt a kínai 
császárnak, ellenálló és bátor testvérét Csi-csit pedig i.e. 36-ban a kínai 
seregek megsemmisítették. 

A mongóliai Ulan-Batortól északra fekvő Noin-ula-ban feltárt csodálatos sírok 
(az ottani 6. sírban a kínaiak által Vu-csu-lü-nek nevezett hun fejedelem 
pihent), a Bajkál-tó melletti limovája Págy-, vagy a kenkóli temetők 
megmutatták, hogy a hsziung-nuknak milyen magas kultúrájuk, pompás művészetük és 
magas civilizációjuk volt. A régészet tényei megcáfolták a történészek 
becsmérlő, hamis állításait, amely szerint a hunok "félmeztelen, ordítozó, 
kóborló vadak, nomád csavargók" (pl. Thompson) voltak. 

Arról, hogy mit csináltak a hunok a Kr.sz.u. IV. századig, sajnos egyelőre nincs 
tudomásunk. Azt azonban tudjuk, hogy miért vándoroltak nyugatra. Krisztus 
születése után 310-et követően Ázsiában rendkívüli szárazságok és iszonyú hideg 
telek váltakoztak. 375-ben, 391-ben, 400-ban és 401-ben nemcsak a Duna és a 
Rajna, de a Fekete tenger is befagyott 12 napra! Általános volt az éhínség. De a 
hunokat az is befolyásolhatta, hogy ősi földjükre térnek vissza, hiszen egykoron 
a Kaukázus, a Káspi- és az Aral- tó vidékén éltek eleik. 356-ban Iránba törnek 
be a hun seregek s ettől kezdve szinte mindenkit legyőztek és elkalandoztak - 
éppen úgy, mint később az avarok és a magyarok! - Konstantinápolyig, Rómáig, a 
Loire völgyéig. Megszállták Pannóniát, Trákiát, Dobrudzsát. A világnak ekkoriban 
négy nagyhatalma volt: Kína, a Szászanida Irán, a római birodalom (a keleti 
Bizánc és a nyugati Róma) és a hunok nagy királya. Név szerint ismerjük 
néhányukat: Balambért, Uldint, Karatont, Oktárt, Rugát, Blédát és Atillát. A 
hunokkal számos történetíró foglalkozott, de közöttük személyesen csak kettő 
járt: 412/13-ban Honorius császár követeként Olimpiodórosz Karaton királynál, 
448-ban pedig II. Theodosius császár követeként Maximinosz és Priszkosz rhétor - 
Atillánál. A legtöbb rosszat összehordó írók, mint például Ammianus Marcellinus, 
Jordanes, Aguitaniai Prosperius, a Niebelung-ének szerzője, eleven hunt soha 
életében nem látott! A nyelvüket, szokásaikat, művészetüket, vallásukat nem 
ismerték. Ezért írhatta Atilla népéről Ammianus Marcellinus, hogy "erdők és 
hegyek között kóborolva bolyonganak" (vagi montes peragrantes et silvas) 
"vadságuk minden képzeletet felülmúl ... meghökkentően formátlan, görbe hátú 
emberek, úgyhogy kétlábú állatoknak vélhetnénk őket. Rútak, nyers hússal 
táplálkoznak"; holott legyőzték a médeket, a perzsákat, az alánokat, a gótokat 
és a rómaiakat! 435-ben a margusi békediktátummal megalázták Bizáncot, 428-ban 
és 436-ban felperzselték Burgundiát, 451-ben Mauriacumnál (helytelenül: 
Catalaunum-nál) kiállták Flavius Aetius rohamait, 452-ben Velence, Aguilea, 
Milánó és Pávia a lábuk előtt hevert, és Rómát ostromolhatták volna, ha I. Leó 
pápa könyörgésére Atilla nagykirály vissza nem fordítja seregét. Ugyanakkor egy 
Szokrátész nevű író azt állítja, hogy Oktár hun fejedelem a 430-as években 
"halálra zabálta magát", Prosperius és Jordanes pedig azt a rágalmat 
terjesztette, hogy Atilla galádul megölte testvérét, Blédát, holott Priszkosz 
saját szemével látta és megírta, hogy Bléda özvegye pompában élt és megbecsülték 
őt. S Priszkosz írta le Attila király csodálatos székhelyét is, ragyogó 
fapalotájával, amelyet díszes, tornyokkal ékesített kerítés vett körül, díszes 
kapukkal (nem véletlen tehát a székely kapu!), a boltíves, árkádos belső 
termekben karosszékek, asztalok, a padlón pompás gyapjú szőnyegek voltak. Arany 
és ezüst edények, csillogó, ékes fegyverek, remek lószerszámok, veretes 
fanyergek mindenfelé. S ha nem is tudjuk, hol állhatott Attila palotája, nem 
lehetetlen, hogy Szeged környékén vagy éppen Jászberényben. Gondoljunk csak a 
jászberényi un. Lehel-kürtre! És ismét a nagy talány, a rejtélyes kérdés: nem 
ismerjük a hunok nyelvét sem! Sok történész a kifacsart, eltorzított, 
germanizált nevekből vont le következtetéseket, abból kiindulva, hogy ami 


értékes és becses kultúrkincsük volt a hunoknak, az csakis iráni-árja-germán 
lehet! Hun közszót csak négyet ismerünk: kamon (árpasör), medosz (méhsör), kan 
(táltos) és sztrava (temetés?). S a hun nevek mit mutatnak? Elhihetjük, hogy 
Attila gót név. és "Tatyácskát" jelent? Elhihetjük, hogy Uptár (Oktár) Ruga, 
Bléda, Szkottász, Uldin, Edekon, Berikhósz valóban germán nevek? Nem inkább Ata- 
Eteléröl, Ubud-Budáról, Rok-Rof- ról (vö. Tiszarof), Csátról (vö. Mezőcsát) és 
Elődről van szó? Sok hun név biztosan török (turk): Ojbarsz, Ellák, Irnik, 
Bászik, Kúrszik, Mundzsuk, Arikán. De hiszen a "turk" szó maga is a hun szóból 
ered. Nem alaptalan a magyarok és a székelyek ősi hagyománya, amelyet 1651-ben 
Zrínyi Miklós így fogalmazott meg: "Én, Atilla vagyok a magyarok legelső 
királya!" 

Következzenek a régészeti bizonyítékok! 


Szkíta betűs hun írás a székely-magyar rovásírás? 


Prokópiósz azt írta: a masszagéták, akiket most hunoknak nevezünk (Massagetae, 
guos nunc Hunnos appellamus), ám még a XIII. században is közismert volt, hogy a 
masszagéták egyik törzse (pars aligua gentis Massagetum) foglalta el Magariat, 
ahogyan például Spalatói Tamás érsek (141266) munkájában olvashatjuk. A magyarok 
hun eredetét vallotta egyébként minden jeles európai tudós: Bonfini (1495), A.S. 
Piccolomini (1531), F. Philelphus (1502), Ortelius (1592) Oláh Miklós (1536/37), 
J. de Hellenbach (1656) és még sorolhatnánk. Hiába kerül elő egyre nagyobb 
számban hun vagy hunkori régészeti emlék, a csontvázak és a tárgyak nem 
beszélnek, az elhunyt nyelvét nem árulják el! Az egykor élt emberek nyelvét csak 
az írás őrzi meg. Így hát nagyon fontos kérdés: volt-e írásuk a szkítáknak, a 
szarmatáknak és a hunoknak? 

Priszkosz megemlíti, hogy a hun szökevények nevét papírról olvasták fel, tehát 
volt írásuk! Johannes Chryszosztomosz, Konstantinápoly IV. századi pátriárkája 
ezt írta: "mind a szkíták, mind a szarmaták ...lefordították a Szentírást a 
saját nyelvükre". Menander Protektor a VI. században azt jegyezte fel, hogy II. 
Jusztinosz bizánci császár a turk követektől szkíta írással írt levelet kapott, 
amelyet tolmácsok segítségével olvasott el. 

Milyen volt ez a szkíta betűs írás? Vannak tudósok, akik szerint a szkítáknak 
görög betűs és óarameus írásuk volt csak. Az iráni Kurdisztánban fekvő Szakkez 
városka mellett talált pompás gazdagságú szkíta fejedelmi sírban volt egy ezüst 
tál s ezen egy felirat. Ez a 48 írásjelből álló felirat a hettita (!) 
hieroglifákkal rokon. Ugyanakkor vannak szkíta tárgyak rovásfeliratokkal (A 
leghíresebb az Alma- Ata melletti ezüst csésze, de Magyarországon is pl. 
Tiszavasváron és Makkfalván) . 


Ennél azonban 
izgalmasabb, hogy a 
szakkezi írásjelek 
bizonyos mértékig 
rokoníthatók a 
nagyszentmiklósi 
aranyedényeken olvasható 
rovásírás-jelekkel! 

A XVIII. század végén 
(1799) a hajdani 
Torontál megyei 
Nagyszentmiklóson előkerült 23 db gyönyörű aranyedény közül 12-n van rovásírásos 
felirat. Ez a csodálatos aranykincs, sajnos, a bécsi Schatzkammer tulajdonában 





Rovásfeliratos aranycsésze Nagyszentmiklósról 


van. A nagy szentmiklósi kincsről kettőszáz esztendeje folyik a vita, a tudósok 
között. Minden nemzet a magáénak szeretné tudni, a maga múltját szeretné 
ékesíteni vele. Így azután kikiáltották már ősbolgárnak, szlávnak, románnak, 
avarnak és persze magyarnak. Valójában azonban egészen bizonyosan még azt sem 
tudjuk, hogy ezek a káprázatos aranyedények mikor készültek? A rovásírás betűi 
mindenesetre azonosnak látszanak a belső-ázsiai türk rovásírással s ami a 
legfőbb: a székely rovásírással! 

A székely rovásírásról először Kézai Simon tesz említést a XIII. században, blak 
betűknek mondván őket: a székelyek a hunok maradványai (Zakuli Hunnorum sunt 
residui), akik a blakokkal összekeveredve az ő betűiket használják (unde Blackis 
commixti literis ipsorum uti perhibentur). Kálti Márk a XIV. században már 
egyenesen azt írja, a székelyek, akik a szkíta betűket még nem felejtették el 
(Scythicis literis), nem papírra írnak, hanem pálcákra rónak. Bonfini még azt is 
hozzáteszi "kevés jellel sok értelmet fejeznek ki". A székely rovásírás 
legteljesebb abc-jét 1598-ban Telegdi János tette közzé, de a XVII. század végén 
a Székelyföldön a rovásírást még tanították az iskolákban! 


Alapvető kérdés tehát, hogy a nagyszentmiklósi aranyedények mikor készültek? 
Sokan X. századi magyar munkának szeretnék látni s Ajtony marosvári nagyúr 
asztali készletének gondolják, ám ez nem valószínűsíthető, mert emberábrázolás a 
magyarság IX-XI. századi emlékein egyáltalán nem fordul elő, sőt az 
ötvöstechnikák jó része sem jellemző a honfoglaló magyarságra. Nagyon is igaza 
lehet Pulszky Ferencnek, aki 1878-ban a 23 aranyedényt hunkorinak határozta meg 
és jogosnak ítélte az "Attila kincse" elnevezést. A hunok nagyon is szerették az 
emberábrázolásokat és a nehézfegyverzetű lovasok is rájuk vallanak. Úgy 
gondoljuk tehát, hogy a nagyszentmiklósi aranyedények egy része V. századi, míg 
a többi része VI- VII. századi munka. 

Amióta Szarvason előkerült 1983-ban egy rovásfeliratos avar csont tűtartó, 
bizonyossá vált, hogy a nagyszentmiklósi feliratok rovásjeleit az avarok is 
használták. Eddig mindenki azt gondolta, hogy a türk eredetű rovásírás Belső- 
Ázsiából (az Orkhón-Jenyiszej vidékéről) terjedt el nyugat felé a VII- VIII. 
században s ezt hozták magukkal az avarok, akiknek egy része középázsiai 
eredetű. 


Ha azonban a 

legalább egy részük a hunok 
fejedelmi központjában 
készült, akkor nemcsak az válna nyilvánvalóvá, hogy például Jordanes gót 
történetíró a VI. században mennyire gonoszul torzított azt állítván, hogy a 
hunok boszorkányok ivadékai, akik egy mocsárból jött, vad, ragyásképű, borzasztó 
tekintetű emberfajta, "akik csak a beszédjük alapján tartoznak az emberi 
fajhoz", hanem az is, hogy a szkíta betűs hun írás és a székely-magyar rovásírás 
közötti folyamatosság igenis kutatandó Amennyire reménytelen a legendák ködébe 
burkolt Atilla sírját megtalálni, annyira fontos a hun emlékek alapos 
vizsgálata. 

A szkíta-szarmata-hun népek sorának következő tagja a türk, akikről már a 
rovásírás kapcsán is szó esett. 

A szarvasi rovásrovásszöveg 





A titokzatos eredetű türkök 


A hunok nagy királya, Atilla 453-ban igen különös körülmények között halt meg. 
Nemcsak az V-VI. századi történetírók, de még a XII-XIII. századiak is 
megemlítik, mintegy védekezésként, "Atillát semmivel sem itatták meg, azaz 
mérgezték meg (Attila vero cum nimium bibitum), hanem az eleredt orra vére (?) 
megfojtotta (sanguine de nari bus effluente suffocatur) és csendben kimúlt 
(tacitus moritur). Némelyek még hozzáteszik: alvás közben (dormiens). Hihetetlen 
történet. Csakúgy, mint Mátyás királyé 1490-ben! Feljegyezték, hogy Atilla 
halála éjszakáján Marcianus bizánci császár álmában azt látta, hogy eltörött 
Atilla íja (arcum Attile fractum). Bizakodtak a hatalmas erejű lovas népek 
pusztulásában. Ám, már az V. század második felében megemlítik a források az új 
népeket, a türköket, azután a szabirokat, az onogurokat, az ugorokat (urogokat), 
a szaragurokat és az avarokat. Ez számunkra akár érdektelen is lehetne, ha nem 
tudnók, hogy a világon mindenütt bennünket magyarokat mind a mai napig 
onoguroknak (onogri, ungri, hungri, Ungarn, Hungária) neveznek. Ez több, mint 
meglepő! Ez őstörténetünk egyik kulcskérdése! 

A szabirok, akiket Rasid ad-Din szibireknek mond, adtak nevet egy városnak, majd 
az pedig egész Szibériának. Priszkosz elmeséli, hogy az Altáj vidékén az V. 
században megtámadták a szabirokat az avarok (Abares), ők pedig elűzték az 
onogurokat. A szabirok - Prokópiósz, Theophylaktosz és Jordanes szerint - hunok, 
akik éppen hogy nem vesztek ki, hiszen a VI. században többször is szerepel 
Gorda nevű királyuk, aki meg is keresztelkedett. 

De kicsodák a türkök (turkok) és honnan származnak? 

Eredetmondájuk szerint egy nőstényfarkastól származnak, a kínaiak azonban 
feljegyezték, hogy a Szelenga folyótól északra, az Altáj hegység vidékén éltek 
és elsősorban vas verő kovácsok voltak. Aligha tévedünk, ha feltesszük, hogy a 
türkök a belső-ázsiai hunok (hiung-nuk) leszármazottai, akiknek fejedelme, Bumin 
kagán 552-ben legyőzte a zsuan-zsuanokat, majd a heftalitákat és a kirgizeket 
is. 


A türk birodalom két 
részre oszlott, a 
keletire és a 
nyugatira. Az egyik 
12, a másik 10 
törzsből állt. 
Mindkettőt, de kivált 
a keletit szinte 
szakadatlanul a 
kínaiak 
veszélyeztették. A 
nyugati türkök, a 
kazárok, akiket a 
kínaiak "kosza"-nak 
mondanak, a "kaz" 
török szó viszont 
"vándorolni"-t jelent. 





Egy előkelőség teljes díszben (Afrasziáb) 


A kazárok először 555-ben szerepelnek az írott forrásokban. A türkök 558-ban 
feltűntek Bizáncban is erős követelésekkel. A VI. században egyébként a türkök 
uralták már Szogdianát, a legendás selyemutat, sőt Tardu kagán fia, Istemi 576- 
ban elfoglalta Kherszonészoszt (Kercs) is. 

A keleti türk birodalmat 745-ben a kínaiak támogatta ujgurok döntötték meg. A 
világhírű orhoni türk rovásfeliratok Kultegin, Bilge kagán és Tonjukuk dicső 
tetteit hirdetik 720/30 tájáról. 751-ben a Talasz-völgyi nagy csatában az 
arabok, akiket a tibetiek is támogattak, legyőzték a kínai Mennyei Birodalmat és 
ezzel megnyílt az út a türk befolyás kiszélesedése előtt. 

A türk népek régészeti emlékei, viseletük, fegyvereik, szerszámaik édes 
testvérei a hunnak, az avarnak és a magyarnak. Nagyszerűen látható ez a 
középázsiai Szamarkand térségében 1965-ben feltárt afrasziábi falfestményeken, 
ahol a VII. századi szogd mesterek türk harcosokat, alakokat festettek, veretes 
fegyverövekkel, íjjal, tegezzel, lándzsával és rangos lószerszámokkal. A türkök 
igen fejlett lótartásának számos emléke maradt meg. A Kárpát-medence régészeti 
emlékei között egyedül a türk sírszobrok nincsenek meg, minden egyéb akár a 
Duna-Tisza közén is előkerülhetett volna. A szkíták viszont állítottak 
sírszobrokat. 

A "hivatalos" történelemkönyvek állítása szerint a dél orosz sztyeppéken élt 
onogurok (mint bolgár-törökök) belső-ázsiai eredetűek, tehát keletről jöttek 
nyugat felé. Ebből következik: a türk rovásírás is csak keletről jöhetett nyugat 
felé, de csakis a VIII. század után. Erősen feltehető azonban, hogy az onogurok 
(on-ogur- tíz nyíl, on-ogbodunztíz nyíl népe) a hunok közvetlen leszármazottai, 
és nem keletről érkeztek a Fekete-tenger vidékére, hanem éppen ellenkezőleg, 
egyes részeik a Kaukázus vidékéről nyomultak kelet felé, magukkal víve az 
írásjelek ismeretét is. Az onogurok a VII. században Kovrát fejedelem 
vezetésével jelentős hatalmat képviseltek a Fekete-tenger északi tájain, és csak 
Kovrát halála után szakadtak több részre. Egy részük Baján vezetésével a Don 
menti Onogoriában telepedett meg, egy részük Aszparuch vezetésével a Duna-menti 
Bolgáriát hozta létre, a harmadik rész talán visszatért Pannóniába, a negyedik 
felköltözött a Volga-vidékére (volgai bolgárok). 

Az onogurok országát azután elfoglalták az előretörő nyugati türkök, a kazárok, 
illetve az avarok. A bolgár-törökök a Don és a Volga vidékén sokáig megmaradtak. 
És itt talált magyarokra Julianus barát is a XIII. században! Temetőik nagyon 
hasonlítanak a magyar temetőkhöz. Harcias lovas nép volt, fejlett 
földműveléssel! 

Menandrosz a türköket szkíta-szakának mondja (Turci, gui antiguitas Sacae 
vocabuntur), Theophanész pedig masszagétáknak tartja (Turci, gui 
Massagetae..dicti sunt). A bizánci források tehát egyáltalán nem véletlenül 
nevezték a magyarokat unnoi, turkoi és ungroi néven! Mindez azt sejteti, hogy az 
onogur -magyarok nyelvének eredetét a szkíta-hun- turk népességen belül célszerű 
keresni. 

Nos, hát nem finnugorok vagyunk? Nem a vogulok, az osztyákok, a finnek és az 
észtek rokonai vagyunk? Kik "fedezték fel" a finnugor rokonságot és mikor? 
Nyomozó munkánk megdöbbentően izgalmas szakaszához érkeztünk. 


Hogyan lettünk "finnugorok"? 


A régi írott forrásokban a hunokat általában türköknek (Theophylactus Simocatta, 
Landolphus, Zonarasz, Simeon Magister), unni-nak, ungrinak vagy ugros-nak 
(Kedrénosz, Nikétasz), onogorinak vagy ungari-nak (Agathiasz, Ravennai 
Geográfus), ugrinak vagy magornak (pl. Ortelius) nevezték. A hun-magyar 
/hunni-hungari/ azonosság annyira természetes; annyira megkérdőjelezhetetlen 
volt, hogy például a XI. században, sőt még a XVI. században is (!) a kortárs 
magyarokat is hunoknak mondták: 1052-ben Henrik német császár contra Hunnorum 
vezette a seregét (Vita Bennonis), 1100-ban egy XII. századi forrás Sz. Lászlót 
az avarok kagánjának, a hunok királyának mondta (Hyrene, filia chagani Avarorum, 


id est Hunnorum regis: Tractatus de Invest. Ep.), 1113-ban II. Bélát is rex 
Hunnorumnak írták (Vitae Ottonis Ep. Bamb.). A XVI. századi európai történetírók 
közül nem egy (pl. Leunclavius) a magyarok nyelvét türknek tartotta. S az sem 
volt kétséges, hogy a hunok és az avarok egyazon vagy rokon-népek vol tak. Ezt 
még a német érzelmű Paulus Diaconus is így rögzítette (596. évnél: hunni, 
guoguae gui et Avares dicuntur) s a jól tájékozott pápa sem volt másképpen: 
824/26-ban II. Jenő pápa ezt íratta le: Hunnia, guae et Avaria dicuntur. 

J.W. Valvasor 1689-ben megjelent híres nagy könyvében (Die Ehre dess Herzogthums 
Crain) a legkézenfekvőbb megállapításként közli, hogy nagyot tévednek azok, akik 
a hunokat például germánoknak vélik (mint például Aventinus, Florentinus, 
Crantzius), ellenkezőleg a hunok, az avarok, és a magyarok (Ungarn) egy népnek 
tekintendő! 

A magyarok iránti ellenszenv tulajdonképpen évezredes múltú, az eredetünket 
illető hamis és lebecsmérlő beállítások azonban a XVI. századig nem voltak 
jellemzőek. A már említett Aventinus mellett - aki szerint egyébként a 
honfoglaló magyarok a Kárpát-medencében három évig állandó szállás nélkül úgy 
kóboroltak, mint a cigányok! - II. Pius pápa (Ae.S. Piccolomini) adott hitelt 
először egy veronai utazónak, aki azt mesélte, hogy nem messze a Tanaisztól (Don 
folyó) "durva, bálványimádó emberek laknak, akiknek ugyanazon nyelvük van, mint 
a pannóniai magyaroknak. Barbárként élnek, csaknem a vadak módjára." (Pseudo- 
Solinusnak nevezhető, mivel a III. században élt C. I. Solinus, Collectanea 
rerum memorabilium c. munkáját egészítette ki. C. I. Solinus Plinius és 
Pomponius Mela alapján dolgozott..) Ez a veronai kereskedő, tehát egyáltalán nem 
tudós férfiú, éppen úgy néhány hasonló hangzású szóból ítélt, mint 1517-ben 
Mathias de Miechow lengyel, vagy 1516 és 1529-ben Sigmund Herberstein német 
követ, akik elmesélik, hogy Permia tartomány felett, az északi Jeges tenger (!) 
irányában található Juhra vagy Jugria, amelynek lakói egy nyelvet beszélnek a 
magyarokkal és ez a vogulok ősi földje! Ezek az észrevételek azonban semmiféle 
zavart nem okoztak 250 esztendeig! 

Amikor azonban 1756-58 között Párizsban megjelent Deguignes híres könyve 
(Histoire generale des Huns..,) négy kötetben, a magyar tudósok közül a jezsuita 
Pray György (1723-1801), akit Mária Terézia királynő Magyarország királyi 
történetírójává nevezett ki, 1761-ben meg jelentette hatalmas és páratlan 
munkáját, az Annales veteres Hunnorum, Avarum et Hungarorum-ot, amelyben 
közhírré tette az egész művelt világ számára a magyarok eredetének tudományos 
igazolását. Valójában ez a Bécsben megjelent munka váltotta ki a német kutatók 
dühét! Pray a legnagyszerűbb és legtudósabb férfiúnak (diligentissimus et 
eruditissimus vir) nevezte a francia Deguignest, és vitán felül állónak 
nyilvánította megállapításait a hunok, az avarok, a türkök, a mongolok és a 
magyarok vonatkozásában, elutasítva S. Herbersteinnek, Miksa császár orosz 
követének légből kapott állításait Juhariát illetően, valamint kemény bírálatban 
részesítette Eccardust, aki szerint a magyarok nyelve megegyezik a finnekével 
(Hungaros vero dialectico utiguae cum una lingua Finnica convenit). Rámutatott a 
hamburgi orvos műkedvelő nyelvészkedésére, azaz Martin Vogel kísérleteinek torz 
voltára, aki egyáltalán nem értvén a nyelvekhez, egy finn-magyar szótárat 
állított össze, ámbár ez a mű örökre kézirat maradt. 

Az első nagy támadást J.E. Fischer (1697-1771) intézte a magyar őstörténet 
ellen. Érdemes megjegyezni a nevét, mert a magyar történelmi könyvek ezt szinte 
egyáltalán nem tárgyalják és nem elemzik! A "Sibirische Geschichte" c. 
könyvében, amely Szentpéterváron jelent meg két kötetben 1768-ben, Abul-Gasi 
Khanra hivatkozva kijelenti, hogy a Káspi-tengertől északra, a Volga-Káma 
vidékén éltek az uigurok vagy jugrik, azaz a vogulok, akiknek egy része az után 
átköltözött az Irtis vidékére, majd kijelenti: "úgy vélem (!), az észt, a finn, 
a lapp, a permi, a vót, a cseremisz, a mordvin, a csuvas és végül - a szavak nem 
csekély számának egyezése folytán - a mai magyar (die heutigen Ungarn) közös 
nyelv! A vogul jugrik tehát azonosak az ungar-magyarokkal! (A Jögra-Ugra 
azonosítást egyébként Reguly Antal is hirdette.) A magyarok az ungarus nevet 
egyébként is az oroszoktól kapták. Az ugri azonos a hungrival, azaz a vogullal, 
akik egyébként "született vadságban és tudatlanságban élnek (in ihrer angebornen 


Wildheit und Unwissenheit). A rokonságot bizonyítandó felsorol 13 (!) szót, de 
csak annyira tud magyarul, hogy az egyet "edgj"nek, a négyet "negj"-nek, a 
nyolcat "njoltzi"-nak írja! Összesen 80 szót vizsgál s ennek alapján kimondja 
bátran: a vogul az osztyák és a magyar nyelv megegyezése vitathatatlan! 


Fischer munkáját A.L. Schlözer (1735-1809) tette igazán ismertté az 1768-ban 
kinyomtatott "Probe russischen Annalen", majd az 1771-ben kiadott "Allgemeine 
Nordische Geschichte" c. könyvével. A nagytudású Schlözer gyűlölte a magyarokat, 
ezért kapva-kapott Fischer ötletén, azaz hogy a vogul-jugri egyenlő a 
magyarokkal. Örvendezve említi meg, hogy a vogulok rokonai, a szamojédok 
emberevők (Selbfresser), majd így folytatja: "a finn népek egyike sem uralkodó 
nép (ein herrschendes Volk), egyedül a magyarok voltak később kivételek, de ők 
sem egy uralkodásra termett nép volt, hanem a szomszédaik martaléka, játékszere, 
akiknek ennek következtében saját történelmük nincs is! (...keine eigene 
Geschichte haben). Ugyanígy a finneknek sincs saját történelmük, és ne feledjük 
C. Tacitus leírását sem: "A fennusok szörnyen vadak és undorítóan szegények, se 
fegyverük, se lovuk (I), se hajlékuk nincs. Füvet esznek, ruhájuk állatbőr, 
földön hálnak és egyetlen bizodalmuk a nyíl...még vágyaik sincsenek." Ezek tehát 
a magyarok rokonai! 

Az 1795-ben megjelent "Geschichte dér Deutschen in Siebenbürgen" c. könyvében 
pedig így ír: "a magyar hordák (die Magyaren Horde) keleten a besenyőktől 
rettegtek, nyugaton pedig hosszú éveken át a hatalmas Germániát (gewaltige 
Germanien) fenyegették, ámbár az az igazság, hogy ennek nem az erejük, nem a 
sokaságuk és legkevésbé a hadművészetben mutatott vitézségük volt az oka". 
Schlözer egy kukkot sem tudott magyarul, a magyar vármegyéket pl. így írta le 
"magyarul": "Soli" (Solt vm .), "Comorn" (Komárom vm.), zschongograd" (Csongrád 
vm.), a székelyekről pedig az állította, hogy magyarul beszélnek ugyan, de 
durván, érdesen (gröber) és beszédjükbe egy ismeretlen nyelv (!) sok szavát 
keverik bele. 

Igen sajnálatos, hogy előbb Sajnovics János (1733-1785), majd Gyarmathi Sámuel 
(1751-1830) kiszolgálóivá váltak a súlyosan elfogult és nagyon felületes német 
íróknak. 

A gyengeelméjű VII. Keresztély dán király óhajára 1768-ban Hell Miksa és 
Sajnovics János, mint jezsuita papok Skandináviába, Vardő szigetére utaztak, 
ahol a lapp és a magyar nyelv nagyfokú hasonlóságára figyeltek fel. Sajnovics 
János a német Hell állandó ösztökélésével dolgozott és nagy művét 1770-ben 
Hágában jelentette meg (Demonstratio idioma Ungarorum et Lapponum idem esse.) A 
sors csúfos iróniája, hogy az öntelt Schlözer, még az ő tételeit hirdető 
Sajnovicsot is kigúnyolta, magyar volta miatt, mondván: nevetséges, hogy 
Sajnovics "új felfedezésről" beszél, holott a lapp-finn-magyar rokonság 1717 óta 
"közismert"! Persze, folytatta Schlözer, a magyarok minderről semmit sem tudnak, 
illetve amit tudnak, az rossz és alaptalan (schlecht und ungegründet) . 

Gyarmathi Sámuel (1751-1830) voltaképpen orvosként barátkozott össze A. L. 
Schlözerrel 1795-ben Göttingában, és bár addig a szkíta-hun-avar-török rokonság 
lelkes híve volt, most Schlözer hatására és nyomására bősz hirdetője lett a 
finn-magyar rokonság elméletének. Nyomban meg is írta az "Affinitas linguae 
hungaricae" c. munkáját (Göttingenben jelent meg 1799-ben), amelyben Pray György 
és a francia Deguignes nézeteit rémesnek és szörnyűnek titulálja, s az már oly! 
zavaros, hogy a történészeknek non plus ultra! De Pray György nem hagyta magát. 
Elismerte ugyan a finn, a lapp, a permi és ugor nyelvek, valamint a magyar nyelv 
közötti megegyezéseket, ám a rokonság elméletét elutasította. 

Nem is akadt magyar tudós jó félszáz esztendeig, aki felkarolta volna az 
idegenek tanait. Sajnovicsékat általában mindenki elítélte. Barcsai Ábrahám 
egyik versében így írt erről: 

Sajnovics jármától óvjuk nemzetünket, 

Ki Lapponiából hurcolja nyelvünket! 

Erősen hittek továbbra is a magyarság keleti és kaukázusi eredetében. Kalmár 
György (Prodromos. Pozsony 1770), Beregszászi Nagy Pál (Parallelon. Erlangae 
1794) útmutatásait követve egyre többen indultak kutató útra, keresvén a 


magyarok őshazáját. Turkoly Sámuel (1710-1725) nyomában Orlay János (1791-1804), 
Szabó Nazárius (1805) után Ógyallai Besse János (1765-1838) a Kaukázusba indult, 
Jerney János (1800-1855) a Don vidékére utazott. És 1819-ben útra kelt Körösi 
Csoma Sándor is megkeresendő a magyarok őshazáját. Voltak olyanok is, akik 
"ingadozhatatlanul hittek nyelvünknek a finnuséval való némi nemű közelebbi 
rokonságában", ámde anélkül, hogy az eredetünket onnan vezették volna le. így 
indult el keletre Reguly Antal (1819-1858), bebarangolva az Urál és az Ob folyó 
közti hatalmas területet, rengeteg vogul és osztyák emléket összegyűjtve. A 
göttingeni iskola továbbra is sokakat vonzott, de jó ideig nem volt meghatározó. 
Így például itt tanult egy ideig Körösi Csorna Sándor is, aki soha egy percig 
sem hitt a finnugor eredeztetésében! 

Bizony nem véletlen, hogy az 1848-as magyar forradalom és szabadságharc 
vérbefojtását követően indul meg az a "hosszú és erős küzdelem, amely végül is 
érvényt szerez a külföldi tudományos világ ama közmeggyőződésének, hogy a magyar 
nyelv a finnugor csoport egyik tagja". Munkácsi Bernátnak igaza volt, mert a 
szepesi szász származású Hunfalvy Pál (1810-1891) olyan hévvel és tűzzel veti 
bele magát a küzdelembe, amelyre addig példa nem volt. S mikor indít? 1851. 
januárjában! És harcostársakat is szerez maga mellé, mégpedig egy valódi németet 
Joseph Budenzet, azaz Budenz Józsefet (1836-1892), aki 20 éves koráig magyar 
szót nem is hallott. Gondoljuk el, nincs még 28 éves, amikor már Hunfalvy 
mellett és pártfogásával levelező tagja a Magyar Tudományos Akadémiának. 1868- 
ban már egyetemi tanár a budapesti egyetemen. Budenz, kétségkivül tehetséggel, 
szembeszállt mindenkivel, aki nem fogadta el a finnugor nézeteket. 
Dilettantizmusnak, magyar értetlenségnek nevezte el a be nem hódolókat, akik 
laikusok, meg szállottak, zavaros gondolkodásúak. Ekkoriban azonban még voltak 
bátrak és elszánt tudósok, akik szembeszálltak Budenz-cel is. Kiváltképpen a 
ragyogó tehetségű Mátyás Flórián (1818-1904) kelt ki élesen a finnugor nézet 
ellen: "a finnséggel való összehasonlítás bármely aprólékos s a 
szőrszálhasogatásig pontos volt is, még eddig mind hiányos, mert egyoldalú! A 
származati rokonság elhamarkodottan lett kimondva." "Azon következtetésre, hogy 
ősi nyelvünk jelenleg csak finn, fájdalmasan fel sóhajtunk! Méltó büntetése ez a 
hanyagságnak, mely a magyar-finnítést elnézte és a nemtudommiségnek, amely azt 
folyton pártolja." "Elleneink szenvedélyes piszkolódásait el kell utasítanunk, 
ne oktasson bennünket az, aki a magyar nyelvet nem anyatejével szopta. Édes 
anyanyelvünknek áldozatkész kegyelettel tartozunk s a róla terjesztett álhíreket 
nemcsak szóval, hanem tettleges közbenjárással is megcáfolni kötelességünk". A 
finnugor tanokat gazdagon jutalmazza az orosz kormány is. 1858-ban ezt írta: 
"Minden lehető lenézések és megrovások daczára, állíttassanak meg még egyszer 
finnező ellenfeleink sebes haladásokban! Nem magánérdek, hanem egy hajdan dicső, 
s ma sem finn keverék, vagy korcs nemzet ügye forog itt fönn." Csak a hasonlítás 
van megengedve, de nem a "rokonítás". "Ne mondják, hogy az ural-altáji koldus 
nyelvek magyar rokonok, mert erre elegendő tudományos adatok által jogosítva 
nincsenek. Elégedjenek meg a talált és találandó hasonlatokkal, míg képzettebb 
utódaik, a minden oldalról bevégzett hasonlítás után a rokonsági ügyet is végleg 
elintézhetik." 

Ám a harc tovább folyt és az ázsiai törökséggel rokonító Vámbéry Ármin ellen már 
csatasorba állt az ifjabb nemzedék is, így a Budenz-tanítvány Szinnyei József 
(1857- 1943), Munkácsi Bernát (1860-1937). Budenz nagyon is jól tudta, a 
győzelemhez ifjú követőkre van szükség. Ezért már 1868-ban bevezettette a magyar 
egyetemeken a kötelező finnugor-oktatást, amely mindmáig így van. Joggal 
panaszkodott Vámbéry Ármin (1832-1913), ha a török nyelveket oktatták volna így, 
másként alakultak volna a magyar őstörténet irányai. A múlt század végén nemcsak 
az un. "ugor-török" háború veszett el a finnesítést-ellenzők számára, hanem az a 
lehetőség is kicsire zsugorodott, hogy az őstörténet-kutatásunk ne legyen 
egyenlő dogmák 
követésével. 





Avar lovas a klárafalvai szíjvégről 


Avar lovas a klárafalvai szíjvégről. 


Az egységes Kárpát-medence új urai: az avarok. 


A Kárpát-medence Isten-alkotta, hatalmas és csodálatos természeti egység, amely 
a Krisztus születése utáni VI. századtól egészen 1920-ig, a trianoni 
békediktátumig egy nép országa volt. A római birodalom provinciái (Pannonia, 
Noricum, Moesia, Dacia) nem váltak lakatlan területekké a birodalom katonai 
összeomlása után sem. Itt maradtak romanizálódott bennszülöttek, és még inkább 
az ideköltözött germán törzsek, a kvádok, a markomannok, a vandálok, majd később 
a Tiszántúlon a gepidák, a Dunántúlon pedig a langobardok. A germán népek, amint 
láttuk Atilla gótjainál is, általában nem maradtak meg a Kárpát-medencében, 
hanem tovább vándoroltak. A régészeti emlékek tanúsága szerint nem 
maradéktalanul. Itt is, ott is, töretlenül tovább éltek a régi települések a IV. 
századtól a VI-VII századig. (Keszthely és Pécs környékén például.) Az antik 
hagyományokat őrizgető népcsoportokat magukba olvasztották a germánok, akik 
közül az újabban érkezettek már egyáltalán nem élték át a hunok uralmát, 
lehetetlen azonban fel nem tételeznünk, hogy ne találkoztak volna itt a hunok 
maradékaival. Az egymással kegyetlen és véres háborúban álló gepidák és 
langobardok 567/68-ban a végső összecsapásra készültek s ekkor a langobardok 
királya felfogadta szövetségesének a "vár-hunokat", azaz az avarokat, akik 
keletről Európába törő harcias lovas nép volt, éppen úgy mint korábban a hunok, 
a szarmaták és a szkíták. A kínai források szerint az ázsiai heftalitákat 
(akiket vár-hunninak neveztek) 558-ban győzték le a türkök, és ugyanebben az 
esztendőben jelentek meg a bizánci császár udvarában az avar követek, amely 
eseményről Hitvalló Theophanész így számol be: "Ugyanebben az időben bejött 
Bizáncba az avarok furcsa, szokatlan népe s az egész város összefutott 
látásukra, miután soha nem láttak még ilyen népet. Hátul nagyon hosszú, 
szalagokkal összekötött és összefont hajuk volt, egyébként viseletük a többi 
hunokéra hasonlított. Ezek a saját országukból elmenekülve jöttek Szkítia és 
Mysia területeire..." 

Az avarok igen rövid idő alatt tönkreverték a gepidákat és benyomultak Erdélybe 
és a Tiszántúlra, majd a langobardok gyors elvonulása után teljes egészében 
megszállták a Dunántúlt is! Ez 568-ban történt! Egy évtized sem telt bele és az 
avarok már hazájukként éltek itt. Hogyan volt ez lehetséges? Mi lehet a 
magyarázata annak, hogy az avarok nemcsak benyomultak ide, hanem három 
évszázadon keresztül urai maradtak a Kárpátok koszorúzta vidéknek? Nagyszerűen 
megszervezett hadseregük, félelmetes hadi taktikájuk önmagában nem lett volna 
elégséges nyolc-tíz nemzedék fennmaradásához. Az avarok, akárcsak korábban 
Atilla hunjai, mindenkit legyőztek és hatalmas adók megfizetésére kötelezték a 
világ urát, Bizáncot! Egyik legnagyobb fejedelmük, Baján kagán, épp oly hatalmas 
volt, mint Atilla. 

Az avarok már a VI. században benépesítették az egész Kárpát-medencét, a VII. 
században pedig országuk földjévé vált a mai Bécs, sőt Linz környéke is. A 
régészet 1600 lelőhelyről több, mint hatvanezer sírt tárt fel eddig. Az avarok, 
amint korábban a szkíták, a szarmaták, eltemették a megholt hátaslovát is, 
akárcsak később a honfoglaló magyarok tették. A langobardok történetének 


megírója, Paulus Diaconus világosan azt mondja: az avarok hunok, s 
Theophylaktosz Szimokattesz hiába hord össze mindenfélét arról, hogy az avarok 
nem is igazi avarok, csak a gyűlölet beszél belőle. Abban azonban az egykori 
szerzőknek igaza lehet, hogy a "várkonyok"-nak nagyon is sok köze volt más 
népekhez, így a Priszkosz által emlegetett szabírokhoz, Jordanes hunugarjaihoz. 
S mint annyiszor megfigyelhettük már őstörténeti búvárkodásunk során, az avarok 
esetében is gúzsba köt bennünket az a körülmény, hogy ismét és újra nem ismerjük 
az avar nép nyelvét! A kutatók hat-hét (!) szóból próbálnak meg ítélkezni: 
kagán, tudun, katun, tárkány, jugurus, canizauci. Csaknem természetes, hogy 
jószerével semmire sem jutottak. Itt élt egy nagy lélekszámú, hatalmas erejű nép 
a Kárpát-medencében nyolc-tíz nemzedéken át, és -látszólag - az égvilágon semmi 
nyelvi nyomuk, maradványuk nincs. Már-már a teljes lemondás lett úrrá sok 
tudóson, amikor váratlanul, 1983-ban a Körösök vidékén, Szarvas város határában 
egy avar sírból előkerült egy csont tűtartó, oldallapjain hosszú rovásírásos 
szövegekkel. A szövegben húsz betű fordul elő, az írás jobbról-balra halad. A 
rovásbetűk nagyrészt azonosak a nagyszentmiklósi aranykincs betűivel. Kis 
rovásírásos szavak korábban is ismertek voltak, sőt ezeket a türk rovásírás 
alapján el is olvasták. Úgy látszott, beigazolódik, hogy az avarok török 
nyelvűek voltak. Bizonyos, hogy türk nyelvű csoportjaik is voltak, ám a szarvasi 
tűtartóra magyarul írtak! Vékony Gábor olvasata szerint a tűtartón ez a szöveg 
áll: 

Üngür démon ellen legyen itt ez a vas 

E tű szúrja át a démont, tű, tű, aki a rosszat elvarrod 

Aki elbontasz egybeöltögetsz 

Üngür démon ne egyen meg engemet, űzd emészd el őt istenem! 

(Harmatta János is a rovásszöveg egy részét magyarnak tartja és így olvassa: 

Ené tűi szőnyeg szőni 

Karvaly apó készítém. ) 

A szarvasi tűtartón tehát egy ősi magyar varázsszöveg olvasható. Megvan az első 
magyar nyelvemlékünk a 6000-as évekből! S megvan talán a valós magyarázat arra 
is, hogyan lehetséges, hogy "eltűnt az avarok nyelve"? Úgy, hogy nem tűnt el, 
hanem nagyobbrészt ők is magyarul beszéltek. A magyar nyelv nem a vogulból és az 
osztyákból kiszakadt "finnugor nyelv", hanem egy önálló "ősnyelv", amelyről Sir 
John Bowring (1792-1872) az 1838-ban megjelent Life and Works első kötetében ezt 
írta: "A magyar nyelv messze magában áll. Egész sajátos módon fejlődött, és 
szerkezete olyan időkre nyúlik vissza, amikor a legtöbb most élő európai nyelv 
még nem is létezett. Önmagában, következetesen és szilárdan fejlődött nyelv, 
melyben logika van, sőt matézis is, és erő... A magyar nyelv egyetlen darabból 
álló terméskő, melyen az idő viharai karcolást sem ejtettek. Nem szorul senkire 
nem kölcsönöz, nem trafikál. Nem ad és nem vesz senkitől. Ez a nyelv a nemzeti 
felsőbbrendűségnek, a szellemi függetlenségnek legrégibb és legdicsőbb emléke. A 
magyar nyelv eredetisége csodálatos. Aki ezt megfejti, az az isteni titkot fogja 
boncolgatni, valójában annak is az első tételét!" 


A szlávok megtelepedése 


Jordanes szerint (Getica V.33-34.) a Visztula forrásvidéktől végig a népes vend 
nép lakik (natio Venetharum) sok törzsre oszolva s ezek között a legfontosabb a 
szklávok és az antok (Sclaveni et Antes), akik mocsarakban és erdőkben laknak 
(hi paludes silvasgue pro civitatibus habent). Nagyon valószínű, hogy a nyugat 
és dél felé történő elvándorlásuk már a hunok uralma idején megindult, a VI-VII. 
században azonban bizonyosan felgyorsult, elsősorban az avar hódítások 
következtében. Az Elba-vidék megszállásával egyidejűleg lepik el a későbbi 
Morva- és Csehországot a VI. század elején. 570-590 tájától a szlávok a Kárpát- 
medencében az avarok alávetettjei. Sokan magát a szláv elnevezést is az avarok 
kegyetlen elnyomásával magyarázzák, mivel a Sklave rabszolgát jelent. A római 
kori rabszolgaság, jogilag, teljes mértékű kiszolgáltatottságot jelentett, 


gondoljunk csak Vedius Pollio hírhedett történetére, aki a hibázó rabszolgáit 
kiéheztetett cápák közé dobatta. Ám az ember teljes meg- gyalázása megvolt még a 
XII. században is. 1102-ben Angliában a westminsteri szinódus azt a határozatot 
hozta, ezentúl az embereket ne adhassák el úgy, mint ostoba állatokat (homines 
in Anglia solebant, velut bruta animalia venundavi). Ehhez képest az avarok jól 
bánhattak szláv alattvalóikkal, hiszen azok együtt harcoltak velük már a VI. 
században a bizánci Priszkosz és Petrosz hadvezérek ellen. Az alávetettséget 
persze tagadni nem lehet. Az orosz őskrónika, amelyet sokáig Nesztor-krónikának 
neveztek, úgy meséli, hogy a szlovének ősidőkben is a Duna mentén laktak s onnan 
szorították ki őket a "volochok" a Visztula vidékére. Az avarok hadakoztak a 
szlovénekkel és erőszakoskodtak a duljeb asszonyokkal, mert utazásain minden 
avar öt-hat duljeb asszonyt fogott a taligája (szekere) elé s így büszkélkedve 
húzatta magát, röhögvén a szlovéneken. Fredegar krónikája is meg erősíti a 
szlávok (a vendek) kiszolgáltatottságát, akiknek nemcsak együtt kellett 
harcolniuk a "hunokkal", nem csak adót kellett fizetniük, de az avarok szabadon 
"használták" asszonyaikat és leányaikat is! Ez váltotta ki az után, hogy 623-24- 
ben a vendek fellázadtak és egy Samo nevű frank kereskedő vezetésével többször 
is legyőzték az avarokat. Samo 35 évig uralkodott, de a vend asszonyokat ő sem 
vetette meg, mivel 12 feleségétől 22 fia és 15 leánya született. 

A VII. század első harmadában, átmenetileg meggyengült avar birodalom tette 
lehetővé, hogy a későbbi Galíciából, a horvátok és a szerbek ősei levonuljanak a 
Száván túlra, a mai hazájukba. Samo, akinek egykori székhelye Bécsben Lehetett, 
örökségét utódai nem tudták fenntartani, s amint Szent Virgil legendája hírül 
adja, nem sokkal Samo halála után az avarok a karanténok lázadását leverték és 
ismét urai lettek a Kárpát-medencének egészen az Enns folyóig. 

A magyar őstörténet szempontjából a szlávoknak rend kívül fontos szerepe van, 
mivel nyelvünkben közel félezer szláv jövevényszó található, mégpedig igen 
fontos területekre vonatkozóan. Így az egyházi élet kapcsán: keresztény, pogány, 
pap, püspök, apát, apáca barát, deák, kereszt, karácsony, szerda, csütörtök, 
péntek, szombat, babona, kurva, parázna, pokol; az állami élet kapcsán: robot, 
dézsma, kamat, szolga, császár, király, udvarnok, udvar, nádor, tárnok, vajda, 
ispán, poroszló, tömlöc; pénz; a katonai élet kapcsán: csata, vitéz, tábor, 
sisak, pajzs, kopja, sátor; a földművelés, az állattartás és a mesterségek 
számtalan szava ugyancsak szláv eredetű, például marha, szamár, bivaly, macska, 
kan, kappan, kacsa, patkány, galamb, 42 páva, rozs, gabona, murok, bab, paszuly, 
lencse, szilva, járom, patkó, csoroszlya, borona, asztag, barázda, gerencsér, 
kádár, bognár, molnár, mészáros, takács, kupec, borotva, villa, borda, abroncs, 
lapát, lánc és még hosszan sorolhatnánk. A nyelvészeti kutatások kiderítették, 
hogy a magyar nyelv szláv szavainak döntő része szlovén eredetű, azaz: ha az 
avarok jobbára és nagyobb részt magyarul beszéltek, akkor az átvétel nem néhány 
évtized alatt zajlott le, hanem háromszáz év alatt! A szláv források abban is 
segítenek, hogy biztos fogódzókhoz jussunk. Az orosz őskrónika ugyanis azt írja: 
a szlovének földjére azután eljöttek a fehér ugorok (ugri belii), akik 
Herakliosz császár idejében tűntek fel, azaz a VII. században. Bizonyosan nem 
tévesztésről van szó, hiszen később megemlíti az őskrónika, hogy Oleg idejében, 
azaz a IX. században Kijev mellett a fekete ugorok (ugri csernii) mentek 
Magyarországra. Az avarok te hát, akiket az írott források hunoknak is mondanak, 
ugorok. S kinézetükre vonatkozóan is igen fontosat mond az orosz őskrónika: az 
avarok magas termetűek és kevély lelkűek voltak. Helytelen tehát apró termetű, 
mongoloid típusokkal azonosítani az avarokat. Elragadó és pompázatos küllemükre 
utal egyébként Romilda története is. 611-ben a Velence melletti Forum luki várát 
fogta ostromgyürűbe az avarok királya (castrum Foroiuiensi; rex Avarum) s amikor 
fegyveres kíséretével a várat körüllovagolta, a romlott, fajtalan asszony 
Romilda (eretrix nefaria), látva az ifjú kagán ékes alakját, (puerulus eleganti 
forma), nyomban beleszeretett s neki ígérte a várost és a várat, ha feleségül 
veszi. Ez meg is történt, ámbár Romilda rettentő keservére. 

A szlávok első önálló területi szervezetét Samo hozta létre 623 és 660 között, 
megközelítően ugyanekkorra azonban kialakult a horvát fejedelemség is, igaz 
Herakleiosz bizánci császár segítségével, aki a szerbeket és a horvátokat éppen 


az avarok elszigetelése céljából telepíttette le az Alduna illetőleg az Adria 
vidékén. A VII. század utolsó harmadában vonultak le a török nyelvű bolgárok a 
későbbi Bulgária területére, meghódítván az ott élő szlávokat, létrehozva az 
erős bolgár államot. 





Türk harcos a vadászaton 


Türk harcos a vadászaton 


Hunia 


A viszonylag sok szláv jövevényszó ellenére a Kárpát-medence helyneveinek döntő 
többsége magyar! 1400 előtt például Erdély területéről 2056 helynevet említenek 
az írott források és ebből mindössze 102 szláv eredetű, 1745 színmagyar, a többi 
magyar hatásra képződött. Amint korábban már beszéltünk róla, a folyó- és 
hegynevek zöme is ősi és magyar. A szláv szavak jelentős része a szlovénből, az 
óbolgárból és részben az óhorvátból került a nyelvünkbe, akkor amikor még a 
szláv orrhangzók (un. nazális hangzók, mint például az am, em, an, en: a 
mészáros szó eredetileg így hangzott: menszáros) divatoztak, tehát a VII-VIII. 
században. Mit jelent ez? Azt, hogy az avarok valóban nagyrészt magyarul 
beszéltek és a magyar-szláv kölcsönhatás egyáltalán nem a IX-X. században 
kezdődött, hanem a VI. században és folyamatosan tartott évszázadokon át. Nos 
hát az avarok nem pusztultak ki, nem irtotta ki őket a frank Nagy Károly? 

Az egykorú és a későbbi írott források - amint az írott anyagok általában - 
bizony nem mindig az igazságot és a valóságot mondják el, őrzik meg számunkra. 
Nagy Károly király (később császár) történetíróinak az volt a dolguk, hogy az 
uralkodót minél hatalmasabbnak, minél dicsőségesebbnek láttassák. Ezért azután 
nem átallották nagyzolni, nemegyszer gorombán füllenteni. Az avarok, akiket 
rendre hunoknak, illetőleg ungaroknak neveznek: Huni, gui et Avares (Herimanus 
Aug.), gens Hunorum (Annal. Formosel), Avari, gui dicuntur Ungari (Annál. 
Fűiden.), regnum Hungarorum (Annál. Benigni), Avares, gui et Huni sive Ungari 
(Vitterbói Gottfried), már a Viii. század első felében is összeütközésbe 
kerültek a frankokkal (738, 744), a nagy háborúra azonban a Vili. század végén 
került sor, miután Nagy Károly lebirkózta a szászokat s "megszámlálhatatlan 
hadseregét megindította az avarok nemes és büszke népe ellen" (Rex Carius movit 
exercitum suum innumerablilem multitudinem, contra super bissimam gentem 
Avarorum). A 791. évi hadjáratot mind Einhardus, mind más évkönyvírók úgy 
állítják be, mintha az avarok már ekkor kapituláltak volna, hiszen "52 napon át 
pusztítottak, gyújtogattak, mértéktelen és megszámlálhatatlan zsákmányt, 
valamint a fogoly férfiak, asszonyok és ifjak irtóztató sokaságát hurcolták el 
onnan" (per dies 52 incendo et vastando terram illam, sed et predas sine mensura 
vel numero, et captivos viros et mulieres et parvulos, innumerabilem 
multitudinem exinde duce bant.) A frank sereg elfoglalta az avarok erősségeit és 
védműveit (fossas aut aliguam formitatem), majd leöldöste és szétkergette az 


avar harcosokat (occisi sunt aut per fuga dilapsi). A frank történetírók gőgös 
nagyzolása szerint a korábban megkeresztelkedett avarok "mint a kutyák, amelyek 
visszatérnek az okádásukhoz, úgy tértek vissza a pogánysághoz" (guasi canis gui 
rever tit ad vomitum suum, sic reversi sunt ad paganismum)! Ezért kellett őket 
792-ben ismét megleckéztetni. Igen ám, csakhogy a nagy frank sereg, amely a Duna 
két partján vonult kelet felé, egyáltalán nem találkozott az avarok fő 
seregével, mert "ők elhagyták megerősített helyeiket" (dereliguerunt eorum loca 
munita firmitatesgue), de a frankok nem értették meg a keleti lovas hadak 
visszavonulós taktikáját, és pöffeszkedve azt állították, hogy "nem lévén az 
avaroknak okosabb ötletük, futásnak eredtek" (eorum vel m achinationes dim 
iserunt, fuga lapsi). Pedig valójában szó sem volt megfutamodásról és még 
kevésbé legyőzetésükről. Ellenben a frank seregnek elfogyott minden élelme, az 
utánpótlási vonalakat rendre megzavarták s oly nagy zűrzavar támadt "a nagy 
döghalál miatt, hogy a katonák alig tizedrészének maradt lova" (tanta eguorum 
lues exorta est ut vix decima pars de tot milibus eguorum remansisse dicatur). 
Sikertelen volt a 793. évi hadjárat is. Hogyan történhetett meg mégis, hogy Nagy 
Károly fia Pippin, Erik friauli herceg, majd Gerold gróf, Nagy Károly sógora 
eljutott az avar fejedelmek fővárosába, fő szálláshelyére amelyet hringnek 
neveztek (hringum gentis Avarorum) és e seregek meg tudták fosztani őket a sok 
évszázad alatt összegyűjtött régi királyi kincstártól, amelyet azután Károly 
király aacheni palotájába küldtek (the saurum priscorum regum multa saeculorum 
prolixitate collectum domno Carolo regi ad Aguis palacium misit). Úgy, hogy 
viszálykodás tört ki az avar kagán, a tudun s a főemberek között. Krum bolgár 
kán fogságába került avarok elmondták, azért veszett el az avar birodalom, mert 
civakodtak, egymást bevádolták, hitvány lett az igazságszolgáltatás és 
elharapódzott a mértéktelen borivás, a részegeskedés, Magyar átok! A tudun-nak 
nevezett avar főember áruló lett és behódolt Károly királynak, "aki hazát adott 
neki" (patriam dedit). Így vonulhatott be Pippin a seregével Pannóniába, azaz 
Hunniába (Annal. Mosellani, Annál. Ivvav.), amelyet egy másik forrás egyenesen 
Ungarianak mond! (Ungaria vei Hunnia: Gervasius FerrevienSis). 

vittek el (magnis thesauris 
Avarorum), és a nép egy ef 
részével felvetették a Lovas solymász (IX. század) 


keresztséget. Bár a források 

azt írják, hogy Pippin az avarokat a Tiszán túlra űzte (trans Tizam), királyi 
székhelyüket pedig lerombolta, semmi sem bizonyítja azt, hogy az avar-hun-ungar 
népet kiirtották volna. Ez csak egy legenda, ez csak egy koraközépkori szóvirág! 
801-ben, 802-ben még kemény harcokról vannak híradások, és rosszul értelmezett a 
805. évről szóló adat is, mely szerint a "hunok kapkanja a császártól egy 
területet kért Sabaria és Carnuntum között, mivel a szlávok háborgatása miatt a 
régi szállásaikon nem maradhatnak" (capcanus, princeps Hunorum...postulans sibi 
locum dari ad habitandum inter Sabariam et Carnuntum, guia propter infestationem 
Sclavorum in pristinis sedibus esse non poterat). Az avar kagán halála után "ősi 
szokás szerint választanak új kagánt" (iuxta priscum eorum ritum), és bár 
nyilvánvalóan erősen megszenvedték a frank hadjáratokat, aligha hihető, hogy egy 
hatalmas nép be leolvadt volna a legfeljebb száz-, százötven ezer fős 
szlávságba, ahogyan némelyek vélik. A hun-avar-magyarok igenis megmaradtak, ezt 
bizonyítja a magyar helynevek és elnevezések sokasága, és hallunk róluk végig az 


egész IX. század folyamán (826, 840), sőt 833-tól már ismét ungar néven is (833, 
839, 862). 

Ha e gondolatok fényében vizsgáljuk a Kárpát-medencei magyarság őstörténetét, 
akkor úgy érezhetjük, megleltük a sok sok talány megfejtéséhez szolgáló bűvös 
kulcsot. Miért nem ismerjük a hunok és az avarok nyelvét, hogyan lehetséges, 
hogy a székelyek a legősibb magyar nyelvet beszélik, miért vallhatják magukat a 
moldvai csángók őshonosnak, hogyan kerülhettek VII. századi glagolita (e és 0), 
valamint görög (f és h) betűk a rovásírásunkba? 


A székelyek 


Aligha van olyan magyar, aki ne hallott volna arról, hogy a székelyek a nagy hun 
király, Atilla népének tartják magukat. Mind az Atilla-, mind a Csaba királyfi 
történeti hagyomány arra utal, hogy a székelyek őstörténete a messzi múltba 
nyúlik vissza. Ám maga a "székely" szó (zekel formában) csak a XIV. századtól 
(1334) terjedt el, sőt a latinos szikul első említése sem régebbi a XI. század 
végénél (1092: Scicul). A XII. század első felében két csatában is megemlékeznek 
a szikulokról, bizony, nem túlságosan hízelgő jelzők kíséretében (1116: siculi 
vilissimi; 1146: siculi). Mind az olcsvai, mind a lajtai csata a magyar 
királyság nyugati felén zajlott le, tehát nem Erdélyben. Hát a székelyek nem 
őshonosok az erdélyi Székelyföldön? Hogyan magyarázható, hogy szikulokról, 
székelyekről beszélnek az írott források Pozsony, Moson vidékén, a most 
Ausztriához tartozó Őrvidéken, a Fertő-tó melletti Pordányban, Tolnában (a vátyi 
székelyek) Fejér megyében és Szabolcsban, Baranya, Bars, Gömör és Abaúj 
megyékben (a füzéri székelyek)? Vannak, akik azt gondolják, a székelyek nem is 
magyarok, hanem török nyelvű népség és csak lassan "magyarosodtak el". Igen ám, 
de akkor hogyan őrizhették volna meg a legősibb és legszebb magyar nyelvet? A 
Székelyföldön is (Erdélyben is) csaknem minden hely- és földrajzi név magyar! 
Igaz, vannak szláv helynevek is, de nem a IX. század előtti időből. A Szacsva, 
Doboly, Csernáton típusú helynevek X-XI. századiak. 

A székelyek számos ősi vonást őriztek meg. Így megmaradt a földközösség, a 
nemzetségek szerinti birtoklás, a székekre, nemekre, ágakra tagolódás, a zárt 
katonai szervezet, a székely kiváltságok, a rovásírás. A hét székely szék (az 
elnevezés a székely szóból eredhet) a XIII. században a következő volt: a 
telegdi (később udvarhelyi), a marosi, a csíki, a sebesi (később sepsi), a 
kézdi, az orbai és az aranyosi szék. A XIV. századtól a Sepsi, Orbai és Kézdi 
Háromszék lett, 1390 után a Csíkszékből kiszakadt Kászonszék, 1466-ban pedig 
Gyergyószék, illetve Udvarhelyszékből Baradóczszék és Keresztúrszék. Akár a 
székek elnevezéseit vizsgáljuk, akár a székenként 4-4 ág neveit, vagy az 
áganként 6-6 nem neveit, azt látjuk, hogy ezek nemcsak hogy színmagyarok, de - a 
Marosszék kivételével - mind olyanok, amelyek megtalálhatók a történelmi 
Magyarország egész területén. Vegyük példának Telegdet, Csíkot, vagy az ág-nevek 
közül a Hortobágyot, a Küsmödöt, a Homoródot, a Besenyőt, a Kürtöt, a Gyarmatot, 
a nemek közül, mondjuk a Pozson-t, a Vaját, az Unyomot, a Medgyes-t, a Moson-t. 
Telegd Biharban van, Csík-patak a Rába folyó oldalága, ezen kívül Pest 
szomszédságában van Csíktarcsa (ma: Nagytarcsa), Homoród Pozsony mellett is van, 
nem is szólva magáról Pozsonyról, Mosonról, Hortobágyról. A székelyföldi magyar 
nyelvnek négy fő nyelvjárása van: a Tiszán-inneni, a Dunántúli (Zala, Vas, 
Őrség), a Szeged-vidéki és a kisalföldi. Mit jelent ez? Azt, hogy a székelyek 
beszélte ősi és gyönyörű magyar nyelv a legédesebb testvére a Kárpát-medencei 
magyar nyelvjárásoknak. Ugyanakkor mégsem mindegyikhez egyféleképpen viszonyul. 
Feltűnő a nyelvi (táj nyelvi) rokonság az udvarhelyi (telegdi) és a pozsonyi, a 
mosoni, az ormánsági és a szlavóniai (Valkó megyei) magyar nyelvjárások között. 
Tehát a mostanában csaknem elpusztított Szentlászló, Kórogy, Haraszti és Rétfalu 
jellegzetes selypítős beszédje megvan a telegdi székben, sőt a moldvai csángók 
között is. Pozsony vidékével szoros a kapcsolata Marosszék nyelvezetének is. 
Csíkszék és Kézdiszék viszont igen erőteljes rokonságot mutat a Göcsejjel, a 


zalai és a vasi Őrvidékkel, így a Trianon óta ausztriai Felsőőr, Alsóőr 
vidékével. A nyugat-magyarországi nyitódó kettős hangzók (diftongusok), a 
nyitott "e " hang teljesen tisztán megvan Sepsiben. Az Őrvidéken csaknem 
valamennyi csíki nem- és családnév előfordul, így az Unyom, a Csiba, Koronka, 
Bő, Bődé, Bereck, Zoltán; Benedek, Domokos, György, Imre, Lázár, Tamás. De egyéb 
nyelvi azonosságok is vannak. Csíkban és a csángóföldön a pacsirtát szántókának 
nevezik, akárcsak a vasi Molnaszecsődön, a csuszkának Udvarhelyt csakúgy szotty 
a neve, mint Somogyban, a szitakötőt kigyópásztornak becézik Maros- és 
Háromszékben, akárcsak Zala megyében, a kecskedarazsat szakadiknak mondják 
Háromszékben, de ugyanígy teszik az Őrségben és Göcsejben is. Mindez azt 
jelenti, hogy a székelyek mindig magyarok voltak, ősidőktől magyarul beszélnek 
és laktak éppenúgy Nyugat-Magyarországon, mint később Erdélyben, Bars megyében, 
Abaújban. Dehát hogyan szóródtak így szét? Egyes történészek úgy vélekednek, 
hogy a "székely" szó foglalkozásnév és valójában végbeli határőrt jelent. Ez 
nagyon is lehetséges, hiszen még a XVII. században is így nevezték a várőröket 
és az erdőőröket. Van azonban egy másik magyarázati lehetőség is. Láttuk, hogy a 
magyar nyelvű népesség a Kárpát-medencében nem a IX. század végétől van jelen. 
Magyarul beszélt az avarnak nevezett nép, sőt a hun-szarmata törzsek egy része 
is talán. Az nagyon valószínűnek látszik, hogy a székelyek, mint elnevezés, 
katonai megnevezés is (lövők, 1279: sagittarius de Saswar; 1323: siculus de 
Saswar!), ám a széttelepedést elsősorban mégsem katonai telepítésekkel 
magyaráznám, hanem azzal, hogy a kereszténység megszilárdulása után, Szent 
László király idejében és még később, mindazok a pogány ősmagyarok, akik meg 
akarták tartani ősi hitüket, ugyanakkor el akartak szökni (innen: a székely és a 
csángó szó is!) a megvettetés, a szolgasorba taszítás elől, elbujdokoltak a 
messzi végekre, így Erdélybe is. Nem véletlen, hogy a vas megyei Dozmat faluban 
az évezredes regölő hagyomány, ill. szertartás szövege így szól: "Ne siess, ne 
siess Szent István király a mi halálunkra...mi sem vagyunk ördögök (ti. 
pogányok), hanem a te szolgáid." A dozmati gazda a regösöket erdélyi szökött 
szolgáknak nevezi és csodálja a csíki csákányukat. Az elcsángált, elszökött 
magyarok évszázadokon át hazavágytak, innen a Csaba királyfi megtérésnek 
legendája is. 





Magyar férfiak a X. századból (László Gyula rajza) 


Magyar férfiak a X. századból (László Gyula rajza) 


Menekülő hordák honfoglalása? 


Akár összefoglaló történeti munkákat, akár iskolai tankönyveket olvasva kívánunk 


magunknak képet rajzolni a magyar honfoglalásról, lényegében mind a mai napig a 
következőket tudhatjuk meg. A "finnugor" magyarság, elhagyván az Urálon túli 
őshazát és a Volga-Káma vidékét, délnyugatabbra vonult és Kr. sz. utáni VIII. 
századra a Fekete-tenger északi területein telepedett meg. Első itteni 
hazájuknak Levedia volt a neve, a másodiknak Etelköz. Az etelközi magyarokat 
895-ben megtámadták a besenyők, akiket viszont korábban az úzok zavartak el 
szállásaikról, és így a türkök-verte úzok, az úzok-verte besenyők, majd a 
besenyőkverte magyarok szakadatlan nyugatra menekülése zajlott le. Ezek a népek 
mind "hazátlanok és nincstelenek" lettek, hiszen elvesztették - fejvesztett 
menekülésük közben - az állatállományukat, asszonyaikat, kincseiket, vagyis 
"mindenüket hátrahagyva" futottak. Mindez azért történt így a magyarokkal, mert 
a fő sereg a bulgárok ellen hadakozott, azaz nem volt otthon. "A menekülő 
törzsek a legrövidebb úton igyekeztek a Kárpátok fedezékébe jutni". Sokan a 
magyarok honfoglalását és megmaradását "történeti rejtvényének nevezik, s nem is 
alaptalanul, ha: elhisszük mindazt, amit a fentebbiekben igen röviden 
összefoglaltunk. Ám úgy tűnik, helyénvalóbb és igazabb a menekülő hordákról 
szóló tanokat felülvizsgálni. 


A X. századi arab utazók eléggé pontosan leírták az "Etelközi Magyarországot": 
"országuk kiterjedt, hossza és szélessége 100-100 farszakh (azaz 360 000 km2), a 
Kárpátok övezte történeti Magyarországnál is nagyobb térség!). Egyik határuk a 
Rúmi tengert (Fekete-tengert éri, amelybe két folyó ömlik. Tőlük balra 
(nyugatra), a szlávok oldalánál lévő folyónál... az w.n.n.d.r.-ek (nándorok? - 
bolgárok?) laknak. Á két folyó közül az egyiket Atilnak (Volga), a másikat 
Dunának hívják. A w.n.n.d.r.-ek felett, a folyó partján, egy nagy hegy van. A 
hegy mögött pedig egy keresztény nép él, amelyet m.r.d.á-nak (mordvin?) 
neveznek. Az a folyó pedig, amelyik a magyaroktól jobbra (keletre) van, a 
szlávok felé, majd onnan a kazárok vidékei felé folyik.(...) A magyarok országa 
bővelkedik fákban és vizekben. Sok szántóföldjük van. (!) Állandóan legyőzik (!) 
azokat a szlávokat, akik közel laknak hozzájuk. Súlyos élelmiszeradókat vetnek 
ki rájuk és úgy kezelik őket, mint a foglyaikat. ... A kazárok régebben 
körülsáncolták magukat a magyarok és más népek ellen. A magyarok Kercsben 
eladják a rabszolgáikat és vesznek bizánci brokátot, gyapjúszőnyegeket és más 
bizánci árukat. A magyarok szemrevaló és szép külsejű emberek, nagy testűek, 
vagyonosak és szembetűnően gazdagok. Ruhájuk brokátból készült, fegyvereik 
ezüsttel vannak kiverve és gyönggyel berakottak." Ez az ország tehát, akárcsak 
egykoron a hunok vagy a szkíták birodalma, a Fekete-tenger vidékétől, sőt a 
Volga- Don közétől terjedt egészen az Aldunáig! 860-ban a Krim félszigetnél 
találkozott magyarokkal Cirill, 884-ben pedig Metód az Aldunánál járt egy magyar 
fejedelemnél. A hatalmas Kazária a nomádok ellen építette meg Sarkel várát. Amíg 
a kazár vezér 10 ezer lovassal vonul ki, a magyar 20 ezerrel. A kazárok évről- 
évre meg leckéztetik a besenyőket, ám azok a magyarok, akiknek harcosai már a 
IX. században fényes sikerrel összecsapnak a nyugatiakkal (862: Annales 
Bertini., 881: Annales luvavien.), és akik 894-ben a bizánciakkal szövetségben 
diadalmaskodnak Simeon bolgár cár felett, a hatalmas Etelközből, a besenyők 
támadására eszeveszett menekülésbe kezdenek. Legalább is ezt állítja 
Bíborbanszületett Konstantin bizánci császár a X. század derekán írt (tehát nem 
kortárs!) munkájában. Azt írja: "a türkök (magyarok) nemzetsége nagyon retteg és 
fél a besenyőktől.. s már-már a teljes pusztulás szélén volt" (!). 

Konstantin császár munkája azonban korántsem kifogástalanul értelmezhető. Igen 
sok és súlyos ellentmondás és zavaros Leírás tarkítja. Egy helyütt azt írja: "a 
besenyők is meg tudják támadni a magyarokat", más helyütt meg ezt: Simeon bolgár 
cár a besenyőkhöz küldött és megegyezett velük, hogy leverik és megsemmisítik a 
türköket (magyarokat). S amikor a türkök hadjáratra mentek, a besenyők Simeonnal 
a türkök ellen jöttek, családjaikat teljesen (!) elpusztították, 
megsemmisítették és a földjük őrzésére hátrahagyott türköket gonoszul kiűzték 
onnét." Igen ám, de a Kárpát-medencében feltárt magyar temetkezések éppen azt 
mutatják, hogy egyazon fajtájúak a nők, mint a férfiak, tehát az asszonyok 
megsemmisítéséről szó sem lehetett. Aminthogy nem lehet igaz az sem, amit a 


prümi Regino állít, hogy 889. évig a hungarusokat hallomásból sem ismerték 
(retro ante seculis inaudita gens Hungariorum). Az avarok füves pusztáin 
(solitudines Avarum, nem lakatlan pusztaságok, hanem az avarok legelői!) nagyon 
is megfordultak az etelközi testvérek, minden bizonnyal nemcsak a IX. században, 
hanem korábban is. Újra kell vizsgálnunk és tüzetesen elemeznünk a magyar 
krónikákat is. Mert ugyan mivel magyarázható, hogy a bizánci császár 
históriájának csak bizonyos elemeit találjuk meg bennük? Mind a Képes Krónika, 
mind a Budai és a Thúróczi krónika is elbeszéli, hogy amikor a magyarok ismét 
visszatértek (!) Pannóniába, áthaladtak a besenyők és a fehér kunok országán, át 
Szuzdálon és Kijeven, majd "átkeltek a havasokon és egy olyan tartományba 
érkeztek, ahol rengeteg sast láttak, és e sasok miatt nem maradhattak ott, mert 
a sasok leszálltak a fákról és fölzabálták a barmaikat, meg a lovaikat." Ez 
vitathatatlanul egy pusztulás, egy pusztítás emléke, de korántsem olyan léptékű, 
mint a bizánci leírásban olvasható. S ha min den úgy történt volna, amint e 
forrásra támaszkodva sokan állítják, vajon hogyan tudott volna a 894/95-ben 
tönkrevert magyarság öt éven belül teljesen hatalma és uralma alá vonni egész 
Magyarországot, sőt közben tönkreverni a szláv Szvatoplukot, majd Észak- 
Itáliában, Brentánál Berengár király nagy seregét (899. szept.24.) s ezt 
követően egy félévszázadon át gyakorlatilag egész Európa legfőbb katonai 
erejeként működni? 

Honfoglaláskori tarsolylemezek 


A szavárd (szabír) magyarok 


A hatalmas területű Etelközben, egyesek szerint, a magyarok mindössze öt 
esztendőt töltöttek el, mások hosszabb időre gondolnak, ám abban egységes a 
hivatalos álláspont, hogy őseink a Volga-Káma vidékéről érkeztek Etelközbe. 
Rendelkezünk-e kellő számú és súlyú bizonyítékkal arra vonatkozóan, hogy ez 
valóban így volt? BÍborbanszületett Konsztantinosz bizánci császár a magyarokat 


türköknek ne vezi és ezt írta róluk: "a türkök népe régen Kazáriához közel 
szerzett magának lakóhelyet, azon a helyen, melyet első vajdájuk nevéről 
Levediának neveznek... Ezen a helyen az imént említett Levediában folyik a 
Khidmasz folyó, amelyet Khingilusnak is neveznek. De abban az időben nem 
türköknek mondták őket, hanem valamilyen okból szabartoi aszphaloi-nak 

( "rendíthetetlen szavárdok") nevezték... Amikor a türkök és az akkor kangarnak 
nevezett besenyők között háború ütött ki, a türkök hadserege vereséget 
szenvedett és két részre szakadt. Az egyik rész kelet felé, Perzsia vidékén 
telepedett le, s ezeket a türkök régi nevén mostanáig (Kr.sz.u. 950 tájáig!) 
szabartoi aszphaloi-nak hívják, a másik rész pedig . ..nyugatra ment lakni, az 
Etelköz nevezetű helyekre... A türköknek az előbb említett népé hez, amely kelet 
felé Perzsia vidékén telepedett le, ezek a nyugati vidéken lakó, előbb említett 
türkök mostanáig küldenek ügynököket, és meglátogatják őket, és gyakran hoznak 
választ tőlük ezeknek." Mit jelent ez a leírás? Először is azt, hogy a 
magyarokat szavárdnak, szabírnak is nevezték. Másodjára pedig azt hogy a szabír- 
magyarok szállásterülete, ősi földje, bizony nem az Urál vidékén és Nyugat- 
Szibériában volt, hanem a Fekete-tengerbe ömlő Kubán folyótól délre, tehát a 
Kaukázus vidékén! Igazolja-e más forrás ezt? Igen. Al Bakri arab utazó is 
ugyanezt írja: "A magyarok a besenyők országa és az eszkil bolgárok között 
laknak... Másik határuknál, amely eléri a pusztát egy hegy van. Ez alatt a hegy 
alatt a tengerparton egy nép van, amelyet ugunnak neveznek. Keresztények és 
mohamedánok országával határosak, amely Tiflisz (Tbiliszi) országához tartozik. 
Itt kezdődik az örmények földje! "Nyilvánvaló, hogy Bakri a Kaukázusról beszélt. 
A szabírokról először Priszkosz rétortól hallunk, aki elmondja, hogy Kr.sz.u. 
463-ban a szabírok elűzik az onogurokat. Általános vélemény szerint ez az 
esemény Szibériában történt ám ha kemény kritikával nézzük a forrásokat, azt 
kell mondanunk: ez egyáltalán nem bizonyos. Az onogurok, akiknek keleti 
szomszédai a szabírok (Theophülaktosz Szimokattész és Menandrósz szerint) a VI. 
században is a kaukázusi alánok mellett laktak. A szabírokat az avarok győzték 
le, az avarokat viszont a türkök verték meg (558. ill. 552-ben). 576 után a 
türkök meghódoltatták a szabírokat is. Ha a magyarok neve még a X. században is 
szavárd-szabír volt, ősmagyarokat kell lássunk a szabírok egy részében. A 
szabírok nyelvét nem ismerjük (ugyanígy volt a szkítákkal, a szarmatákkal, a 
hunokkal és az avarokkal isi), egyesek szerint talán (?) törökök, eredetüket 
azonban sűrű homály fedi. Mivel a szaragurokkal együtt az V. század végén 
Georgiában (Grúzia) és Arméniában (Örményország) harcolnak, s ugyancsak a 
Kaukázusban volt Onogória is, erősen feltehető, hogy a szabírok egy része a 
türkök által legyőzött avarok szorongattatása következtében mozdult ki a 
Kaukázus vidékéről. 576-ban a szabírokat meghódították a türkök s az uralmuk 
mindaddig fennállt, amíg az onogur Kovrát létre nem hozta országát Kr.Ssz.u. 630. 
körül. A nekünk nevet adó onogurok (vö. ungar, hungarus, venger) hunok lehettek, 
akikre később "ragadt" rá a "keveréket" jelentő bolgár-török név. Egyik királyuk 
Gordasz (azaz: Ogurda) már a VI. század elején megkeresztelkedett és hogy itt a 
korai kereszténység nagyon erősen gyökeret vert, bizonyítja Ravennai Geográfus 
adata, mely szerint a Kubán folyó vidéki Patria Onogoriában még a VIII. század 
első felében is onogur püspökségek voltak! Ogurda testvére Maugerisz (Muagerisz 
olvasat is van), azaz Mogyeri volt, a Kaukázusban jelentős város volt Madzsar a 
Kuma folyó bal partján, nem messze a Kászpi-tótól. Ibn Battuta korában még Nagy- 
Magyar város virágzott. 1829-ben a romjait felkereste Ógyallai Besse János(!), 
sőt az Amu Darja mentén is létezett (kazak és üzbég földön 1967-ben is 
megvoltak!) négy Madzsar nevű falu. J. Malalasz Maugerisz-történetét egészíti ki 
Prokópiosz, aki a bolgárokat úgyszintén hunoknak tartja. Az onogur Kovrát halála 
(642) után öt fia már nem tudott ellenállni a kazárok támadásainak, s így az 
onogurok és szavárdok (szabírok) több részre szakadtak. Egy részük, Aszparuch 
vezetésével 679- ben a Balkánra vonult, ahol 681-ben létrehozták a bolgár 
államot, másik csoportjuk felhúzódott a Volga-könyökhöz (Baskírja), létrehozva a 
Volgái Bolgárországot. Ez utóbbiak között jelentősebb számú magyar is volt, 
akiket az arab források badzsirtoknak neveznek. Balkhi a X. században ezt írta: 
"Két fajtájuk van. Az egyik...a bolgárok mögött lakik, a bolgárok alattvalói. A 


másik badzsirtok a besenyőkkel határosak. "Nyilvánvaló, hogy az első csoport 
népéhez tartoztak azok a volgai magyarok, akikkel a XIII. században Julianus 
barát találkozott. Mivel Baskíriában is van Szavár-Szovár nevű város, valamint a 
Baskíriával szomszédos obi ugorok hősi énekeiben is fennmaradt a szabír név 
Sziper alakban, illetve a baskír szó Pasker alakban, joggal feltehető, hogy a 
szabírok javarésze magyarul beszélt, ugyanakkor hun származéknak is tartotta 
magát (Prokópiosz, Agathiasz, Jordanes). A Victoria-krónika a szabirokat 
egyszerűen ugrinak nevezi. Az onogurok és a szabírok harmadik része a 
Kaukázusban maradt Baján vezérlete alatt. Lehet-e véletlen a mi Bajánsenye, 
Baja, stb. típusú helynevünk? A Baján vezette onogurok és szabírok hamarosan 
kazár fennhatóság alá kerültek. Egy csoport viszont, a források szerint, a Duna- 
vidékére, az avarokhoz költözött, nyilván azért, mert a Kárpát-medencében is 
nyelvtestvéreik éltek (Kúber népe). Az eddigiekből az derül ki, hogy az 
ősmagyarok nem Szibériából, az Urál és a Volga vidékéről költöztek "le" Etel 
közbe, hanem - ellenkezőleg - a Kaukázusból, délről nyomultak észak és 
északkelet felé. Sőt, az is kiderült, hogy két nagy népcsoportból jött létre az 
ősmagyarság: a magyarul beszélő szabír-hunból és a törökül beszélő onogur - 
türkből. Ha ebből indulunk ki, már egyáltalán nem talányos az a 838/39 közötti 
forrásadat, amely szerint Theophilosz bizánci császár idejében (829-842) a 
bolgárok egy testvérnéptől kértek segítséget a makedónok ellen, akiket egyazon 
szövegrészben és történetben (!), hol ungarnak, hol türknek, hol pedig hunnak 
mondanak. Ez így helyénvaló is, hiszen a szabír-onogur népről van szó. Ha 
következtetéseink helyesek, akkor - magától értetődően - nem szabad többé a 
nagyszámú török eredetű magyar szót "jövevényszónak" nevezni, hiszen azok ősi 
szókincsünk szerves részei. És már nem kell csodálkoznunk Bíborbanszületett 
Konsztantinosz császár egy kissé valóban különös megjegyzésén sem, hogy ti. "a 
kazároktól elmenekülő kabarok megtanították a türköket (magyarokat) a kazárok 
nyelvére is, és mostanáig használják ezt a nyelvet, de tudják a magyarok másik 
nyelvét is". Hogyan volna az elképzelhető és lehetséges, hogy egy menekülő, 
szétvert kis csoport török nyelvét a többszörös lélekszámú magyarság, a 
menedéket adó katonai hatalom egész népe "csak úgy" átvegye és készséggel 
megtanulja? Ez nyilvánvalóan lehetetlen feltevés. Egészen más azonban, ha az 
onogur-türk és a magyar-szabír etnikum évszázados együttéléseként azt gondoljuk, 
hogy a magyarok sok-sok éve beszélték az onogurok nyelvét is, és fordítva. így 
aztán az onogur-bolgárok is rokonaink és közös a hun hagyományunk is. A bolgár 
60 fejedelmek ugyanis ősükként Atillára és Atilla fiára, Imikre hivatkoztak 
mindvégig. Mindennek nyoma van a magyar krónikákban is, csak egy kicsit másként 
kell olvasnunk őket, mint eddig. És nem kell ledorongolni azokat a kutatókat, 
akik szerint a magyarság már Krisztus születése táján a Kaukázus és a Fekete- 
tenger vidékén élt. Ezt nem más vallja, mint a finn (!) T. Pekkanen. 

A nagyszentmiklósi aranykincs rovásfeliratainak összesítő táblázata 


A nagyszentmiklósi aranykincs rovásfeliratainak összesítő táblázata. 


Juliánusz magyarjai 


A magyarság Volga-Káma-Bjélája vidéki őshazájának egyik legnyomósabb, 
legsúlyosabb érve, hogy a XIII. századi utazók (térítő papok és követek) ezen a 
vidéken találtak rá a keleti magyarokra, akiknek országát Nagy- Magyarországnak 
(Magna Hungária) hívják. 

II. András magyar király 1231-ben négy domonkos szerzetest küldött keletre, 
közöttük egy Ottó nevűt, "mivel annyit tudtak a régiek írásaiból, hogy keleten 
laknak, de hogy hol vannak, nem is sejtették" (sciebant per scripta antiguorum, 
guod ad orientem essent, ubi essent, penitus ignorabant). Három évig keresték 
őket, míg Ottó "egy pogány országban talált néhány azon a nyelven (ti. 
magyarul!) beszélőt, akik révén megbizonyosodott afelől, hogy mely vidéken 
laknak (in guodam regno paganorum guos dam de lingua illa invenit), de a 
tartományukba nem jutott el (set illorum provinciam non intravit), visszatért 
hát Magyarországra, majd miután megkeresésük minden (!) útját-módját 
elmagyarázta (cum omnem viam illos guerendi exposuisset), meghalt (1234-ben). Az 
első nagy kérdés: hol járt Ottó barát? Melyik volt az a pogány ország, ahol 
ráakadt néhány magyarra? Csaknem mindenki azt tartja, hogy a Volga-Bjelája 
vidékén. Ez azonban nemcsak nem biztos, hanem egyenesen valószínűtlen! Amikor 
1235-ben IV. Béla király útnak indított másik négy dominikánus szerzetest, 
közöttük Julianust és Gerhardust, ők Bulgárián át Konstantinápolyba jutottak, 
majd onnan 33 napi hajózás után Matrica, azaz Tamány városába érkeztek, azaz 
Szikhiába, a cserkeszek földjére. Innen tovább mentek és 13 nap alatt átkeltek a 
sivatagon, ahol sem házat, sem embert nem találtak (per desertum ubi nec domos 
nec homines invenerunt), és így eljutottak Alániába (ibigue venerunt in terram, 
gue Alania dicitur). Mármost miért mentek volna Julianusék erre, ha Ottó barát, 
aki minden útvonalról alaposan beszámolt, nem ezt ajánlotta volna, nem ezt írta 
volna le! Nagyon is igaza lehet tehát Bendefy Lászlónak, hogy a Kaukázus-vidéki 
"Kunmagyariába" érkeztek Ottóék, és ide jöttek először Julianusék is. Volt tehát 
egy Magyarország a Fekete-tengertől dél keletre, a Kubán-vidékén, valahol a Kur, 
a Kuma és a Terek folyók vidékén. Erről szólhat a Julianus-féle jelentés első 
mondata is: "a Magyarok Történetében azt találták hogy van egy másik, nagyobb 
Magyarország, ahonnan a hét vezér népével együtt kiköltözött..." Itt a 
"keresztények és pogányok vegyesen laknak". Így érthetővé válik, hol voltak 
Ottóék három esztendeig. Itt, a Kaukázus-vidéki területen hallottak arról, hogy 
laknak még magyarok északabbra is, a Volga (Itil) mentén, akik tiszta pogányok. 
Ide azonban Ottó barát már nem jutott el. Ezt a Volga- menti területet nevezték 
el a XIII. században (!) Magna Hungarianak, azaz Nagy-Magyarországnak. Mi volt 
akkor a Kaukázus-vidéki országnak a neve? 1185 körül Viterbói Gottfried azt 
írta: "Két magyar királyság van, egy régi, a Meótisz mocsarainak vidékén, Ázsia 
és Európa határán (in confinio Asie et Europe iuxta Meotidas paludes Antigua 
Ungaria), és egy másik Pannóniában. A meotiszi hazának tehát Ómagyarország volt 
a neve. Ugyanezt Vincentius Bellovacensis (Beauvais-i Vince) a XIII. században 
Pannonia Maiornak nevezi. Nem véletlen tehát, hogy Julianusék is ide utaztak 
először. "A legnagyobb szükségben hat hónapot (!) töltöttek el itt. Ez a félév 
sok változást hozott. Két barát visszatért innen Magyarországra, ketten: 
Julianus és Gerhardus, tovább ment észak felé "a puszta sivatagon harminchét 
napon át folyvást mentek". "Átkelvén pedig a minden út és ösvény nélküli 


sivatagon, a 37. napon elérkeztek a mohamedánok földjére, melyet Vela-nak 
neveznek, Bunda(z) városába: (transito autem deserto sine omni et semita, 
tricesimo septi mo die venerunt in terram Sarracenorum, gue vocatur Vela, in 
civitatem Bundam). Innen egy másik városba mentek, ahol Gerhardus meghalt. 
Ezután Julianus barát, mint egy mohamedán pap szolgája, Nagy Bolgárországba ment 
s ott egyik városban a barát egy magyar nőt talált, aki a keresett földről erre 
a vidékre ment férjhez." (in una magna civitate ...frater unam Ungaricam 
mulierem inven it, gue de terra, guam guerebat, ad partes illas tradita fuit 
viro). Ez az asszony elmondta Julianusnak, hogy innen két napi járóföldre (ad 
duas diétás) megtalálja a volgai magyarokat. "Megtalálta pedig őket a nagy Ethyl 
folyó mellett (Invenit enim eos iuxta flumen magnum Ethyl). "Bármit mondott 
nekik a hitről, egyebekről a legfigyelmesebben hallgatták, mivel teljesen magyar 
a nyelvük, megértették őt és ő is azokat", (et guecumgue volebat, tam de fide, 
guam de aliis eis proponere, diligentissime audiebant, guia omnino habent 
Ungaricum ydioma, et intelligebant eum, et ipse eos). Nyilvánvaló, hogy a volga- 
menti magyarok nem szakadhattak el nagyon régen nyugatra vonult testvéreiktől, 
ha ennyire megértették egymást. Sőt! " A régiek hagyományaiból tudják, hogy ezek 
a magyarok tőlük származnak, de hogy hol vannak, nem volt tudomásuk róla (Sciunt 
enim per relationes antiguorum, guod isti ungari ab ipsis descenderant, set ubi 
essent ignorabebant). Ismét a nagy kérdés: kik ezek a volgai magyarok és mikor 
kerültek ide? Az arab utazók és követek írásaiból egészen világos, hogy a volgai 
magyarok neve madzsgar-badzsgar-baszdzsirt-baskír volt. Erről vall Abu Zeid 
Balkhi (73934), aki elmondja valójában három (!) Magyarország volt: Baskíria 
(Magna Hungária), a "belső baskírok országa" (Antigua Hungária) és a Meotisz- 
vidéki Magyarország. Ez persze még a honfoglalás előtti állapot! A baskírok 
tehát eredetileg zömmel magyarok voltak, akik a bolgárokkal együtt - feltehetően 
- a Kr. sz. utáni VII. században vonultak fel a Kubán-vidéki szállásaikról 
északra, a Volga mentére. Ugyanezt mondja Ibn Haukal is (978 körül): "A legtöbb 
baskír a besenyők szomszédságában Lakik ... s határosak a rumi (bizánci) 
birodalommal". Maszudi (141956) a pannóniai magyarokat is baskíroknak mondja! 
1245-ben Plano Carpini, IV. Ince pápa követe, Baskíriát Nagy-Magyarországnak 
mondja (Pascatyr, guae est Magna Hungaria), 1253-ban V. Rubruguis kijelenti, a 
baskírok és a magyarok nyelve egy (idioma Pascatur et Ungarorum idem est), ezt 
erősíti meg 1271-ben Marco Polo (1254-1323) is. Van-e mindennek régészeti és 
helynévi emléke? Igen, van! Az elmúlt év tizedekben számos temetőt tártak fel s 
ezek egy része biztosan magyarok temetkezése. Baskíriában megtalálhatók magyar 
helynevek: Varjas, Paréj, (vö.Parajd), Sokurova (vö. Sukoró), Almáz (vö. Almás), 
sőt a szavárd magyarok emléke is a Sztároje Szabarszkoje falu nevében (Ószabar, 
vö. Zalaszabar)). A honfoglaláskori magyar törzsnevek közül a Jenő (Jenej) és a 
Gyarmat (Jurmaty) megtalálható a Volga-menti Magna Hungáriában. 





Asszír fjász 


Asszír íjász 


A nyomok Dél felé vezetnek 


Több mint harminc esztendővel ezelőtt a Felső-Tisza mentén (Tiszaeszlár-Bashalom 
II.) egy olyan X. századi magyar sírt találtak, amelynél a koponyán a 
szemüregekben és az állkapcson vékony ezüst lemezkék voltak, mégpedig valamiféle 
vékony bőrlepelre erősítve. Mivel a halotti arcleplek csillogó fém tárgyakkal 
(érmékkel, fémgombokkal) történő díszítése a magyarság legközelebbi rokonainak 
mondott obi-ugoroknál: a voguloknál és az osztyákoknál még a múlt században is 
megvolt, megdönthetetlen érvhez véltek jutni a kutatók abban a vonatkozásban, 
hogy íme nemcsak nyelvrokonság áll fenn, hanem a halottainkat is egyazon 
szertartás szerint temetjük el. Ez súlyos érvnek hangzik! A hazai régészeti 
kutatás ezt követően egyre-másra tárta fel az újabb és újabb szem- és 
szájlemezes sírokat. Legtöbbjük ezüstből készült (Rakamaz, Zalaszentgrót, 
Szabadkígyós), néhány példány viszont aranyból (Bana, Hajdúböszörmény) . 
Különösen felfokozta a szem- és szájlemezek őstörténeti jelentőségét az, hogy 
mind a Dnyeper mentén (pl. Manvelovka), mind a Volga és a Káma folyók vidékén 
(Bródi, Grobunyata, Veszljana, Tankejevka) megtalálhatók az e típusú halotti 
arcleplek, sőt a baskírjai Bolsije Tyiganiban, ahol biztosan egy jelentős magyar 
település temetője került napvilágra, egészen közeli párhuzamokat leltek a 
sírokban. A hazai magyar sírok a X. századból származnak, a Volga-vidékiek a 
Kr.sz. utáni VII. század utáni időkből, bizonyítottnak vehető tehát, hogy a 
magyarok igenis a Volga-Káma vidékéről vonultak le Etelközbe. Egyébként hogyan 
is kerülhetett volna hozzájuk ez a temetési szertartás és annak kellékei? 
Őstörténeti búvárkodásunk Ariadné-fonalát, láthatólag ismét elveszítettük akkor, 
amikor a kutatók engedtek annak a csábításnak, hogy ezredévvel későbbi (!) 
jelenségek alapján ítélkezzünk. A XVIII-XIX. századi vogul temetkezésekhez 
ugyanis a leges- legcsekélyebb mértékben sincs semmi közünk. A Volga-vidéki Magna 
Hungáriához természetesen van, ám az itteni magyar és török nyelvű népek nem 
őshonosok itt, hanem délről nyomultak fel a VII. század táján, illetve a török 
nyelvűek keletről a VI-VII. század folyamán. Minden, ami ősi hagyomány és 
szertartás náluk, magukkal hozták! 

A halotti arcleplek és a halotti maszkok születésének ősi helye Mezopotámia. A 
Krisztus születése előtti III. évezredből származó sumér (Sszumir) királysírok 
(pl. Úr 1847. és 1850. számú sírjai) fontos és jellegzetes mellékletei. De 
megtalálhatók évezredeken át ezen a területen, így Észak- Mezopotámiában (Tel 
Halaf) a Kr.sz. előtti IX. században is. Szinte törvényszerű, hogy ez a halottas 
szokás az ősi kereskedelmi utakon eljutott Kínába, Belső- és Közép- Ázsiába is. 
A kínaiak "tovább fejlesztették" a rítust, mivel a halottak fejét színes 
selyemmel takarták be és erre varrták fel a szem- és szájlemezeket. Az 
arcvonásokat megőrző halotti maszkok is igen régiek, és Egyiptomtól Mükénéig és 
az Altájig számos helyen megtalálhatók. 

Mivel megvan a halotti arclepel szokása a szkítáknál (a szkíta Neapolisban), 
Észak-Irakban (Dura Europos) és a kaukázusi Kubán folyó vidékén (Kr.sz.e. II. 
századból), nem lepheti meg az érdeklődőt, hogy ismert a hunok, a türkök és az 
avarok között is. Ismerünk ilyen szemlemezeket Kenkólból és Kirgiziából, ez 
utóbbi területről kis arany maszkokat (Sámsiból). Van azonban egy jelentős írott 
forrásunk is, amely ékes bizonyítéka annak, hogy a nagy hun király Atilla tem 
etésekor is használták ezeket a lemezeket, Priszkosz rhétor ugyanis ezt írja: 
"Atilla halomsírja felett a hunok halotti tort ültek" (super Attilae tumulum 
Hunni stravam concelebrant), maga a temetés pedig így történt: "Éjjel és 
titokban (noctu et secreto) a földberejtett testet (terram reconditum cadaver), 
először arany, másodszor ezüst, harmadszor vas lemezekkel (copercula) 
borítják..." S hogy a fejedelmeknél később is élt ez a temetkezési szokás, 
bizonyítja a kunbábonyi avar kagán sírjában lelt T-alakú arany szemlemez. 

Mind a IX-X. századi magyar sírokban, mind a VI-VIII. századi avar 
temetkezésekben, mind pedig a XI-XIV. századi magyarországi temetőkben 
általánosan elterjedt volt a halotti obulus szokása, az un. Káron-pénz. 
Tagadhatatlan, hogy a sírobulus is mezopotámiai eredetű, amint Délen kell 


keresnünk a csodaszarvas-monda eredetét, az oroszlán-kultusz gyökerét (vő. 
honfoglaláskori szíjvég és az esztergomi falfestmények szárnyas oroszlánjai), 
valamint magát a magyarság szent madarát a turult, amely édestestvére a 
phőnixnek és a griffnek. 

A fentiek okán nem térhetünk ki legszentebb ereklyéink újra-vizsgálatának 
szükségessége elől. A sorban az első a Lehel kürtje lesz. 

Vadászfivérek a csernyigovi ivókürtről 





Lehel kürtje 


Anonymus a Gesta Hungarorum c. munkájában megemlíti, hogy a Salán vezér elleni 
csatában "Tas fia Lél megfújta kürtjét" (Lelu filius Tosu tuba cecinit) tehát a 
magyar hagyományban Lél vezérhez hozzátartozott a kürt. Kézai Simon Magyar 
Krónikájában közli: Léltől ered a szavárd (!) nemzetség (de genere Zuard) . 
Általánosan elterjedt vélemény szerint Lél vezér neve, amely csak a XV. század 
után módosult Lehelre, a "lehelő, kürtfújó" szavakból ered. Ugyanígy általánosan 
ismert magyar történeti mondánk Lél vezér kürtjének története. A Képes Krónika 
és a Thúróczi krónika ezt így meséli el: 955. évben az Augsburg melletti Lech 
folyó mellett a magyar seregek vereséget szenvedtek és a fővezérek, Lél és 
Bulcsú is fogságba estek, akiket a győztes I. Ottó király (később császár: 936- 
973.) kivégeztetett. "így szólt a császár: Válasszatok olyan halálnemet 
magatoknak, amilyet akartok. Lél válaszolt: Hozassák ide a kürtöm, mihelyt 
belefújtam, majd felelek. Odavitték neki a kürtöt és amikor nekikészült a 
kürtfúvásnak, közelebb lépett a császárhoz, és állítólag olyan erősen homlokon 
vágta a kürttel a császárt, hogy a császár meghalt ettől az egyetlen ütéstől." 
(Allatague est ei tuba, et approprians cesari cum se ingereret ad buccinandum, 
ipsum cesarem sic fortiter in fronte cum tuba fertur percusisse, ut illo solo 
ictu imperator moreretur.) Mivel Anonymus Lél és Bulcsú haláláról mind össze 
annyit tud, "végül a bajorok és alemennok gyalázatos csalárdsága miatt Lél meg 
Bulcsú fogságba estek s az Inn folyó mellett akasztófán végezték életüket", 
joggal feltehető, hogy Lehel kürtjének históriája csak századokkal később, talán 
a XII. században alakult ki. Kézai Simon kételkedik is az igazában, mondván: 
némelyek mesésen azt állítják, hogy... a császár elé voltak állítva és egyikük 
(nem nevezi meg, hogy Lél kürtjével a császárt agyonütötte volna, de bizony e 
mese a hihetőséggel ellenkezik." Ez azonban nem jelenti azt, hogy a 
Jászberényben őrzött ősi, elefántcsontból faragott kürt nem kötődhet Lél 
vezérhez. Egy korabeli német forrás ugyanis azt írja, hogy Lél, "a magyarok 
királya (rex) megfúvatta az egész sereg előtt ismeretes kürtjét..." 

Először lássuk magát a kürtöt. Tengelyben mért hosszúsága 43 cm alul az átmérője 
2 cm, szájátmérője 10 cm. A kürt felületének legnagyobb részét igen gazdag 
faragás borítja. A szájperem alatt szalagköteg által kereteit nyolc korongban 
balról jobbra látható: egy egyenes, botszerű tárgyat a kezében tartó kentaur, 
egy bal lábát felemelő emberalak, egy csőrében pálma (?) levelet tartó ékes 
tollú madár (páva?), egy lángot (?) fúvó oroszlán, egy kiterjesztett szárnyú 
sas, majd ismét egy (de itt jobbra lépő) oroszlán, ezután ismét egy csőrében 
levelet tartó madár, végül a jobb lábát felemelő emberalak. Szalagfonatos mező 
után következik egy négy sávra bontott jelenetsor. A legfelsőn balról jobbra 
látható: keresztekkel díszített vártoronyból egy fel szerszámozott ló (nyilván 
lovas) vágtat kifelé, előtte egy lovas, bal kezében kerek tárgy, jobbjában 
egyenes tárgy. A lovas előtt két gyalogos ugyanilyen tárgyakkal. Ezután 
következik a kürt egyik fő jelenete: visszatekintő szarvas, egyik agancsán 
ráhurkolt levélpár, a hátán pedig sólyom (turul!) madár s a szarvasra egy íjas 
férfi nyilazni akar. A jelenetsor végén oroszlánnal küzdő férfialak. A második 
sáv baloldalán szalagfonat-keretben egy nyitott jobb tenyér, a szalagfonatdísz 
alsó harmada hiányzik (a barokk ezüstdísz felrakásakor sajnos kivésték). Középen 
két, szembenéző emberalak az első sávban látható eszközökkel a kezükben. Hátuk 
mögött egy-egy madár (páva?), majd két-két kentaur, a kentaurok egyik kezében a 
szájperemről már ismert botszerű tárgy, a másik kéz a társ fejét érinti, illetve 
a felkart fogja. A harmadik sávban kiterjesztett szárnyú ragadozó madár (sas 
vagy sólyom falco rust. altaicus /azaz turul), jobbról és balról szárnyas 
oroszlángriffek, de nem támadó állásban. A legalsó sáv középső főalakja egy 
hosszúhajú, bokáig érő szoknyájú, hosszú bő ujjú ingbe öltözött emberalak, 
akinek tekintete balra fordul. Előtte három szoknyás ember, két gyermek-figura 
és egy széken ülő hárfás zenész. Mögötte négy szoknyás emberalak, az egyik 


kürtöt fúj, a másik két egyenes tárgyat markol, a harmadik egy köralakú tárgyat 
fog a baljában és a botot a jobbjában, míg a negyedik felemelt karral 
hátratekint. 

A régesrég óta Jászberényben őrzött kürt a szájpereménél csorba, igazolandó a 
mondát, elvégre ezzel ütötte fejbe Lél vezér a császárt. "Lél Kürtjének is ezért 
mondatik - írja 1820-ban Horváth Péter, - mert az állhatatos hagyomány azt 
hitette el a Jászokkal, hogy azon Kürt Lehel Kapitányról... maradott légyen 
nálok". Vajon ősi magyar emlékünk-e Lehel kürtje? Vajon elhihető-e, hogy egy 
közönséges cirkuszi parádé jeleneteit látjuk rajta? 

A történettudomány képviselőinek "hivatalos" álláspontja szerint az un. Lehel- 
kürt "kétségtelenül a nagy bizánci császári hippodromok (-kocsi és 
lóversenypályák!) számára készült". Közel egy évszázad óta ezen ősi ereklyénk 
ábrázolásaiban cirkuszi mutatványosokat (!), erőművészeket, szemfényvesztőket 
(1!) látnak. De hát ez maga a képtelenség! Hogyan őrizhetne a magyarság szent 
ereklyeként egy cirkuszi trombitát? Tény, és senki által sem vitatható, hogy 
Európában több tucat ilyen tárgy van. Mindazok a példányok azonban, amelyek nem 
nyugati utánzatok először is nem kürtök (nem fúvós hangszerek), hanem rituális 
un. ivókürtök (rythonok, németül Trinkhorn a nevük), másodszor pedig mély és 
jelképes szellemi tartalmak kifejezői. A mi Lehel-kürtünknél is ez a helyzet. Ez 
is rython volt, ezért is készült hozzá két függesztő fül. Ezt a "kürtöt" soha 
senki nem fújta. Legkevésbé a bizánci cirkuszok porondjain. A Képes Krónika a 
vérszerződés ábrázolásakor Álmos fejedelem kezében mutatja a szent ivókürtöt, 
ezt az ősi szkíta tárgyat. Eleink borba kevert vérét itták ki a szerződő felek e 
rythonból. Ez persze azt is jelenti, hogy (amint ezt Tóth- Kurucz Mária is 
helyesen feltételezi) a mi Lehel-kürtünk nem a X. századból való, hanem sokkal 
korábbi időből. Kézai Simon mester joggal tiltakozott tehát az ellen, hogy e 
tárggyal Lél vezér fejbe sújtotta volna a német császárt kivégzése előtt. Valami 
okból azonban mégis hozzá kötődik. De nézzük előbb az ábrázolásokat. A szájperem 
szegélye nyolc szalagkörben ember- és állatjelképeket mutat be. Aki az alatta 
lévő jeleneteket érti, érti ezeket is. 

A három kereszttel ékített építmény lényege talán a kapu, amely önmagában is 
jelkép, a világosság és a sötétség, a nappal és az éjszaka, a tavasz és a nyár 
váltásának szimbóluma. E templomból két lovas és (jelen alakjában!) négy 
gyalogos vonul ki, háromnak a kezében kard és húros dob (?), egynek a kezében 
lándzsa, egy férfialak pedig íjával egy agancsos szarvasra lő, amely szarvasnak 
a hátán egy visszatekintő madár ül, bal agancsán pedig egy különös dísz csüng, 
(amelyet a szaktudósok perecnek !? tartanak). A szarvasvadászatot látva, aligha 
gondolhatunk másra, mint az ősi hun-magyar csodaszarvas mondára. A kijevi 
Ruszhoz tartozó Csernyigóvban, az un. Csornája Mogilában - sok különös és nagyon 
érdekes melléklet között két ivókürt is elő-került s az egyiken még különösebb 
vadászjelenetet látunk: két magyar (erről majd a következő rész szól!) íjász egy 
nagy ragadozó madárra (turul?) akar lőni, de a nyílvesszők eltörnek, sőt 
visszafelé 
röpülnek! A nagy 
madár sérthetetlen, 
amint a különleges 
és szent szarvas is 
az. 

A Lehel-kürt kiterített rajza 


A Lehel-kürt kiterített rajza 


A nyílvessző egyébként a kozmikus férfierő jelképe is, így jobban érthetjük 
Emese (szarvasünő) történetét is. A kétélű kard is a királyi hatalom és a 
férfiasság jelképe, tehát nagyon is lehetséges, hogy ez a jelenetsor a hét 
királyfi (egy alak hiányzik, később kivésték) históriája. Alatta a felemelt jobb 
kéz aligha lehet "a cirkuszi játékoknak jelt adó császári kéz", ezt a 
képtelenséget egyedül az alatta látható un. végtelen csomó (a halhatatlanság, az 
örökkévalóság szimbóluma) is megcáfolja. De megcáfolja a második és a harmadik 
sáv jelenetsora is. A félig emberi, félig állati testű kentaurok értelmét 
nyilván csak a zodiákus csillagképek segítségével fejthetjük meg: a bűnösök 
egymást pusztítják el, a karddal illetve lándzsával egymásra támadó két alak a 
testvérháború szimbóluma lehet, de a mögöttük álló kakasok, mint Nap-jelképek, 
mintegy oltalmazzák is őket. 

A harmadik sáv a szent turul-madár két őrző állat (szárnyas oroszlán, azaz két 
griff) között A griffek önmagukban is Nap-jelképek, s egyben az égi és földi 
hatalom megtestesítői. Ők óvják és oltalmazzák a magyarság szent madarát. A 
negyedik sáv 11 figurája a győzelem utáni örömünnep megjelenítése, ahol a 
férfiak zeneszóra (kürt és hárfa) táncot lejtenek, a középen álló nőalak pedig 
tekintetével a két gyermek felé fordul. 

Nem ok nélkül való, hogy az un. Lehel-kürtöt mindmáig oly" féltve őrizzük. 










TETT SEEK (d 
TETÉSE ZER ÉE E 
eezZk 2 








zet 


Tarsolylemez 


Álmos nagyfejedelem 


A Lél vezér nevéhez kötődő ereklyénket, minden bizonnyal jóval a honfoglalás 
előtt birtokolta Lél apja Tas, illetőleg annak az apja. Akkor tehát, amikor 


eleink még az Etelköznek nevezett földön laktak. Nemzeti hagyományaink ezt az 
"igen nagy földet" Dentü-mogyernek nevezték és csak Bíborbanszületett Konstantin 
állítja, hogy "első vajdájukról" Levediának mondták. Kései krónikáink szerint 
Leved (azaz Eleud) fia volt Álmos, Előd pedig Ügyek fia. Anonymus azonban nem 
így tudja. Őszerinte Álmos, Ügyek fia. A bizánci császár azt meséli, hogy a 
kazár kagán magához hívatta Levedit, hogy "nemzete fejedelmévé emelje", ám a 
vajda elhárította ezt, mondván "van rajtam kívül egy másik vajda, akit Álmosnak 
neveznek, akinek fia is van ... Árpád". "A türkök (-magyarok) jobbnak tartották, 
hogy Árpád legyen a fejedelem, mintsem atyja Álmos... Ez előtt az Árpád előtt a 
türköknek más fejedelmük sohasem volt." BÍborbanszületett Konstantin császár 
közlését sokan mind máig "sokkal hitelesebbnek" tartják, mint a magyar krónikák 
tudósításait, különösképpen Anonymus Gesta Hungarorumának elbeszélését. Pedig 
Anonymus hosszú oldalakon át ismerteti Álmos fejedelem egész históriáját és 
tetteit. A súlyos ellentmondás feloldása csakis az lehet, ha (végre) jobban 
hiszünk saját ősi krónikáinknak, mint az idegen forrásoknak. Attól ugyanis 
egyáltalán nem "tárgyilagosabb" egy régi forrás, ha azt idegenek, a magyarokat 
alig vagy egyáltalán nem ismerő emberek írták. Anonymus elmondja, hogy Álmos 
édesanyja, Emese csodás álmot látott terhessége alatt (pregnanti), amikor is egy 
turul (in forma asturis) "mintegy reá szállva teherbe ejtette őt", "egyszersmind 
úgy tetszett neki, hogy méhéből forrás fakad, és ágyékából dicső királyok 
származnak". Bár Kézai Simon is megemlíti Álmost, mint Árpád apját, 
fejedelemségéről azonban nem beszél. Hasonlóképpen tette Kálti Márk is az un. 
Képes Krónikájában. A Zágrábi Krónika azonban világosan megismétli: az első 
fejedelem Álmos volt (princeps Almus). Álmos tehát biztosan jeles személyiség 
volt, akit nemcsak hogy nem mellőzhetünk, hanem hatalmas érdemeit ismernünk 
kell. Ő tette a magyarságot "igen vitéz és hadi viszontagságokban felette 
hatalmas nemzetté", és ő vezette népét az új haza felé! Anonymus szerint 884-ben 
a "hétmagyarnak" (Hetumoger) nevezett fejedelmi személy "kijött Szkítia 
földjéről nyugat felé." "Miután pedig az oroszok vidékét (ad partes Rutenorum) 
elérték, minden ellenszegülés nélkül egészen Kijev (civitas Kieu) városáig 
hatoltak." A kijevi fejedelem hiába hívta azonban segítségül a "kunokat" (duces 
Cumanorum), a "sok fegyverest" Álmos serege legyőzte és Kijevet ostromzár alá 
fogták. Mivel az oroszok látták, hogy "nem bírnak ellenállni", átadták a várost. 
A kijevi magyar uralomnak kétségbevonhatatlan emlékei vannak. Egyrészt az orosz 
évkönyvekben fennmaradt nevek formájában, másrészt régészeti leletekben. 
Kijevben ugyanis később is "Magyar hegynek" nevezték azt a vidéket, ahol a 
magyarok elvonultak és megemlékeznek "Olma fejedelem " udvaráról és 
építkezéseiről. (Egyes kutatók Olmat bojárnak gondolják és így "érvelnek": 
Álmosnak vélni Olmat a történelmi sci-finek a szférájába tartozik.) Mind 
Kijevben, mind például Csernyigóvban, magyarokhoz köthető régészeti emlékek 
vannak (Sírok, ékszerek, fegyverek). Ilyen volt a korábban tárgyalt Csornája 
mogila is, amelyben magyar vitézek nyugodhattak. 

Álmos fejedelem tehát hódoltatta a kijevi orosz fejedelmet, alattvalóivá tette a 
"kunokat" is, így egészítvén ki az un. kabarokkal már egyébként is erősen 
gyarapodott hét törzset. Mindebből mi következik? Legelőször is az, hogy az egy 
évtizeddel ezelőtt megjelentetett marxista "új" magyar történet állításaival 
szöges ellentétben, a magyarság nem egy "maroknyi nép volt amelynek fejveszett 
meneküléséről" tudósítanak bennünket a források, hanem igenis egy igen jelentős 
lélekszámú és komoly katonai erővel rendelkező nép volt, akikről az igazán 
elfogulatlan arab írók is azt jegyezték fel, hogy "állandóan legyőzik azokat a 
szlávokat, akik közel laknak hozzájuk. Súlyos élelmiszer-adókat vetnek ki rájuk, 
és úgy kezelik őket, mint a foglyaikat." "Megrohanják az oroszokat", "állandóan 
portyára mennek a szlávok ellen". 

A sok vitára okot adó kazár-magyar viszony is új megvilágítást kíván! Aligha 
éltek őseink háromszáz éven át a kazárok alattvalóiként, nagyon is helyes lehet 
Konstantin császár számadata, vagyis, hogy "három esztendeig laktak együtt a 
kazárokkal" s így vettek részt minden háborújukban. Már azok a magyarok, akik a 
kazárokhoz mentek. Úgy vélem, a "kabaroknak" nevezettek nem töröknyelvű népek 
voltak, hanem magyarok. Ők azok, akik három évig együtt laktak a kazárokkal, 


majd kiváltak és csatlakoztak a többiekhez. Ha túl tudnánk emelkedni azon a 
történetírói közhelyen, hogy ti. a lovas népeknél mindig a legyőzött népek 
jártak a seregek élén (mint a kabarokról is írják), megfelelő magyarázatot 
nyernénk arra, miért lettek a kabar-magyarok az első törzsek rangjára emelve. S 
ezért jártak a háborúkban is az élen, akárcsak a fejedelmek és a királyok. 
Egyáltalán nem bizonyított állítás az sem, hogy a kazárok 830. táján a híres 
Sarkéi várát a magyarok ellen építették volna. Sokkal hihetőbb, hogy a besenyők 
ellen épült ez az erősség, akikkel a kazárok szüntelenül harcban álltak. A 
magyarok viszont szövetségeseik voltak. 

Anonymus tehát egyáltalán nem túlzott, amikor a magyarok hatalmas és erős 
nemzetéről írt (gens Hungarorum fortissima et.. potentissima) . 

A világhírű Atilla-szablya jellege alapján alapos okunk van feltenni, hogy ez a 
-pengéjén sárkányokkal !- díszített ékes fegyver örökségként Álmos fejedelemé 
(is) volt. 

Álmos fejedelem haláláról Anonymus nem beszél, azt azonban többször 
hangsúlyozza, hogy Álmos vezér Atilla király nemzetségéből származik. A későbbi 
krónikák azonban azt írják "Álmost még az erdőelvi hazában megölték (Almus in 
patria Erdely occisus est), "ugyanis nem jöhetett be Pannóniába", (non potuit 
Pannoniam introire). Mi történhetett? Apagyilkosság Árpád részéről? Nyilván 
valóan ugyanúgy szó sem lehetett erről, amint nem ölhette meg Atilla király a 
testvérét, Blédát (Budát). Mindkét esetben önmagukat feláldozó szent és önkéntes 
cselekmény zajolhatott le annak érdekében, hogy a titokzatos és isteni varázserő 
sértetlen maradjon. 





Volgai bolgár női viselet 


Volgai bolgár női viselet 


Az arabok 


Álmos fejedelem népe tehát jelentős lélekszámú és komoly katonai erőt képviselt. 
Hódoltatta a szláv népeket, legyőzte a kijevi ruszokat, elszakította a szálakat 
a kazároktól. De akkor miért hagyták el a Kaukázus-menti Kubán-vidéki és a még 
régebbi ősi hazájukat? A Vitterbói Gottfried által Hungária Antigua-nak, 
illetőleg Hungária Vetus-nak nevezett Ómagyarország ősi szállásairól miért 
kellett elvonulniuk, elköltözniük? 

Lassan-lassan meg kell kísérelnünk feleletet adni az egyik fő kérdésünkre, azaz: 
honnan jöttünk? Az ókori Oxus folyó (az Arai-tóba torkolló Amu-Darja) és a 


Káspi- (a régmúltban Kazár-tenger néven is szerepelt) tó közötti vidék, valamint 
a Káspi-tó déli oldala és Dél-Kaukázia lehetett az a vidék, ahol a magyarság 
kialakult, ahol magyarul beszélő néppé kovácsolódott, kiegészülve turk 
nyelvűekkel. (Erről majd később részletesebben szólunk). A régészeti leletek 
tanúsága szerint az "őshaza" földje elnyúlott a Volga torkolatvidékéig. 
Ugyanarról a területről van tehát szó, mint amelyet a hunok is birtokoltak, 
kiegészülve a belső-ázsiai (ide menekülő) hiung-nukkal. Ez a csodálatos szépségű 
és gazdag föld (amelyet szobatudósaink nagy része sohasem látott) a déli és 
keleti nagyhatalmak, Irán és Kína érdek- és harci övezete volt. Az iráni 
Szászánidák (Kr.sz. után 226-tól) szakadatlan harcot vívtak a harmadik 
nagyhatalommal, Bizánccal s a IV-V. században az itt lakó hunokkal és 
heftalitákkal. I. Jazdagird (399-421) szászánida perzsa király kemény csatákat 
vívott a hun seregekkel s tudjuk Priszkosz rhétortól, hogy maga Atilla 
nagykirály is tervbe vette 451 táján Perzsia meghódítását. A VII. század első 
harmadára az iráni szászánidák vereséget szenvedtek (611-630 között) a 
keletrómai, azaz a bizánci birodalomtól. Bizánc azonban nem sokáig örülhetett 
győzelmének, mivel néhány esztendő múlva megjelent egy új, eddig soha meg nem 
tapasztalt kemény, gyors és kegyetlen sereg és 634-ben térdre kényszerítették 
Bizáncot! Kik voltak ők? Mohamed próféta katonái, az arabok. 

Mohamed (571-632) valóban csodálatos képességű és erejű férfiú volt, aki ugyan 
sem írni, sem olvasni nem tudott, mégis vallásalapítóvá válhatott különleges 
ereje és küldetéstudata következtében. Az általa egyesített arab törzseket 
utódai hódítókká tették és már Omár kalifa (634-644) eljutott félemetes 
hadseregével Damaszkuszig, 637-ben pedig a kádiszijjai csatában tönkreverve a 
perzsákat bevonulhattak a fővárosukba, Ktésziphonba! Először Örményországot 
hódítják meg (654), majd követve Mohamed próféta parancsát: "Harcoljatok azok 
ellen, akik nem hisznek Allahnak... és nem vallják az igaz vallást" (Korán 9. 
szúra), a szent harc, a dzsihád lobogói alatt megindulnak Bizánc, a Kaukázus- 
vidék és Közép-Ázsia ellen. Az Omajjáda-dinasztia (661-750) seregei a VII. 
század harmadik harmadára (680 tájára) meghódítják Iránt, Irakot, Szíriát, 
kétszer megtámadják Konstantinápolyi (Bizáncot) és csak a legendás "görög 
tűznek" köszönhették a keletrómaiak, hogy el nem esett városuk, majd elfoglalják 
a kaukázusi országokat, Lázikát, Szvanétit, Kartlit (a későbbi Georgiát- 
Grúziát ) . 

673-ban sorra kerül az ősi hun, később magyar föld, az Oxus és Jaxartes (Szir- 
Darja) vidéke, a Vili. század elejére pedig bevonulnak a csodálatos városba, 
Szamarkandba, Szogdia fővárosába (712), ahol pusztítva, rabolva százezer foglyot 
hurcolnak el. Az arabok óriási erejét mutatja, hogy Európában is (!) megjelennek 
és 712-ben megverik a gótokat, majd birtokukba veszik a Gibraltárt és a későbbi 
spanyol földet. Ha Martell Károly 732-ben Poitiers-nél meg nem állítja az iszlám 
sereget, minden bizonnyal másként alakul Európa VIII-IX. századi történelme. 
Lehet-e véletlen, hogy éppen a Kr. sz. utáni VII. század végén jelzik az írott 
források -a korábban már általunk is tárgyalt- népmozgásokat? A Volga, a 
Kaukázus, a Fekete-tenger és a Don folyó közötti területen igen jelentős 
változások történtek. Kovrát onogur-bolgár birodalma felbomlik, fiai közül az 
egyik a Duna vidékére vonul (Aszparuch) és megalakítja a dunai Bolgárországot, a 
másik - a korábban már a Kárpát-medencébe nyomult avarokhoz megy (Kuber), a 
harmadik helyben marad (Baján) és része lesz a -különös módon éppen ekkoriban 
létrejött - Kazáriának, mig a negyedik a Volga középső folyásvidékére vándorol 
(Baskíria). És a magyar-türk törzsek? Nagyobb részük a Volga, a Don és a Kubán 
folyó közötti hatalmas térségbe telepszik át (együtt élve a kazárokkal!), a 
másik részük észak felé veszi útját (A Juli- anus-féle Magna Hungária), a 
harmadik rész pedig az arabok elől benyomul a Kaukázus bércei közé. Ők a 
Konsztantinosz Porphyrogenitosz bizánci császár által említett "szabartoi 
aszphaloi" nép, azaz a szabirok (szavárd-magyarok) . 

Nyilvánvalónak látszik, hogy a bizánci császár munkájában szereplő Levédia sem 
nagyon lehetett a Don-Donyec-vidékén, hanem a Fekete-tenger keleti oldalán, a 
Káspi-tóig terjedően, s ezért is utazott a kazár kagánhoz Levedi vezér hajón! 
Itt nyílott alkalom az alán-magyar érintkezésre és hatások érvényesülésére, 


amelyet egyre több régészeti lelet is igazol. Újabban olyan tarsolyok és 
szablyák kerülnek elő Alániában (Martan Cu 10. sír), amelyek bármelyik magyar 
hon foglaló vitéznél is lehettek volna! Az alán jövevényszavak (mint például az 
úrnőt jelentő aksin, azaz asszony szavunk) is minden bizonnyal ekkor és itt 
kerültek nyelvünkbe. 

A kazárok históriája adhatja meg a választ arra, hogy a magyarok miért vonultak 
innen Etelközbe s onnan - Álmos vezetésével - tovább. 





Besenyő temetkezések Dél-Oroszországban 


Besenyő temetkezések Dél-Oroszországban 


Kazárila 

Őstörténetünk újabb rejtélyes fejezete fűződik a kazárokhoz. Biborbanszületett 
Konstantinus bizánci császár ugyan is hírneves munkájában (De administrando 
imperio cap.38.) azt írja, hogy a magyarok ("a türkök népe") régen Kazáriához 
közel szerzett magának lakóhelyet, majd így folytatja: Együtt laktak a 
kazárokkal három esztendeig s minden háborújukban együtt harcoltak a kazárokkal. 
Kazária fejedelme, a kagán ...nemes kazár nőt adott feleségül a türkök első 
vajdájának, Levedinek. Később a kazár kagán magához hívatta Levedit, mondván 
neki "engedelmeskedj a mi szavunknak és parancsunknak" . A bizánci császár 
szavai szerint tehát a magyarok a kazárok alávetettjei voltak, ugyan akkor 
egyenrangúként "együtt harcoltak". 

Ámde kik voltak a kazárok? Valójában azt sem tudjuk mit jelent a kazár szó? Van 
olyan vélemény, hogy az ujgur gasar szóból ered, mások inkább hitelt adnak az 
arab Maszudinak, aki szerint ezt a népet csak a perzsák nevezik kazároknak, 
valójában szabir törökül a nevük (s ez a szó "bolyongót" jelentene). Általános 
vélekedés (és nem több!) szerint a kazárok türk (török) nyelven beszéltek. Ibn 
Fadlan, aki talán maga is járt Kazáriában 922/23-ban a következő meghökkentő 
jellemzést adja: "A kazárok nyelve nem hasonlít sem a turk, sem a perzsa 
nyelvhez, sőt a világ egy nyelvéhez sem! A kazárok külsejükre nézve sem 
hasonlítanak a turkokhoz s fekete hajúak. Kétféle kazár van: az egyik kazár fajt 
kara kazárnak hívják, ezek annyira sötét barnák, hogy majdnem oly feketék, mint 
az indiaiak, a másik kazár faj fehér és szépsége s arányai által feltűnő." 
Isztakhri és Ibn Haukál is megerősíti: "A kazár nyelv különbözik a török és a 


perzsa nyelvtől." Viszont: "a bolgár nyelv a kazárhoz hasonlít". 

Chászdái ben Jiczchák ibn Sáprút kordovai (spanyolországi!) zsidó államférfi 
955-ben héber nyelvű levelet írt József kazár kagánnak, mivelhogy - igen különös 
és ismét csak rejtélyes módon! - a kazár uralkodó és előkelői a IX. század 
elején a zsidó vallásra tért át. Lehetséges, hogy e különös lépésre azért került 
sor, mert a hatalmas erővel támadó iszlám és a világhatalom Bizánc 
kereszténységét kívánták így "semlegesíteni". József kazár kagán 960 táján 
válaszolt a kordovai zsidó "testvérének". A zsidó vallású kazár kagán azt 
állítja, hogy a kazárok Jáfet fia Togarma ivadékai, Togarmának ugyanis tíz (!) 
fia volt s ezek leszármazottai mind rokonok. A kazároknak tehát rokonaik az 
ujgurok, a taurisziak (krímiek), az avarok, a hunok, a barszilok, a bulgárok és 
a szavirok (szabírok). Van-e valamiféle nyelvemlékük a kazároknak? Igen van, 
hiszen volt írásuk is. Az egyik az un. türk rovásírás, amelynek betűi, szavai 
megmaradtak téglákon (Sarkel), cserépkulacson (Novocserkaszk) s egyéb tárgyakon. 
Megfejtésük azonban bizonytalan. De megvan a remény az intenzív régészeti 
kutatások alapján. A kazáriai régészeti emlékek kutatása 54 évvel ezelőtt nagy 
lendülettel indult, ám 1951-re teljesen megbénult, mivel a sztálini bolsevik 
diktatúra megtiltotta (!) a zsidó vallású kazárok múltjának kutatását. Csak 1958 
után éledt fel ismét. Még így is kísért a múlt. A homály azonban nehezen oszlik. 
A zsidó történetírás (Jószippon) a kazárt és a magyart rokonnak tekintette 
(Magyarország héber neve Hágár, Kazáriáé Meshekh). Ez azt jelentené, hogy a 
kazár nyelvben "benne van" a magyar is? A feltevés nem képtelenség, mivel a 
bolgár és a kazár nyelv hasonlóságára az arabok is utalnak. Maurikiosz pedig azt 
mondja, hogy Bulgár és Kazár két testvér volt. A kazárok először I. Justinianus 
császár idejében, a VI. században tűnnek fel, ámbár az örmény források, mindenek 
előtt Chorennei Mózes a Kr. sz. utáni III. században tud róluk, de nem a Fekete- 
tenger és a Volga- vidékén, hanem a Kászpi-tenger nyugati és északi oldalán. A 
szabir-hunok és a kazárok szerepelnek Kávád és fia Koszrau Anusirván idejében. 
Kr. sz. utáni 555-567 között a türkök leigázták a heftalita (fehér-hunok) Oxus- 
menti országát, majd a perzsákkal hadakozva elfoglalták Derbentet. Ebben az 
időben jelentek meg Bizáncban, majd a Kárpát-medencében az avarok. Minden 
történeti utalás szerint a kazárok egyik összetevője valóban a türk volt s ezen 
belül is a csuvas (onogur) bolgár-török. Kuvrát onogur- bolgár birodalma, 
halálával (640-es évek) felbomlott s fiai közül Bat-Baján és népe része Lett 
Kazáriának. Tulajdonképpen a VII. század dereka Kazária valódi születési ideje. 
A kazárok már 642-től kemény és hatalmas küzdelmet vívtak az iszlám arabokkal, 
akik 737 táján le is győzték a kazárokat, elfoglalva Derbentet, Szemendert, sőt 
a fő várost, Itilt is. Ezt követően terjedt el Kazáriában a zsidó vallás, majd a 
IX. század második felében az iszlám vallás is. Maszudi szerint a kazár 
birodalom uralkodó elemét a moszlimok alkotják, bár sok köztük a pogány és a 
zsidó is. 

Kazária fejlett és gazdag ország volt. Töménytelen szőlős- kert, gyümölcsös, 
rizsültetvény, termékeny szántóföldek jellemezték. Fejlett volt az építészete 
(ezt a régészet nagy szerűen igazolta! ), pompás téglaépítményeik között várak, 
mecsetek, templomok, fürdők, iskolák sorakoztak. Mindez virágzott és fennállott 
mindaddig, amíg 965-969 között Szvjatoszláv orosz fejedelem el nem foglalta 
Sarkéit, Szemendert, majd egész Kazáriát. 

A Verhnye Szaltovó és Majackóje falukról elnevezett szaltovó-majackójei kultúra 
igen gazdag régészeti anyagában ott találjuk őseink emlékeit is. A magyarok 
részét alkották Kovrát onogur birodalmának, majd Bat-Baján népével együtt 
Kazáriának is. Minden jel szerint őseink egy része nem ellensége, hanem rokona 
és szövetségese volt a kazároknak s - minden bizonnyal - valóban csak három évig 
harcoltak együtt a kazárok minden háborújában. Azután útjaik elváltak (820 
körül) és csak a később BÍborbanszületett Konstantin császár által "holmi 
kabaroknak" nevezett magyarok (kazár-magyarok!) maradtak a kötelékeikben egy 
ideig. A kabarok tehát - sejthetőleg - nem türk nyelvű kazárok, hanem három 
törzsnyi magyar népesség, akik a hét törzshöz csatlakozva (733 -— 10 !) 
visszatértek törzsökükhöz és kétnyelvűségük is úgy értendő, hogy tudták a türk 
nyelvet is. A kabar ("lázadó") szó is - feltehetően - félreértés szüleménye, 


sokkal valószínűbb, hogy khorezmi szabír-magyarokról, azaz cowarokról van szó. 
Erre utal, hogy 881-ben is így nevezik őket! A türk nyelvű húribolgár- onogurok 
és a magyar nyelvű szabir-hun-khorezmi-ek vérszerződése így értelmet nyer. 


re 





Avar griffek Szeged-Sövényházáról 


Avar griffek Szeged-Sövényházáról 


A vérszerződés 


Anonymus a Gesta Hungarorum című krónikájában azt írja, hogy az ősi földet, 
Szkítiát Dentumogernek nevezték, és bár ez a szittyaföld szerfölött nagy 
kiterjedésű, mégis helyszűke támadt és a hét fejedelmi személy, akit 
Hétmagyarnak (hetumoger) mondanak, a helyszűkét nem tűrte tovább és elhatározta, 
hogy elhagyja szülőföldjét. Ano nymus előadásából arra lehet következtetni, hogy 
a Thana- is (Don) vidéki Dentu-Magyaria fejedelme a IX. század elején Ügyek 
(Vgek) volt, akinek felesége, Emese (Emesu) - isteni látomástól kísérve - hozta 
világra gyermekét Álmost (Almus). Idő múltával a "hét fejedelmi személy (VII 
princi pales persone) közös és igaz értelemmel belátta, hogy a megkezdett útnak 
végére nem járhat, hacsak vezér és parancsoló (dux ac preceptor) nem lesz 
felette. Tehát a hét férfiú szabad akarattal és egyetértéssel vezérül és 
parancsolóul választotta magának, sőt fiai fiainak is a végső nemzedékig Álmost, 
Ügyek fiát, és azokat, akik az ő nemzetségéből (de eius generatione) 
származnak... Akkor közakarattal Álmos vezérnek ezt mondták: A mai naptól kezdve 
téged vezérünkké és parancsolónkká választunk (eligimus), s ahová a szerencséd 
visz, oda követünk téged. Majd a fent említett férfiak mindegyike Álmos vezérért 
- pogány szokás szerint (more paganismo) saját vérét egy edénybe csorgatta s 
esküjét ezzel szentesítette (fusis propriis san guinibus in unum vas ratum 
fecerunt iuramentum)". "Az eskü első szakasza így hangzott: Hogy ameddig csak az 
ő életük, sőt az utódaiké is tart, mindig Álmos vezér ivadékából lesz a vezérük. 
Az eskü második szakasza így hangzott: Hogy ami jószágot csak fáradalmai árán 
szerezhetnek, mindegyiküknek része legyen abban. Az eskü harmadik szakasza így 
hangzott: Hogy azok a fejedelmi személyek, akik tulajdon szabad akaratukból 
választották Álmost urukká (ut isti principales persone, gui sua libera 
voluntate Almum sibi dominum elegerant), sem ők maguk, sem fiaik soha, semmi 
esetre ki ne essenek a vezér tanácsából és az ország tisztségeiből (a consilio 
duci et honore regni). Az eskü negyedik szakasza így hangzott: Hogyha valaki 
utódaik közül hűtelen lenne (infidelis) a vezér személyéhez, vagy 
egyenetlenséget szí tana a vezér és rokonai között (discordiam faceret inter 
ducem et cognatos Ssuos), a bűnösnek vére omoljon (amint az ő vérük omlott az 
esküben, amelyet Álmos vezérnek tettek. Az eskü ötödik szakasza így hangzott: 
Hogyha valaki Álmos vezér és a többi fejedelmi személyek utódai közül az esküvel 
kötött megállapodásokat (statuta) meg akarná szegni, örök átok sújtsa 
(anathemati subiaceat in perpetuum) ." 

A hét előkelő férfiú neve: Álmos, Előd (Eleud), Kend (Cundu), Ond (0Ound), Tas 
(Tosu), Huba (Huba), Tétény (Tuhutum ) . 

A huszadik századi hazai polgári és marxista hivatásos történetírók azt vallják, 
hogy az "úgynevezett vérszerződés" Etelközben történt a IX. század végén, ám 
Anonymus XII. vagy XIII. századi állapotokat vetített vissza, így a vérszerződés 
esküszövegének (amely egyébként a Corpus Iurisba is bekerült!), sőt az egész 
leírásnak nem sok hitele van. A Névtelen Jegyző lekicsinylése és becsmérlése két 


évszázad óta folyik, a "végérvényes ítélet" azonban rendre hamisnak bizonyul. 
Legújabban ismét komolyan felvetődött, hogy Anonymus mégsem a XIII. században 
élt és alkotott, hanem a XI. században! A legfőbb ellenérv azonban VII. 
Biborbanszületett Konstantin császár De adminis trando imperio c. munkája (amely 
a X. század derekán íródott) amelyből - kétségtelenül - egészen más 
őstörténetről 90 értesülünk. A császár bennünket türköknek nevez s azt állítja, 
hogy a türköknek Kazáriához közel esett a lakóhelye, első vajdájuk (!) pedig 
Lebediasz volt, akiről a földjüket Lebedia-nak hívták. Megírja azonban, hogy 
régebben szabartoi aszphaloi volt a magyarok neve. Majd így folytatja: "A türkök 
hét törzsből állottak". Később azonban "módosít": nyolc törzsük volt, mégpedig 
az első a kabaroké, a második a Nyékié, a harmadik a Megyerié, a negyedik a 
Kürtgyarmaté, ötödik a Tarjáné, hatodik Jenehé (Jenő), hetedik Kéri (Kér), 
nyolcadik Keszi." Konstantin császár azt állítja, hogy Lebediasz (Leved) a kazár 
kagán vazallusa volt, majd hosszú mesét kerekít arról, hogyan lett Leved vajda 
után Álmos fia. Árpád a fejedelem, akit azután kazár szokás szerint (!) pajzsra 
emeltek. Ő egy szót sem ír a vérszerződésről. Nem csodálkozhatunk tehát azon, 
hogy az elmúlt évtizedekben vezető tudósaink "megállapították", Álmos és Árpád 
is a kazárok báb-fejedelme volt!, Levediasz pedig "halálfélelmében boldogan 
lemondott és örült az életének". A kazárok török nyelvűek, állítják, s mivel a 
császár azt írja, hogy a kabarok, akik lázadó pártütők voltak Kazáriában, a 
magyarokat megtanították a "kazárok nyelvére is", nyilvánvaló, hogy a kabarok 
csakis türk-nyelvűek (azaz: nem magyarok) lehettek csak. Mivel azonban Maszudi a 
kazárokat szabíroknak nevezi, a magyarokat pedig a IX. század elején türknek, 
ungr-nak és hunnak is mondják (Symeon Logothetész), a kérdés korántsem ilyen 
egyszerű. Nem is beszélve arról, hogy VII. Konstantin egy helyütt a kabarok 
három törzséről szól, másutt egy törzséről. 

Van azonban ennél súlyosabb zavar is. Mégpedig az, hogy vérszerződést csak azok 
kötnek, akik nyelvileg, etnikailag különbözőek! Csak akkor van értelme annak, 
hogy a vérüket edénybe (ivókürtbe, kehelybe) csorgatván és borral elegyítvén, 
azt kiigyák, ha előtte nem voltak vérrokonok. Fajrokonok lehetnek sokan, amint 
például a zsidó Joszippon 940 táján írt felsorolása szerint a magyarokkal 
fajrokon a kazár, a besenyő, az alán, a bolgár, a varég, a türk, az úz, a kun, a 
zábuk és a tilmecz. Másként fogalmazva ez annyit jelent, hogy az ősi magyar 
nyelven beszélők (a hun-szabir-magyarok) és a török nyelven beszélők (a hun- 
onogúr-bolgárok) - több évszázados együttélés után (Kr. sz. utáni VI-VII-VIII. 
század) törzseiket egyesítették, nyilván a besenyők támadásait is kivédendő, 
legfőképpen azonban önállóságukat és szabadságukat megvédendő. A törzsek egy 
része Kazáriában élt, másik részük azonban - elhagyva az ősi földet, Scythia 
Maior-t, előbb a Kubán és a Don vidékére, majd onnan az Etelköznek nevezett 
területre (a Dnyeszter és a Duna közötti rész, be leértve Kijev városát is) 
vonult, ahol már 810 tájától önálló katonai akciókat végzett, teljesen 
függetlenül a kazároktól. Ha egyáltalán létezett egy Lebediász nevű vezér (s ha 
nem inkább Eleud-ra, Elődre kellene-e gondolnunk?), az csakis Álmos előtt 
élhetett. Álmost pedig egyáltalán nem a kazár kagán kegye tette a vérszerződött 
hét törzs urává (dominus), annál kevésbé, mivel 825-ben a kazárok súlyos 
vereséget szenvedtek az araboktól. 

A 890/91 táján végbement vérszerződés tehát nagyon fontos eseménye a magyar 
őstörténetnek, túlzás nélkül mondhatjuk, hogy a magyarságnak, mint népnek, az 
etelközi vérszerződés a születésnapja. 


A honszerző Árpád 


Negyven esztendővel ezelőttig (1955) a magyarság történetének kutatója, művelője 
vagy ismerője fejében nemigen fordult meg olyan gondolat, hogy nem Árpád volt a 
honfoglalás vezérlő fejedelme, hiszen a magyar krónikák minderről egyértelműen 
írnak. Manapság azonban mind az iskolai tankönyvekben, mind népszerűsíthető 
történelmi feldolgozásokban (mint például Lipp Tamás, Árpád és Kurszán 1988), 


mind szakmunkákban egyre gyakrabban olvas hatunk arról, hogy 1100 évvel ezelőtt 
valójában nem is Árpád volt a főfejedelem, ő csak afféle hadvezér volt, aki a 
főkirály halála után szinte puccs-szerűen ragadta magához a hatalmat. Abból 
kiindulva, hogy az egykorú nyugati forrásokban Árpád neve nem fordul elő, 
illetve azt figyelembe véve, hogy Bölcs Leó bizánci császár követe (Niketász 
Szklérosz) 894-ben az Aldunánál Árpáddal és Kusánnal (Kusánész) tárgyalt, 
Györffy György kidolgozta új feltevését az őseinknél hajdan dívott un. kettős 
királyságról. E szerint a magyarok főkirálya, a kündü nem Árpád volt, hanem 
Kusán/Kurszán, akit a bajorok 9004-ben egy lakomán orvul megöltek. Álmos 
nagyfejedelem fia Árpád pedig 904-ig csak seregvezér (gyula) volt. 

Az eddigiekből is láthattuk, hogy egyáltalán nem ildomos, és főként nem hasznos, 
ha a magyar történeti hagyományokat és forrásokat sutba vágva, szinte vakon 
hiszünk az un. "tárgyilagosabb" idegen forrásoknak. Az Álmos nagyfejedelemről 
szóló résznél jól tetten érhettük a rend kívül nagy hitelességűnek kikiáltott 
bizánci császár, VII. Konstantin goromba torzításait és tévedéseit. 
Bíborbanszületett Konstantin ugyanis azt állítja, hogy Álmos fia, Árpád előtt a 
magyaroknak más fejedelmük sohasem volt. Anonymus azonban egészen másról tudósít 
bennünket. Tőle tudjuk, hogy Árpád nagybátyja, tehát édesanyja, Emese testvére 
Hülek (Hulec) volt, két unokatestvére pedig Szavárd és Kadocsa (Zuard et 
Cadusa). Álmos fejedelem Atilla nemzetségéből származik, aki az új-régi hazába 
vezette népét és "még életében vezérré és parancsolóvá tette fiát, Árpádot" (dux 
et praeceptor). Árpád is büszkén hivatkozik a hunok nagykirályára. Atillára, 
mondván: "Az én ősapámé, a nagyhatalmú Atilla királyé volt a Duna-Tisza közén 
elterülő föld" (Licet preavus meus, potentissimus rex Athila ha buerit terram, 
gue iacet inter Danubius et Thysciam). A Névtelen Jegyző is tud Kurszánról 
(Curzan), akinek apja Kund (Cundu), amiképpen Kézai Simon mester is elbeszéli, 
hogy az ötödik kapitányt (capitaneus) Kundnak (Cund) hívták, fiait (!) Kusidnak 
és Kopjának (Cusid et Copian). Kézai külön kiemeli, hogy Ügyek fia Előd, Előd 
fia Álmos, Álmos fia Árpád, mindannyian a Turul-nemzetségből (de genere Turul! ). 
Krónikáink határozottan és félreérthetetlenül elmondják, Árpád volt a 
leggazdagabb és a leghatalmasabb, és Kund fia, Kusidot követségbe küldte, "hogy 
menjen szemlélje meg a földet és ismerkedjék meg a föld lakosaival." A XV. 
századi krónikák megerősítik a dinasztia-alapító Árpád hatal mas érdemeit 
(Ransanus és Thuróczi). Nemigen lehet tehát szó arról, hogy a szent és 
sérthetetlen főkirály Kusid (Kurszán) lett volna! E mesterkélt és bizony 
alaptalan elmeszülemény fő tartópillérének szokták nevezni Aventinus Annales 
Boiorum c. művének Kusánra vonatkozó adatait, ám Aventinus a XVI. században élt 
és láthatóan csak ezt az egyetlen magyar vezéri nevet ismerte. A Kurszán- 
főkirály (kündü) -elmélet legfőbb ellenérve azonban az, hogy 904-ben Kurszán, 
mint egyszerű seregvezér (Chussal dux) a bajorokhoz megy tárgyalni s az Annales 
Alamannici adata szerint a lakomán orvul legyilkolják kíséretével együtt (Ungari 
in dolo ad convivium a Baguariis, Chussal dux eorum Suigue seguaces occisi 
sunt). Egy főfejedelem, egy szakrális főkirály sohasem megy követségbe az 
ellenséghez! 

Árpád fejedelem nagyságának és szentségének meg kérdőjelezése szerencsétlen 
ötlet volt, kiváltképpen azért is, mert szívesen használják fel egyesek 
rövidlátó, politikai célok érdekében ugyanúgy, mint azt a "történelmi tételt" 
is, hogy a magyarság 1100 esztendővel ezelőtt, mint "vert sereg és kifosztott 
nép menekült eszeveszetten a Kárpát medencébe" . 


Árpád nagyfejedelem a hatalmas Úr, Álmos fiaként valóra váltotta Atilla 
földjének ismételt birtokbavételét, 895-ig még együtt Álmossal, - majd Álmos 
szakrális önfeláldozása után - vezéreivel és fiaival együtt, mint egyszemélyes 
"nagy fejedelme Turkiának". Bíborbanszületett Konstantin szerint Árpádnak fia 
volt Levente (Liüntika), illetőleg Tarkacsu, Jeleg, Jutocsa és Zoltán. Tarkacsu 
nemzette Tevelit, Jeleg Ézeleget, Jutocsa Falicsit (Fájsz vagy Vál?), Zoltán 
(Zsolt) nemzette Taksonyt. Teveli fia Termacsu (Tormás,) . 

A hazai krónikák Árpád nagyfejedelemnek csak Zolta nevű fiáról írnak. Árpád 
apjáról, Álmosról Anonymus ezt írta: "Maga Álmos szép, de barna orcájú volt, a 


szeme fekete, de nagy, a termete magas és karcsú, a keze nagy, az ujjai 
vaskosak." Zoltánról viszont így emlékezett meg: "Örökébe lépett a fia Zolta, 
apjához hasonló erkölcsére, azonban elütő természetére nézve. Zolta vezér 
ugyanis kicsit selyp és fehér bőrű volt, puha és szőke (!) hajú, középtermetű, 
harcias vezér, bátor szívű, ám alattvalói iránt kegyes, nyájas beszédű, de 
hatalomra törő, akit Magyarország valamennyi főembere meg vitéze csudamód 
szeretett." Magáról Árpád nagyfejedelemről pontos képünk nincs, halála éve (907) 
is bizonytalan, éppen úgy, mint születési ideje. Az azonban bizonyos, hogy Árpád 
méltó örököse volt Álmos fejedelemnek, aki erős hadseregével és nagy hatalmával 
megteremtette a Kárpát-medence birtokbavételének min den feltételét. Árpád népe 
nem menekült hordák tépett tömege volt, hanem egy tudatosan és megtervezetten 
hazát változtató népesség, amelynek élén - a szó szoros értelmében is: a 
seregnek menet közben előtte, visszavonuláskor mögötte járó - a honszerző Árpád 
nagyfejedelem állt, akinek "nemzetségéből kiváló királyok származtak." 

Rovásírásos ábécé a gyulafehérvári református kollégiumban 1655-ből 


A "Kárpátok-hadművelet" 1100 évvel ezelőtt 


Történelmi búvárkodásunk során már többször is rámutattunk arra a történetírói 
szándékosságra, amely úgy kívánja beállítani a magyar honfoglalást, mint egy 
megtépázott, tönkrevert horda fejveszett menekülését (lásd a 12. részt). Hamis 
volna az ítélkezésünk, ha azt a látszatot igyekeznénk kelteni, mintha a 45 
esztendős marxista-leninista történetírás torzította volna el őstörténetünket. 
Legalább egy évszázada annak, hogy - szinte fenntartás nélkül - hitelt adtak 
Bíborbanszületett Konstantin császár feljegyzéseinek (X. század dereka) és szent 
írásnak vették a prümi apátúr, Regino eléggé hányaveti sorait. Elsősorban e két 
szerző híradásai nyomán rögzült az a kép, hogy a besenyők "borzalmas erejű" 
támadásai következtében kerültek a magyarok "sanyarú körülmények közé", 
"Etelközén már nem találtak otthonukra"7, a "védekezésre teljesen képtelenné 
váltak" és "két tűz közé szorulva vergődtek át a Kárpátokon". Árpád népe mögött 
a romlás, előtte a bizonytalan jövő". Az 1945. utáni tankönyveink és csaknem 
valamennyi feldolgozás azt a torz képet ismételgeti, hogy "a besenyők kivetették 
Etel közből a magyarokat", ám a "hazájukat vesztett magyarok nem hazajöttek a 
Kárpátmedencébe és nem előre eltervezett szándékkal érkeztek". Valójában hosszú 


időn át csak egy magyar történész volt, aki küzdött ez ellen a beállítás, ez 
ellen a szemlélet ellen. A nevét meg kell tanulnunk: Padányi Viktor, akinek 
"Dentu-Magyaria" című könyve alapműnek nevezhető. A közelmúltban (1990) Harmatta 
János igen figyelemre méltó módon módosított korábbi álláspontján, mivel a 
honfoglalást illetően "magyar hadműveleti tervről" beszél, és kijelenti, hogy a 
besenyők és a bolgárok "jórészt már kiürített kabar szállásokon ütöttek rajta", 
s így ennek a portyának "semmi hadászati jelentősége nem volta magyar 
honfoglalás szempontjából". 


A megbízható források száma csekély, így való igaz, igen nehéz pontos képet 
rajzolni. Tulajdonképpen már a hon foglalás évszámánál elakadunk. A magyar 
kormány 1882. október 17-én szólította fel a Magyar Tudományos Akadémiát, 
határozza meg, melyik év volt a magyar honfoglalás éve. Az öt-hat féle változat 
közül végül is a 896. évet fogadták el. Munkácsy Mihály Honfoglalás c. képe és 
Feszty Árpád híres körképe azonban 1894-re készült el. 

Józanul gondolkodva csak abból indulhatunk ki, hogy a IX. században hol lakott a 
magyarság, hogy végleges lakhelyének tekintette-e azt a földet, ahol élt? A 
magyarság ősi földjét, amely nem a Volga-Káma-Bjelája vidékén volt elhagy ni 
kényszerültek már a VII. században. Egy részük "Perzsia vidékére települt", 
másik részük felköltözött a Volga-mentére, a harmadik rész, a legszámosabb nép- 
rész pedig Kazáriától nyugatra, a Don folyótól a Dnyeper - vagy talán a Prut 
folyóig - elterülő vidéken telepedett le és élte életét emberöltőkön át. 
Feltehető, hogy ide csak a IX. század elején nyomultak a Kubán folyó tájáról, 
akkor, amikor a kazárok ismételten súlyos vereséget szenvedtek az araboktól. 
Álmos fejedelem Atilla leszármazottjának vallotta magát, nagyon is hihető tehát, 
hogy tudatosan készült birtokba venni az ősi hun földeket. Előbb az AL-Duna 
vidékét, majd a Kárpát-medencét. Észszerűen gondolkodva fel nem tehető, hogy a 
legalább félmilliónyi lélekszámú magyarság, amelynek 50-100 ezer főnyi lovassága 
volt, ne azért teremtette volna meg szilárd egységét, hogy pontosan tervezett és 
nagyszabású hadműveletekkel vegye birtokába Atilla király országát. Ez nem 
romantika, ez a magyarság egykori erejének és európai súlyának elfogulatlan 

mér legeléséből következik. 

Álmos nagyfejedelem és fia Árpád tehát igenis készült a - mai szóval élve - a 
"Kárpátok-hadműveletre". Pontosan kellett tudniuk, hogy az avarok Atilla- 
maradékai, azaz testvérnép, és így számolhatnak a segítségükkel. Így került sor 
az első komolyabb katonai portyára már 862-ben, majd 881-ben, 882-ben. 894-ben 
VI. Leó bizánci császár Nikétász Szklérosz követe útján katonai szövetséget 
ajánlott fel a magyarok két vezérének Árpádnak és Kusánnak. Ugyanebben az évben 
(!) Arnulf frank császár ellen hívja a magyarokat segítségül a morva Szvatopluk. 
Álmos és Árpád ezt a szövetséget is elfogadja. Egy sereg indul Simeon bolgár 
fejedelem ellen az Árpád-fi, Levente vezérletével, egy másik sereg pedig a 
morvák oldalán Arnulf frank császár ellen. Az ellen az Arnulf ellen, akinek két 
évvel korábban szövetségesei voltak. Ám a nagy haditerv most mást kívánt. 


A bolgárok elleni háborúnak semmi valódi oka nem lett volna, ha nem lett volna 
fontos része a Kárpát-medence birtokba vételének. Sajnálatos és szomorú, hogy 
ún. jeles történészeink Árpádék hadairól, mint "a szabad rablás ígéretével 
felbérelt" csapatokról beszélnek. A bolgárok elleni hadjárat sikeres volt, 
Levente biztosította a déli "frontot", annak ellenére, hogy a csalárd bizánciak 
szerződésszegése zavarokat keltett. Csaknem teljesen kizárható, hogy a 
Konstantin császár által emlegetett nagy besenyő támadás "vetette volna ki a 
magyarokat Etelközből" és szánalmas menekültekként vergődtek volna át a Kárpátok 
szorosain. Sőt, maga a besenyő támadás sem bizonyítható kifogástalanul! Jó és 
alapos előkészületek után indult meg a hadseregek oltalma alatt az egész nép - 
talán 895. tavaszán - és vonult be a Vereckei, a Tölgyesi, a Gyimesi és az 
Oojtozi szorosokon át. Anonymus igen részletesen meséli el a honfoglalás 
történetét, ám leírását csaknem teljes egészében elutasítják. Pedig ez nem 
indokolt. Tőle tudjuk például azt is, hogy a székelyek Árpád elé vonultak. Álmos 
fejedelem még a Kárpátok bércei között feláldozta magát, Árpád viszont 


győzedelmesen vonult be a Tisza és a Maros mentére, majd eljutván a Dunáig, a 
Garamig, felkészült Pannónia megvételére is. 899-ben nem Arnulf frank császár 
pénzért mindenre képes rablócsapataiként nyomultak be a Dráva mentén Itáliába, 
hanem azért, hogy egy átkaroló hadművelettel, visszatérőben Itáliából, ahol 
hatalmas győzelmeket arattak (Brenta), hogy meghódíthassák Dunántúlt is és ezzel 
teljessé váljon a honfoglalás a 900. esztendő tavaszán. 

Árpád nagyfejedelem hadai az adott kor legkiválóbb serege volt, pompás 
fegyverzettel, töménytelen hátaslóval, erős vezérlettel, kiváló seregvezérekkel. 


A szeri országgyűlés 


Anonymus a Gesta Hungarorum c. munkájának 40. fejezetében a következőket írja: 
(Salán vezér legyőzése) "után Árpád vezér (dux Árpád) meg vitézei továbbvonulva 
addig a mocsárig mentek, melyet Körtvélytónak (Curtueltou) mondanak, s ott 
maradtak a Gyümölcsény-erdő mellett (iuxta silvam Gemelsen) harmincnégy napig. 
Azon a helyen a vezér és nemesei (dux et nobiles) elrendezték az országnak 
(regnum) minden szokástörvényét meg valamennyi jogát is, hogy miképpen 
szolgáljanak a vezérnek meg főembereinek, vagy miképpen tegyenek igazságot 
bárminő elkövetett vétekért. Egyszersmind ott a vezér a vele jött nemeseinek 
különböző helységeket adományozott összes lakosságukkal együtt. Azt a helyet, 
ahol mindezt elrendezték a magyarok a maguk nyelvén Szerinek nevezték el azért, 
mert ott ejtették meg a szerét az ország egész dolgának (et locum illum, ubi hec 
omnia fuerunt ordinata, Hungarii se cundum suum idioma nominaverunt Scerii eo, 
guod ibi ordinatum fuit totum negotium regni) . 

Mindenki számára magától értetődő, hogy Pusztaszerről van szó, ahol (Szeged 
közelében) egyik fontos nemzeti emlékhelyünk található. Szer szavunk több 
jelentésű, így jelenthet" "elrendezést", "határrészt", "eljárást", "testületet", 
stb. Anonymus szövegében elsősorban a hadak, a nemzetségek csoportosulását kell 
értenünk alatta. Szerfaluról ismert egy másik korai adat is 1150-ből (villa 
Scer). 

A mi fő kérdésünk azonban most is az, vajon hiteles lehet-é Anonymus leírása a 
honfoglalás korára vonatkozóan, vagy azoknak volna igaza, akik megközelítően egy 
negyed évezred óta vitatják korhűségét. Anonymus hírneves műve ugyanis 
eredetiben nem maradt fenn, csak egy XIII. századi másolatban, amelyet 1933-ig 
Bécsben őriztek. Itt is tették közzé először 1746-ban. 1933-ban végre ezt a 24 
hártyalapból álló felbecsülhetetlen kincset sikerült a Magyar Nemzeti Múzeumnak, 
illetőleg az Országos Széchenyi Könyvtárnak megszereznie. Nagyon nehezen érthető 
és még nehezebben magyarázható a magyar történettudomány sok-sok művelőjének az 
az igyekezete, hogy Anonymust minél hiteltelenebbnek, minél 
használhatatlanabbnak, minél hitványabbnak mutassák be. Nemrégiben egyik 
történészünk már odáig jutott, hogy a következő mondatot volt bátorsága leírni: 
"Anonymus Gesta Hungaroruma nem más, mint egy apokrif Ősgeszta, magyarul 
hamisítvány"! Anonymus adatai tehát nem érnek semmit, fantázia terméke az egész 
mű, a Gesta szerzője tudatosan csalt, mivel munkáját úgy akarta feltüntetni, 
mintha régi, XI. századi volna, holott egyáltalán nem az, sőt nagyon is késői, a 
XIII. század végéről való. Ezt "bizonyítja" - állítják egyre-másra a kutatók, 
hogy a műben szerepelnek a honfoglalás korában a vlachok (blasii, blacki), 
akiket románoknak gondolnak, hogy szerepel a műben a balista szó, amelyet 
számszeríjnak vélnek. Van aki azt vallja, Anonymus tudatosan "primitivizált", 
vagyis a Névtelen mester "egy raffinált író", aki egyszerűen "kitalálta" a XI. 
századi gestát! 

Tartsunk tiszteletben minden véleményt, hiszen a történettudományban 
kétségbevonhatatlan tények alig vannak, ám szabaduljunk meg a "hivatásos 
történetbúvárok" dölyfös intelmeitől is. Ne féljünk attól, hogy hozzánemértő 
(dilettáns) jelzőt kapunk, ha saját fejünkkel gondolkodunk, józanul elemzünk és 
semmiféle kinyilatkoztatott közhelyet nem fogadunk el. Anonymus esetében nagyon 
is nagy szükség van a sokoldalú felülvizsgáltra, hiszen a magyar hon foglalásról 


más forrásunk jószerével nincs. 

A Gesta egyetlen fennmaradt másolata tagadhatatlanul XIII. századi 
kalligráfiával készült, igen sok a másolatban a javítás, a beszúrás, a törlés, 
az átírás. Hangsúlyozzuk: a másolatban. Abban a másolatban, amelyet éppen a 
magyar szavak alapján nem-magyar, tehát külföldi ember kezemunkájának kell 
tartanunk. Ám ez nem változtat az alábbi tényeken. 


Anonymus Gestája a magyar fejedelmeket és királyokat pontosan felsorolja az 
ősidőktől 1. Béla királyig (1060-1063), és nem tovább! Anonymus nem említi meg a 
tatárjárást és a muhi csatát (a Sajót többször isi). Erdélyt nem 
Transsilvániának, hanem a régies Ultrasilvania-nak nevezi, hasonlóképpen 
Pannonhalma neve nem Fons Pannoniae, hanem az ősi Fons Sabariae. Sehol nem 
említi Ausztriát, holott 1156 óta Ausztria hercegség, a csehek hercegéről 
beszél, holott a XII. századtól Csehország királyság. De mindezeknél súlyosabban 
esik a latba Anonymus magyar helyesírása, amely egészen magában álló! A magyar 
szavak sokkal régiesebbek, m int a XII. századi Halotti beszéd nyelvezete! Amíg 
például a Halotti beszédben már egyáltalán nem szerepelnek az -u, -ű véghangzók 
(pl. Lelu), Anonymus szövegében szinte általánosnak mondható. 

Az is igaz ugyanakkor, hogy sok a későbbi korra utaló adat is, ezeket azonban a 
másoló rovására írhatjuk. Fel kellene végre mentenünk a magyar történetírás 
atyját a tudatosan hamisító csaló sötét és súlyosan igaztalan vádja alól, hogy 
végre hozzáláthassunk rejtélyes személyének felfedéséhez. Vannak, akik Anonymust 
III. Béla király jegyzőjének mondják, van, aki V. István korában élt nótáriusnak 
tartja. A magunk részéről csatlakozunk Katona Istvánhoz (1778) és Szabó 
Károlyhoz (1851), valamint Berenik Annához (1991) és Anonymust I. Béla király 
jegyzőjének hisszük, aki - magától értetődően - sokkal-sokkal többet tudott az 
1100 évvel ezelőtti honfoglalásunkról a XI. században, mint mi 900 esztendővel 
később. 





Összehasonlító írástáblázat 
1: hangérték, 2: Szarvas, 3: Benepuszta, 4: nikolsburgi ábécé 
5: Marsigli, 6: Kájoni, E: enlakai felirat, T: Telegdi 

A magyarok hadjáratai Európában 


Már kisiskolás korunkban megtanultatták velünk, hogy a magyarság a honfoglalást 
követően, mint általában a "kielégítetlen, nyugtalan népek" szüntelenül 
zsákmányoló és rabló (adóztató) portyákat végeztek, amelyeket kalandozó 
hadjáratoknak neveztek el. Mind a polgári történetírás, mind az 1945 utáni 
marxista történészek, élükön az utóbbi időkig "a marxista történetírás nagy 
alakjának" nevezett Molnár Erikkel, különböző feltevéseket igyekeztek történelmi 
igazságokká változtatni. Voltak, akik úgy vélték a "menekülő magyarok" a IX-X. 
században is egy re újabb és újabb hazát kerestek, azaz: tovább akartak költözni 
a Kárpát-medencéből. Voltak, akik szerint a magyarok, mint a "kalandozó népek" 
általánosságban (így a vikingek és az arabok is) egyszerűen, a könnyű megélhetés 
végett, raboltak, fosztogattak, gyilkoltak, gyújtogattak. A harcosokat csak "a 
vér és az arany" izgatta, legfeljebb még a textiliák meg a foglyok. Az új 
tízkötetes történelmi műben is gúnyolódnak a "bámulatos Llovasteljesítményeken", 
mivelhogy itt a cél "nem a testedzés" (?!) volt. Az elmúlt 45 esztendő bevezette 
a "katonai demokrácia", a "pásztortársadalom válsága", "a társadalmi fejlettség 
alacsony fokából adódó rabló akciók", a "könnyű munkához szokott magyar 
pásztorok rablásai" fogalmakat, egy cseppnyi kétséget sem hagyva az iránt, hogy 
a "termelésből kiszorult szabadok", a katonai kíséretek akcióiról van szó, 
amelyeket egy-egy törzs vagy csoport eszelt ki és hajtott végre, kihasználva a 
IX-X. századi Európában a "hadi konjunktúrát". 

A magyarok katonai hadjáratai azonban valójában egyáltalán nem nevezhetők 
"kalandozásoknak", egyáltalán nem nevezhetők szervezetlen rablóportyáknak. 
Ellenkezőleg: fel kell figyelnünk arra, hogy valójában már 830 tájától 
lényegében megismétlik a hunok és az avarok hadjáratait mind nyugat, mind dél 
felé! Nagyon is szervezetten, nagyon is tudatosan. Aki legalább egyszer 
életében, mondjuk kerékpáron, nekiindult egy európai túrának, annak egészen 
tiszta fogalmai lehetnek arról, mit jelentett 1500-1400-1200-1100 évvel ezelőtt 
egy olyan katonai hadjárat, amely révén többezer ember nemcsak eljutott, mondjuk 
a Balatontól az Atlanti óceánig (!), hanem mindenütt győzött, mindenütt 
megőrizte ütőerejét, fegyelmezettségét, eközben megoldott volt a táplálkozás, a 
hadianyag-pótlás, a pihenés, a tisztálkodás. Hidak nélkül átkeltek az Elbán, a 
Rajnán, a Po folyón, a Loire-on és amiképpen hadba vonultak, éppen úgy haza is 
tértek, rendben és persze nagy zsákmánnyal. A zsákmányolás egészen természetes a 
háborúkban mindmáig. Megóvták egészségüket, vigyázták számtalan lovuk épségét és 
erejét. E tényeket csak sápadt szobatudósok tudják figyelmen kívül hagyni, akik 
egy patakocskán sem tudnának átkelni. Az a közel ötven (!) hadjárat, amelyet a 
magyarok vezettek éppenséggel azt mutatja, hogy a fejedelmek szervezték és 
irányították ezeket a nagy hadi vállalkozásokat, mégpedig meghatározott 
politikai, diplomáciai és katonai célokkal. Ezt láttuk a "Kárpátok-hadművelet"- 
nél, ezt láthatjuk a 38 nyugati és 9 déli hadjárat esetében is. 830 utántól 
vannak írott adataink s az utolsó ilyen jellegű hadi portya 9709-ben volt 
(Arkadiapolisz). Az Itáliában aratott hatalmas győzelem (Brenta, 899.), Pannónia 
birtokba vétele (900) igen komoly haditett volt, amelyet csak megkoronázott a 
907. július 4-5-én megvívott bresalauspurci (pozsonyi) csata, ahol egy herceg, 


19 gróf,egy érsek, két püspök, három apát és többezer harcos esett el! A katonai 
hadjáratokat általában magas vagy igen magas személyiségek vezették. 929-ben 
például Árpád nagyfejedelem fiai, Tarhos és Bogát, akiket királynak is mondanak 
a források (rex). 924-ben egy herceg (princeps) került Henrik király fogságába, 
aki oly"! fontos és hatalmas személyiség volt, hogy 9 évi békét megért a 
magyaroknak. 947-ben is Taksony fejedelemfi vezette a győzedelmes sereget az 
olasz csizma csücskéig, Otranto-ig. S azután a hatalmas seregvezér, a legendás 
Bulcsú, akinek hadvezéri képességeit a legnagyobbakéval lehet összehasonlítani. 
De ott voltak a seregben más főemberek is. 954-ben Bulcsú "király" öccse került 
az ellenség kezébe Cambrainál. A védők megölték a foglyot és fejét lándzsára 
tűzték, akárcsak a hun Nagykirály, Atilla fiáét, Dengizikét év századokkal 
korábban. S Bulcsú vezér minden kincset oda adott volna a testvére fejéért. 
Nemrégiben került elő egy igen fontos írott forrás, Ibn Hajján tudósítása a 942. 
évi cordobai magyar hadjáratról. Itt is szerepel Bulcsú (Vulsudi), de szerepel a 
fővezér gyula (gyila) és a harmadik főember a horka (Harka) is. Az arab szerző a 
turkok-magyarok hét vezérét sorolja fel! 

Csaknem minden esetben kimutatható, hogy a magyarok kitűnően ismerték a 
"célországok" belső viszonyait, legyen szó Szászországról, Bajorországról, 
Svábföldről, Frankföldről, Burgundiáról, Thüringiáról, Itáliáról, Bizáncról, 
Thrákiáról. Nem ritkán pontos adataink vannak arról is, kik hívták be a 
magyarokat segítségül. Jellegzetes példa a 927. évi, amikor X. János pápa 
testvére, Péter fordult segítségért a magyarokhoz. De ugyanez nyomon követhető a 
szászok, a bajorok esetében is. Az összehangolt csapatmozdulatokra pedig kiváló 
példa a 906. évi szászországi hadjárat, amikor a szláv delamancok kérésére két 
magyar sereg is megjelent s az egyik bevárta a másik sereget! 

Természetesen a magyarok is, akárcsak a hunok és az avarok, adókat is 
követeltek. Többször is megemlítik a mennyiséget, például 10 véka ezüst (kb. 180 
kg), vagy 15-18 kg arany. De kutathattak az ősi hun-avar kincsek után is. 

Voltak persze vereségek, vesztett csaták is. Közismert kettő, a 933. évi 
merseburgi (Riade) és a 955. évi augsburgi (Lech folyó). Ez utóbbi kivált 
drámaian kiszínezett, annyiból joggal, hogy a nagyszerű vezérek, Bulcsú, Lél és 
Súr fogságba estek és a vérszomjas Henrik parancsára bitóra húzták őket. A 
katonai csapás azonban nem volt jelentős. Nem ez "vetett véget a kalandozó 
életmódnak". Nem a kereszténység győzte le a magyarokat, hiszen azzal már 
korábban is ismeretségben voltak. A X. század végén azért szűnt meg az európai 
hatalmak katonai fenyegetése, mert a magyar állam már annyira megerősödött, hogy 
nem volt szüksége a fékentartásra, az elrettentésre. 





Kétélű nehéz kardok a X. századból (Székesfehérvár) 


Kétélű nehéz kardok a X. századból (Székesfehérvár) 


Az államalapítás 


Az iskolákban tanított általános ismeret szerint Európa keleti felében az 
államok viszonylag későn, a Kr. sz. utáni X- XI. században alakultak ki, és 
természetesen, a nyugat európai államok hatására és mintájára. A római birodalom 
bukása után az V. században Childerich és Chlodvig királyok korában már frank 
államról beszélnek, amely megerősödött a nyugati gótok legyőzése (507) után. Ám 
helyénvaló-e a frank királyok kortársát, Atilla hun nagykirály birodalmát "nomád 
képződménynek" és nem államnak nevezni? A hunoknak ugyan nem ismerjük a 
törvénykönyvét, mint például a száli frankok híres törvénygyűjteményét, az 
azonban erősen feltehető, hogy voltak írott emlékeik is. A hunok társadalmában 
rabszolgák voltak, a frankoknál, Itália földjén, a pápai államban és legfőképpen 
Bizáncban pedig jobbágyok is. A VIII-IX. századra Európa két erős hatalma Bizánc 
és Nagy Károly frank birodalma lett. De sem a VI- VII. században, sem a Vili. 
században nem voltak kisebb hatalmasságok az avar kagánok sem, akiknek 
országáról ma már egyre nyilvánvalóbb, hogy letelepedett, falvakban és más 
településeken élő, földet művelő emberekből állt. így a legcsekélyebb mértékben 
sem állítható, hogy a hunok- onogur-bolgárok-szabír -magyarok-avarok semmiféle 
államszervezetet nem ismertek. Sőt azt sem helyénvaló kijelenteni, hogy Európa 
keleti felének népei, s kivált a magyarok a kereszténységgel itt ismerkedtek meg 
a Kárpát -medencében. 

A bolgárok erős állama létrejött a VII. században s nem véletlen, hogy az 
onogur-bolgár-törökök hozták létre. 

Akkor hát milyen történelmi érvek vonultathatók fel annak magyarázatául, hogy a 
csehekkel, lengyelekkel, dánokkal, a kijevi Russzal nagyjából egy időben adnak 
hírt a források a magyar állam létrejöttéről is? 

Nem kétséges, hogy a X. század Európában hatalmas változásokat hozott, 
elsősorban a német királyságban, ahol a magyarok ellen is győző (Augsburg, 955.) 
I. Ottó meghódította a szétaprózódott és egymással acsarkodó Itáliát, majd Kr. 
sz. után 962-ben felvette a német-római császári címet. 964-ben az oroszok 
megdöntötték a kazár kaganátust és ezzel Bizánc vetélytársai lettek. Hispánia 
földjén ugyan akkor mind a gazdasági élet, mind a tudomány mind az 
államszervezet rendkívül fejletté vált az arab kalifák uralma alatt. A cordovai 
emirátusban fejlett ekés földművelés folyt, és magában a félmillió lakosú 
Cordovában a X. században (!) 113 ezer ház állott. 

A magyarok - az elveszett őskrónika és Anonymus Gesta-ja alapján is - már a IX. 
században szervezettek, egységesek és erősek voltak, erős fejedelmek uralma 
alatt. Kézai ugyan arról beszél, hogy a magyarok Taksony fejedelemmel tanácsot 
tartottak (tunc Hungari Cum Tocsun eorum duce consilio inito), és miután 
Görögországot és Bulgáriát (Graeciam et Bulgáriám) kifosztották, befejezték a 
rablóhadjáratok vezetését. "Ez volt ugyanis az utolsó rablás, amelyet a pogány 
vallású magyarok elkövettek (istud enim existit ultimum spolium, guod facere 
Hungari sub ritu paganismo constituli)". Ezután Géza (Geicha, Geysa) fejedelem 
lett Magyarország ötödik fejedelme (guintus dux Hungariae). 

Géza fejedelem - Heltai Gáspár 1575. évbeli fogalmazása szerint - "semmi hadat 
sem viselt, hanem csak a Bécs országbeliek ellen.." 

Thietmar messeburgi püspök szerint Géza fejedelem "felette kegyetlen ember 
volt", aki "hirtelen haragjában sok embert megölt és az ellenszegülő alattvalóit 
szigorúan megbüntette". "A magyar források (Szent István király legendái) is 
arról tanúskodnak, hogy Géza fejedelem sok harcot vívott és a kemény csatákban 
keze "embervértől lett szennyes". Géza fejedelem negyedszázados uralma alatt - 
ismereteink szerint - egyetlen hadjáratot vezetett külföldre, akkor hát kikkel 
és hol küzdött? 

A IX-XI. századi Kárpát-medencei magyarság régészeti emlékanyagában van egy jól 
körülhatárolható és jellegzetes emlékanyag, amelynek legfőbb jellemzője a kétélű 
nehéz kard. Ezek a kétélű kardokkal felfegyverzett harcos-sírok a Kárpát-medence 
területén eléggé meghatározó módon lelhetők fel a fontos stratégiai pontokon. A 
harcosok 950/60 - 1020/30 között élhettek, így nyilvánvalóan Géza és fia István 


idejében katonáskodtak. Jó okkal írta Petrus Ransanus, hogy "Géza egész 
Magyarországon alkalmas helyekre osztotta el" a fegyveres erőit. Ezekkel a 
közrendű szabad magyarokból toborzott fejedelmi sereggel lépett fel Géza 
fejedelem a központi hatalom érdekében mindazokkal szemben, akik néki 
ellenszegülni merészeltek. De mi volt a nemzetségfők és más hatalmasságok 
ellenszegülésének a valódi oka? 

Általános és hivatalos vélemény szerint az, hogy Géza fejedelem parancsára, 
"tűzzel-vassal" keresztényekké kellett válniuk. Ha azonban új szemlélettel 
tekintünk őstörténetünk fő kérdéseire, ezt a feltevést nem támogathatjuk. Számos 
adatunk van annak igazolására, hogy eleink már ismerték a kereszténységet! Ha el 
tudunk szakadni a finnugor-elmélet követelte vogul-osztyák-szamojéd primitív 
sámánkodás bűvkörétől, és Kelet- és Közép-Ázsia rendkívül fejlett társadalmaira, 
városaira, vallásaira gondolunk, nagyon is kézenfekvő, hogy Géza fejedelem és 
fia István abban a kérdésben döntött - kétségkívül hatalmas történelmi 
felelősséggel, - hogy a magyarság szakítson keleti hagyományaival és a nyugati 
kereszténységet vegye fel. 

Ezért küldte el Géza 12 főemberét 973-ban Ouedlinburgba 1. Ottó császárhoz, 
nyugati térítő papokat kérve, A nyugati ritusú kereszténység elfogadtatása igen 
kemény ellenállásba ütközött, hiszen minden ősi hagyományunkkal ellenkezett. 
Géza felrúgta az ősi uralmi rendet, azaz a fejedelmi székbe fiát ültette és nem 
a rangban következő legidősebb férfi-rokonát (szeniorátus), fellépett a 
kereszténység keleti kultusza ellen (nyilván ez is egyik oka a későbbi, 1054. 
évi egyházszakadásnak!), sőt fiának, Vajk-Istvánnak a bajor II. Henrik húgát, 
Gizellát szerezte meg hitvesül. Erős és jól szervezett haderejével érvényt 
tudott szerezni akaratának, ám súlyos és véres harcok árán. 





Szent István király (Molnár C. Pál) 

A magyar Szent Korona titkai 


A magyar fejedelemség a X. század végére Európa erős országa lett. Nem volt már 
szükség az európai hadjáratokra, szükség volt viszont a nagyhatalmak politikai- 
jogi elismerésére. A magyarság nem pusztában kóborló nomád hordaként érkezett a 
Kárpát-medencébe, hanem tudatosan hont foglalt és ismerte a kereszténység tanait 
is. Magától értődőén a keleti (a bizánci) keresztény egyház befolyása 
érvényesült, ma még pontosabban nem ismert mértékben. A görög papok 
természetesen görög nyelvű liturgiával működtek, bár görög szertartású szláv 
kifejezések is megmaradtak a nyelvünkben (kereszt, szombat, karácsony). A keleti 
kereszténység erőteljes térhódítását jelzi, hogy 864-ben Vlagyimir kijevi 
fejedelem és Borisz bolgár cár Bizáncban megkeresztelkedik, majd a X. században 
a magyar főemberek görög szertartású kereszténységéről is értesülünk (Ajtony, 
Koppány, Vászoly, Gyula, Bulcsú). 

Géza fejedelem a központi hatalom megerősítését tekintette a legfőbb feladatának 
és erős hadseregével felvonult a nagyurak ellen. De nem volt elég erős. Külső 
szövetséges re volt szüksége. A bizánci császár, aki 971-ben meghódította Kelet- 
Bulgáriát, az ellenfeleit pártfogolta. Görög püspököt (Hierótheosz) küldött 
Magyarországra, Keresztelő János tiszteletére kolostort alapíttat Marosváron. Az 
egyre hatalmasabb német császár, I. Ottó késznek mutatkozott a segítségre - ez 
jutott kifejezésre abban, hogy 973-ban Ouedlinburgban szívélyesen fogadta a Géza 
által küldött 12 főembert (XII primates Ungarorum) - ám a segítségnek nagy ára 
volt! Szembe kellett fordulni a keleti örökséggel, az ősi hagyományokkal és fel 
kellett venni a latin (a római katolikus) keresztény vallást. Ezt a hatalmas 
feladatot kel lett Géza-fia Istvánnak megoldania, aki feleségül kapta II. Henrik 
testvérét, Gizellát (Heinricus rex sorore sua Gisila Stephano regi Ungarorum 
data in uxorem) s vele országába jött számos térítő pap, akiket szláv anyanyelvű 
(főként szlovén) szerzetesek és közpapok segítettek. 

Koppány legyőzése után elérkezett az idő, hogy István nagyfejedelem - európai 
szokás (ritus) szerint - királyi címet és királyi koronát nyerjen. Thietmar 
merseburgi püspök (975-1018) közlése szerint István III. Ottó német császár 
kegyéből és ösztönzésére (gratia et hortatu) kapott koronát és egyházi kenetet 
(coronam et benedictionem) s a II. Szilveszter pápától elhozott koronával 1001. 
január 1-én (vagy: június 1-én, vagy: augusztus 17-én) szerencsésen 
megkoronázták (diademate regalis dignitatis feliciter coronatur). Bár Hartvik 
püspök István- legendája szerint "a jeles mívű koronát" a pápa csináltatta, a 
szigorú forráskritika nyomán kijelenthető, hogy 1. István királyunk koronáját 
nem II. Szilveszter készíttette. De akkor hol és mikor készült Szent István 
király koronája, és a Szent Korona István király koronája-e? 

A magyar Szent Koronát 1978-ban az Egyesült Államok elnöke visszaadta 
Magyarországnak. Az átadó az amerikai külügyminiszter, az átvevő Apró Antal 
bolsevik főember, a KGB főügynöke volt! A Szent Koronát, amelyet egy évezreden 
át királyaink is - a koronázási szertartáson kívül - csak az esztendő három 
legnagyobb ünnepén: karácsony kor, húsvétkor és pünkösdkor vehették elő, s 
amelyet kézzel érintenie senkinek sem volt szabad, azonnal múzeumi kiállítási 
tárggyá tették a koronázási palásttal, a jogarral és a karddal együtt. Az első - 
átmeneti - helyén a legelemibb feltételek sem voltak biztosítva a magyarság 
legféltettebb szent ereklyéi számára! Miért jártak el így a hatalom birtoklói? 
Minden bizonnyal legfőképpen azért, hogy egyetlen magyarnak se jusson eszébe a 
magyar Szent Korona láttán az államforma törvényes volta felől elgondolkodni. 





Feszty Árpád, Honfoglalás c. körkép részlete 

A magyar Szent Korona ugyanis nem egyszerűen egy uralkodói ékszer. Már a 
középkorban azt tartották róla, hogy nem emberkéz csinálta, hanem angyal-hozta, 
Isten ajándéka (corona angelica). "Bizony gyakran elmosolyodnak, ha nem éppen 
mérgelődnek rajtunk, amidőn mi a koronát szentnek, angyalinak, 


apostolinak ...illetjük. Pedig a mi koronánknak vallása van (religio nostrae 
Coronae) és mi, magyarok hiszünk benne" - írta 1613-ban Révay Péter koronaőr. 
Magyarország törvényes államformája - bármilyen hihetetlenül és visszatetszőén 
hangzik is! - mindmáig: királyság, amelyet király nélkül is a Szent Korona 


testesít meg. 1916. december 30-án koronáztak utoljára magyar királyt (IV. 
Károlyt, Habsburg Ottó édesapját), s azóta tulajdonképpen a magyar nemzetet soha 
senki meg nem kérdezte, kívánja-e az államforma megváltoztatását? 1918. november 
16-án a pesti utcára csődült tömeg követelte a köztársaság kikiáltását a Nemzeti 
Tanácstól és attól a gr. Károlyi Mihálytól, akit a király nevében a homo regius 
József főherceg nevezett ki és vette ki tőle az esküt. IV. Károly 1918. november 
13-án az államügyek viteléről lemondott, az államformát azonban Magyarország 
népére bízta. A Károlyi Mihály által ki kiáltott "népköztársaságot" Kun Béla 
1919. március 21-én "tanácsköztársasággá" változtatta. Kun Béla egy müncheni 
ószeresnek 100 ezer frankért el akarta adni (!) a magyar Szent Koronát. 1920. 
március 1. után a Szent Korona eszméje és méltósága visszaállt, ha IV. Károly 
személyét nem is fogadták el (1921.). Gr. Andrássy Gyula tisztán fogalmazott: a 
Szent Koronához különösen ragaszkodnunk kell, mert ez egyik erkölcsi kapcsa 
annak az egységnek, amelyet most ellenségeink tönkre akarnak tenni". A Szent 
Korona a magyar királyság állami szimbólumaként őriztetett egészen 1945-ig. A 
vasládát páncélteremben tartották, előtte fegyveres koronaőrség strázsált. Az 
1928. évi 25. te. részletesen szabályozza a Szent Korona őrzési rendjét. 
1945-ben "nem jutott idő és energia a régi államforma törvényes eltávolítására", 


azért - a Vörös Hadsereg szuronyai alatt - egyszerűen eltörölték a királyságot. 
Az "eljárást" a Szociáldemokrata Párt kezdeményezte, a Független Kisgazdapárt 
azonban keményen ellenezte (Varga Bélával az élen). Sulyok Dezső hiába 
hangsúlyozta, hogy a meg szállott ország nincs a függetlenség birtokában és a 
féllegitim nemzetgyűlésnek nincs felhatalmazása az államforma megváltoztatására, 
Tildy Zoltán áruló megalkuvása lehetővé tette, hogy - népszavazás nélkül! - 
1946. február 1- én ismét "kikiáltsák" (helyesebben: kijelentsék) a 
köztársaságot. Rákosi Mátyás 1949. évi "népköztársaságához" magyarázat sem kell, 
ám valójában 1989. október 23-án sem érvényesült a népfelség elve, mert nem a 
magyar nemzet döntött (népszavazás útján) hanem a reformkommunisták, akik 
gyakran Kossuthékra hivatkoztak, mondván Kossuth Lajos még a koronát is 
"levette" a magyar címerről, holott ez nem igaz! Az un. Kossuth-címer tévedés. 
Kossuth Lajos nem változtatta meg Magyarország államformáját! A magyar Szent 
Korona tehát abban leli erejét, hogy Szent István király koronája. Ha tehát 
sikerül megingatni, megtámadni a Szent István-i korona hitelét, nyugodtan 
múzeumi vitrinbe zárható a szent ereklye, amely akkor már nem több, mint 
mutogatandó látványosság. 

Általános vélemény, amelyet mind a tankönyvek, mind az összefoglaló történelmi 
munkák hirdetnek, hogy a Szent Korona jelenlegi alakjában csak a XI. század vége 
óta létezhetik, hiszen a koronát díszítő zománc- lemezek közül három elég 
pontosan keltezhető. Ezek: VII. (Dukász) Mihály bizánci császár, Konsztantinosz 
trónörökös és Geobitzász, akit I. Géza magyar királlyal azonosítottak (1074- 
1077 között uralkodott). A XVIII. század végén keletkezett az a vélekedés, hogy 
a Szent Korona két részből áll, mégpedig a felső ún. latin koronából és az alsó 
ún. görög koronából. A felső részen ugyanis a nyolc apostol-lemezen latin 
feliratok olvashatók (Pál, Fülöp, Jakab, Tamás, Bertalan, András, Péter, János), 
míg az alsó abroncson (Jézus, Mihály és Gábor arkangyal, Kozma, György, Demeter, 
Damján, Mihály császár, Konsztantin és Geobitzász) görög feliratok láthatók. A 
görög "diadémát" a bizánci császár adta I. Gézának, míg a felső korona-részt -a 
közelmúltig így állították- II. Szilveszter pápa küldte István magyar királynak. 
Újabban azonban egyre határozottabban hangoztatják azt a nézetet, hogy a felső 
rész sem lehet Szent István koronája, hiszen VII. Gergely pápa 1074-ben 
világosan megírta, hogy az Aba Sámuel magyar királyt 1044-ben legyőző III. 
Henrik német császár az aranyos lándzsát (aurata lancea) és az arany koronát 
Rómába visszaküldte, s azokat ott kifüggesztve sokan látták. Ha ez így volt, 
igen súlyos adat ar ra vonatkozóan, hogy a magyar Szent Korona semmiképpen sem 
lehet Szent István koronája, és még kevésbé lehet a magyar korona még ősibb 
szent ereklye! Ezt a kérdést kell tehát legelőször megvizsgálnunk. Az Altaihi év 
könyvek (Annales Altahensis) elmondja, hogy Henrik császár megszerezte Aba 
király aranyos lándzsáját (lancea regis deaurata capitur), arról azonban egy szó 
sincs sem ebben az évkönyvben, sem Arnulf milánói érsek munkájában (Gesta 
Archiepiscoporum Mediolan. Anno 1053: Deinde diebus multis modo cum Ungris modo 
cum Leuticiis pro tempore configlebet. De guibus omnibus nobiliter triumphavit, 
victos tributa coarctans. Cuius unum insigni tropheum aurata lancea indicat, 
Ungrorum regi violenter extorta et Romae in apostolorum templo suspensa!), hogy 
az aranyos lándzsán kívül koronát is zsákmányolt volna III. Henrik Aba Sámuel 
királytól! Arnulf is csak azt meséli el, hogy a győztes -többek között- elvette 
a magyar király aranyos lándzsáját és az ki volt függesztve Rómában a pápai 
kincstárban. Szó nem lehet tehát arról, hogy Szent István király arany koronája 
"elkallódott" Rómában, a pápai kincstárban. Arról nem is beszélve, hogy soha 
egyetlen király sem hadakozott a csatamezőn szent koronájával a fején! 

A köztudatban úgy él, hogy a koronázás nyugati eredetű szertartás, holott ez 
egyáltalán nem így van! Ősi időkben virággal, lombbal, babérkoszorúval övezték a 
fejet, hogy a gonosz rontó erőktől megóvják, megvédjék a viselőjét. A korona szó 
maga is, amely a görög sztefanon latin fordítása, "köralakban körülvett"-et 
jelent, s régebben nem is kapcsolódott a papokhoz a koronázás, mint szertartás. 
Fej ékek voltak már az asszíroknál, a szkítáknál, hiszen az a szokás, hogy a 
növényi koszorúk helyett fém (arany, ezüst) diadémákat készítenek keleti 
eredetű. A római császárok is előbb babérkoszorút viseltek és csak Diocletianus 


óta vezették be -éppen perzsa hatásra!- a fém diadémot. Egyáltalán nem véletlen 
tehát, hogy a hunoknál az előkelő nők ékköves diadémákat viseltek, a hun 
királyok pedig koronákat! A Kr. sz. utáni I. században már szabályos boltozott 
koronát viseltek a közép-ázsiai kusán királyok. 





A Szent Korona ún. Dukász-lemeze 


A Szent Korona ún. Dukász- lemeze 


A korona tehát oltalmaz (gondoljunk a "bűvkör" szavunk értelmére!) és a 
koronázási szertartás csakis annyiban bizánci eredetű, hogy ott alakult ki az 
egyház, a főpapság szerepköre. A fejedelem, a király ugyanis a koronával 
Istennek szenteli magát s ez csak megerősíti az olajjal való felkenetést (rex 
consecratus). Ezért hívták a magyar királyt is: deo coronatus rex Hungariae-nak. 
S ezért volt személye szent és sérthetetlen (sacrosanctus). Tehát nem a főpapok 
koronáztak, hanem maga a nép, a nemzet. Hosszú időn át a császárok és királyok 
saját maguk tették a fejükre a koronát. Európában 800-ig, tehát Nagy Károly 
koronázásáig, nem volt ismert a koronázási szertartás és maga a megszentelt 
korona -vélik a történészek. Ám eljött az ideje annak, hogy e véleményt revízió 
alá vegyük és megvizsgáljuk, milyen hatalmi jelvényei voltak a hunoknak és az 
avaroknak? 

De vajon támaszkodhatunk-e e kérdéskör vizsgálata kapcsán a Magyar Szent 
Koronára? Azt már láttuk, hogy az írott források nem zárják ki azt, hogy e 
páratlan és csodálatos szépségű korona I. István királyé volt, a görög korona 
keltezése azonban kizárja ezt a lehetőséget. Azaz: kizárná, ha Magyarországra 
1978-ban visszatért Szent Koronát nem vizsgálták volna meg kitűnő ötvösök- 
aranyművesek és meg nem állapították volna, hogy -amíg az előlnézeti Krisztus 
lemez eredeti, a hátulnézeti Dukász lemez és a mellette. A Szent Korona lévő 
Konsztantinosz és Geobitzász- lemezek másodlagosak, azaz: az eredeti koronán e 
három lemez nem volt rajta! E rendkívül nagyjelentőségű megállapítás egycsapásra 
megváltoztatta a korona-kutatást. 

Most már nem érv a XI. század-végi keltezéshez a bizánci császár uralkodási 
ideje. Egyelőre nem kutatjuk, milyen zománcképek voltak (lehettek) a magyar 
koronán eredetileg, csak azt állapítjuk meg, hogy -különösen a Dukász- lemez - 
sokkal nagyobb, mint az eredeti foglalat. (9x3 mm-rel nagyobb.) A magyar Szent 
Korona külső kerülete 66,4 cm, belső kerülete 63,5 cm, a kupola magassága 12,7 
cm. Igen ám, de sem cm-ben, sem mm-ben nem szabad gondolkodnunk, hiszen a méter - 
rendszer csak 1874 óta dívik. Amikor a korona készült más méretrendszer szerint 
dolgoztak az ötvösök. A Szent Koronát alaposan megvizsgálták mérnökök is és 
megállapították, hogy a korona arány- és méretrendszerének alapegysége a hüvelyk 
(25 mm). Az abroncs és a pánt szélessége 2 hüvelyk, a kupola magassága 5 
hüvelyk, a külső kerület 26 hüvelyk, stb. Mivel a korona arány és méretrendszere 
összehangolt, joggal felvethető: a magyar korona egységes egész volt eredetileg 
is, tehát nem két részből (latin és görög rész) rakták össze "valamikor". 

Nos, az már világos előttünk, hogy a Magyar Szent Korona egységes egésznek 
tekintendő és igenis benne láthatjuk Szent István király koronáját (is). Akkor 
tehát Géza nagyfejedelem fia, Vajk-István valóban II. Szilveszter pápától kapta 
a koronáját, a német császár III. Ottó ösztönzése és kegye révén? Thietmar 
merseburgi püspök (meghalt 1018-ban) ugyanis éppen ezt írja: Imperatoris gratia 
et hortatu ... Waic in regno suimet episcopales cathedras faciens, coronam et 
benedictionem accepit. A kérdés nem ilyen egyszerű, mivel a nagyobbik István- 
legenda semmit sem tud sem a császári, sem a pápai korona-küldésről! Nagy 
valószínűséggel állítható, hogy a Szent Korona nem is a pápa vagy a német 
császár valamelyik műhelyében készült. 

A XIII. században élt Hartvik püspök tehát századok múlva találta ki, hogy a 
pápa "egy jeles mívű koronát csináltatott" István számára. Szent István király 
koronája koronázáskor, tehát az 1001. évben, rendelkezésre állott, mégpedig a 
jelenlegi formájában. Bizonyára erős őrizet mellett vigyázták a diadema regium- 
ot, nehogy az ország becsülete a korona elveszte miatt kárt valljon (ne honor 


patrie de coro na aliguam lesionem incurrat). Sőt, már rendelkezett is a 
koronáról: (István király) "eldöntötte, hogy a királyi felség koronáját 

fiának ... Imre hercegnek fogja adni (deditus esse coronam vero regni Emrico 
duci suo filio ... disposuit). Inti a fiát a királyi korona megbecsülésére: si 
regalem coronam honestare. Mindebből kitűnik, hogy a magyar Szent Korona 
legkésőbb a X. században készülhetett. S legkorábban? A vizsgálatok, a kutatások 
jelenleg is folynak. Többünk véleménye szerint nagyon is lehetséges, hogy a - 
mint a híres nagyszentmiklósi kincs esetében is láttuk- a magyar korona is ősi 
hagyaték. Az azonban erősen valószínűsíthető, hogy a keleti kereszténység 
övezetében működött az ötvös-műhely, tehát nem bizánci aranyművesek alkotása s 
kivált nem VII. Dukász Mihály bizánci császár "adománya" 1. Géza magyar király 
számára, mivelhogy a bujdosó Salamon király magával vitte volna Szent István 
koronáját és annak nyoma veszett. Voltak persze bizánci koronák is a királyi 
kincstárban, mint például a Nyitraivánkán talált ún. Monomachos-korona, ám ezek 
nem hasonlíthatók a magyar Szent Koronához. 

Ha a Dukász-, Konsztantinosz- és Geobitzász- lemezek eredetileg nem voltak a 
koronán, milyen képek lehettek a helyükön? 

István király Nagyobbik legendájában olvasható: (István) "fogadalom és 
felajánlás útján szüntelen imáiban magát és királyságát az örökszűz istenanya, 
Mária gyámsága alá helyezte, kinek tisztelete s dicsősége a magyarok között oly 
nevezetes volt, hogy nyelvükön még e szűz mennybemenetelének ünnepét is ... csak 
Királyné napjának emlegetik (per votum et oblationem semet cum regno suo sub 
tutela perpetue virginis dei genetricis Marié precibus assiduis conferens, cuius 
honor et gloria tam celebris inter Ungaros habetur, guod etiam festivitas 
ipsorum lingua regine dies vocitetur). A Mária-Boldogasszony-tiszteleten kívül 
van azonban egy igen fontos támpontunk: 1613-ban a koronaőr Révay Péter ezt írta 
a koronáról: "a homlokzati részen almát tartó Üdvözítőnk képmása, az ellenkező 
oldalon a Szent Szűz Máriáé ..." 

Eléggé valószínű tehát, hogy a Szent Koronán -eredetileg- a Dukász-lemez helyén 
Szűz Mária képe volt látható, balján és jobbján pedig arkangyalok. 

A magyar Szent Korona ősi idők óta legfőbb nemzeti jelképünk: 

Örülj magyar, s vigyázz e drága kincsre. 

Nem különben mind a két szemed fényedre! 

A koronáról írt könyvében hasonlóképpen ír Decsy Sámuel ugyancsak a XVIII. 
század végén: "elejitől fogva igen felséges gondolatokkal vóltak a magyarok, s 
vágynak még ma is ... ditsőséges koronájukról. Mivel tsaknem mindnyájan Istentől 
magától küldettetettnek lenni gondolják, rend kívül való szentséget 
tulajdonítanak annak, és azokat, akik azt vagy kétségbe hozni, vagy tagadni 
merészelik vakmerő hitetlenséggel és eretnekséggel vádolják." 


Végig tekintve a magyarság őstörténetének hosszú és bonyolult útján, azt 
mondhatjuk, erős és nyomós okunk van annak kijelentésére, hogy népünk nem a 
Volga-Urál-Ob folyó északias övezetében alakult ki, amely valóban soha sem 
tartozott Eurázsia meghatározó, fejlett régióihoz (Bartha Antal 1977), hanem 
jelentősen délebbre, a hajdan gazdag és termékeny Közép-Ázsia területén, ott, 
ahol a szkíták ősi földje is volt (Magna Scythia) s ahol -jelenlegi ismereteink 
szerint- az ősi magyar nyelv évezredes múltú lehetett (tehát nem finnugor-uráli 
"alapnyelv"-ről helyén való beszélni!). S ahonnan -feltételezésünk szerint- a 
magyarság részei talán már a szkíta-szittyákkal (Krisztus születése előtt a VI. 
és V. században) eljutottak a Kárpát medencébe, majd újabb -talán jelentősebb 
tömegek- a hunokkal a IV-V. században, azután az avarok megnevezés alatt a VI- 
VII. században. A Kr. sz. utáni VII. században az arab hódítás igen súlyos 
terhei elől menekülve adhatták fel őseink a régi hazát és indultak meg 
délnyugat, a Kaukázus vidéke felé, majd fel északnak a Fekete-tenger és a Kubán 
vidékére, onnan pedig tovább nyugat felé (egyik águk északkelet felé, a Volga 
vidékére) a Don, a Dnyeper, a Donyec és az Al-Duna tájaira, előkészülvén a 
Kárpátok ismételt és végleges birtokbavételére, amely terület nem hogy nem volt 
idegen és ismeretlen eleink számára, hanem egyenesen -túlnyomórészt- testvér, 
vérrokon népek lakták, akik europid alkatú, magyar-turk nyelvű emberekből 


állottak. Ezért volt csaknem vértelen a honfoglalás, ezért sikerült a Kárpát- 
medence ezeréves megtartása. 


